အရင်းရှင်ပါလီမန် ဒီမိုကရေစီကို ၀န်ချတောင်းပန်တဲ့ သခင်စိုးနဲ့သူ့လူများ | Myanmar Gazette News Media Forum Network\nHome » Editor's Choice » အရင်းရှင်ပါလီမန် ဒီမိုကရေစီကို ၀န်ချတောင်းပန်တဲ့ သခင်စိုးနဲ့သူ့လူများ\nအရင်းရှင်ပါလီမန် ဒီမိုကရေစီကို ၀န်ချတောင်းပန်တဲ့ သခင်စိုးနဲ့သူ့လူများ\nPosted by kai on Aug 28, 2013 in Editor's Choice, Myanmar Gazette | 25 comments\nရဲမြင့်ကျော် | သောကြာနေ့၊ သြဂုတ်လ ၂၃ ရက် ၂၀၁၃ ခုနှစ် ၁၅ နာရီ ၅၃ မိနစ်\nလွန်ခဲ့တဲ့ငါးလ တစ်ညနေခင်း။ ၃၉ လမ်း အထက်ငါးလွှာက မောက္ခပညာရေးရုံးခန်းမှာ ကျွန်တော်ရှိနေစဉ် အရပ်ရှည်ရှည်၊ အသက် ၇၀ ကျော် အဖိုးကြီးတစ်ဦး ကျွန်တော့်နာမည်မေးပြီး တံခါးခေါက် လာပါတယ်။\nနောက်သူ့ကိုယ်သူ မိတ်ဆက်ပါတယ်။ ဦးအောင်မော်ပါတဲ့။ ကျွန်တော် အံ့သြ၀မ်းသာသွားပါတယ်။ ဦးအောင်မော် ဆိုတာ မိုးဝေမဂ္ဂဇင်း အယ်ဒီတာလုပ်ခဲ့သူပါ။ “ဓား” ၀တ္ထုရေးတဲ့ နာမည်ကြီးစာရေးဆရာကြီး မင်းဆွေရဲ့သားပါ။ ဆရာဦးအောင်မော်က ကျွန်တော့်ကို တွေ့ချင်နေတယ်လုိ့ ကြားရတာ ကြာပါပြီ။ ကျွန်တော် မဲဆောက်နဲ့ချင်းမိုင်ကို မသွားခင်လွန်ခဲ့တဲ့ ခြောက်နှစ်ကျော်လောက် ကတည်းကပါ။ အခုပြန် ရောက်တော့လည်း ဆရာကပဲ ကျွန်တော့်ကို တကူးတကလိုက်ရှာပြီး တိုက်အထပ်မြင့်ပေါ် တက်မေးပြီး လာရှာတာပါ။\nအောင်မော်ဆိုတဲ့နာမည်ကို ဗန်းမော်တင်အောင်ရဲ့“ဂျက်လန်ဒန်သူ့ဘ၀နဲ့သူ့စာပေ” စာအုပ် အမှာစာရေး တဲ့သူ လို့ပဲ အရင်က ကျွန်တော်သိထားခဲ့တာ။ နောက်တော့ဆရာ ဦးအောင်မော်က ကွယ်လွန်သွားပြီဖြစ်တဲ့ ကျွန်တော့် အဖေရဲ့သူငယ်ချင်းဖြစ်နေတယ်။ ကျွန်တော့်အဖေက အချစ်ဝတ္ထုတွေရေးတဲ့ စာရေးဆရာ မြင့်ကျော်ပါ။ သူငယ်ချင်းရဲ့ သားဖြစ်တဲ့ ကျွန်တော့်ကိုတွေ့ချင်လွန်းလို့ လာရှာတာပါ။\nဆရာဦးအောင်မော်က ကျွန်တော့်အဖေရဲ့ မိတ်ဆွေတွေ၊ စာရေးဆရာတွေ၊ နိုင်ငံရေးသမားတွေနဲ့ လိုက် မိတ်ဆက်ပေးပါတယ်။ သံလွင်ငြိမ်းချမ်းစာပေက ဦးမြင့်နိုင်၊ မိုးကောင်းကင်ထုတ်ဝေရေးက ဦးစိုးအောင်၊ ရှုမ၀ ဦးတင့်ဇော်၊ ရှေ့နေကြီးဦးစိန်မောက်၊ တွံတေးက ကိုဘစိုးတင့် စသည်တို့ပါ။ ဆရာဇော်ဇော်အောင် ကလည်း သူ့သူငယ်ချင်းသား ကျွန်တော့်ကို တွေ့ချင်တယ်ဆိုလို့ တစ်ရက်အတူစုသွားကြတယ်။ ဆရာဇော် ကျန်းမာရေး ကျသွားတာ စိတ်မကောင်းစရာ။ ဆရာဇော်ကိုယ်တိုင် ကျွန်တော်တို့ကို တုတ်ကောက် ကိုင်ပြီး ထွက်စောင့်နေတာ အားနာစရာ။ နောက်ကျပြီးမှ ရင်းနှီးခွင့်ရတာ ကျွန်တော့်အတွက် နောင်တရ စရာပါ။\nဦးအောင်မော်တို့တစ်တွေ ကျွန်တော့်အဖေကို ခင်မင်သံယောဇဉ်ရှိတဲ့ အဓိကအကြောင်းက စာရေးဆရာ ဆိုတာ ထက် နိုင်ငံရေးသံယောဇဉ်ဖြစ်နေတာကို တွေ့ရပါတယ်။ ကျွန်တော့်အဖေ နာမည်ရင်းက စိုးသိန်းဖြစ်ပြီး၊ လူငယ်တပ်ဦးအတွင်းရေးမှူး ရဲဘော်စိုးသိန်းလို့ ပြောကြပါတယ်။ ဦးအောင်မော်နဲ့ ထောင်ကျဖက်ပါ။ တလောက အဖေ့ရဲ့ “ကိုကိုးကျွန်းမှ ဇာတ်လမ်းများ” စာအုပ်လေး ပြန်ထွက်လို့ သူ့မိတ်ဆွေတွေကို ကျွန်တော် လက်ဆောင်\nပေးလိုက်နိုင်ပါတယ်။ တိုတိုပြောရင် အဖေနဲ့ သူ့မိတ်ဆွေတွေဟာ သခင်စိုးရဲ့ တပည့်တွေ၊ အလံနီတွေ၊ သူတို့ဆရာကြီးကို လေးစားကြသူတွေပါ။\nဦးအောင်မော်နဲ့ အမြဲ တွဲသွားတွဲလာနေတဲ့ သံလွင်ငြိမ်းချမ်းစာပေက ဦးမြင့်နိုင်နဲ့ပါ ကျွန်တော် ရင်းနှီးလာပါတယ်။ ဦးမြင့်နိုင်က ကျွန်တော်ဘာသာပြန်ချင်ရင်ပြန်ဖို့ စာအုပ်တွေပေးပါတယ်။ တစ်နေ့ ဦးမြင့်နိုင် ကျွန်တော့်ကိုပေးတဲ့ စာအုပ်ကတော့တကယ် အံ့သြစရာ။ သခင်စိုးကြီး အင်္ဂလိပ်လိုရေးထားတဲ့ လက်နှိပ်စက် စာမူ “The Resolution of Present Day Global Economic Crisis” ဆိုတဲ့စာအုပ်ပါ။ လက်နှိပ်စက်မူ အဆင့်ပဲရှိပြီး စာအုပ်အဖြစ် မဖြန့်ရ\nသေးပါ။ သခင်စိုး နောက်ဆုံးပြုစုတဲ့ မူရင်းကျမ်းသုံးတွဲရဲ့ အနှစ်ချုပ်စာ တမ်းဖြစ်ပြီး၊ legal ဆိုဒ်နဲ့ စာမျက်နှာ ၂၀၀\nကျော်ပါတယ်။ ကျွန်တော့်ကို ရိုရိုသေသေ သိမ်းဆည်းဖို့၊ ဘာ သာပြန်ချင်ရင်ပြန်ဖို့ ဦးမြင့်နိုင်က မှာပါတယ်။\nမဖြစ်မနေငါဘာသာပြန်မယ်ဆိုတဲ့ ဆုံးဖြတ်ချက်နဲ့ ကျွန်တော် စာအုပ်ကိုရင်ဝယ်ပိုက်ပြီး ပြန်ခဲ့ပါတယ်။ ဖတ်ကြည့်တဲ့ အခါ သုံးမျက်နှာထက် ပိုတိုးမပေါက်ဖြစ်နေလို့ ပြန်ချထားတယ်။ အားတဲ့အခါ ပြန်ဖတ်ကြည့်တယ်၊ အင်း အေးအေး\nဆေးဆေး အချိန်ပေးဖတ်မှ ဖြစ်မယ်လို့ တွေးတယ်။ တစ်လလောက်ကြာတော့ ကျွန်တော်မမီလိုက်တဲ့ သခင်စိုး ဆိုသူကြီးကို လန့်လာတယ်။ ဒီလူကြီးရေးတဲ့ အင်္ဂလိပ်စာ ခက်လှချည် လား။ ၀ါကျတွေကလည်း ကုလားတွေရေးတဲ့ အင်္ဂလိပ်စာလိုပဲ ရှည်လျားလိုက်တာ။ ဒါတောင် အနှစ်ချုပ် ကျမ်းပဲ ရှိသေးတယ်။ တကယ့်ကျမ်းရင် သုံးတွဲ မဟုတ်သေးဘူး။\nသူ့စာအုပ်ကိုင်ထားရင်း ဒေါက်တာမောင်မောင်ရေးတာကို သွားသတိရတယ်။ ဒေါက်တာမောင်မောင်က သူရဲ့ The 1988 Uprising in Burma စာအုပ်မှာ ကွန်မြူနစ်တွေကို သရော်တော်တော် ရေးတာလေး တွေပါ,ပါ တယ်။ ဒါပေမဲ့ သခင်စိုးကိုတော့ မြန်မာပြည်မှာ ကားလ်မက်စ်ရဲ့ Capital ကို အသေချာ အနှံ့အစပ်ဖတ်ဖူးတာဆိုလို့ သူ တစ်ယောက်ပဲရှိတယ်လို့ လေးလေးစားစား ရေးထားတာ အမှတ်ရပါတယ်။\nဒါနဲ့ ဦးအောင်မော်၊ ဦးမြင့်နိုင်တို့ကို ခွင့်မတောင်းဘဲ ကျွန်တော့်ရဲ့ မိတ်ဆွေဆရာ ဦးကျော်လှိုင် (ကျော်သက်ဟန်) ကို ပြကြည့်တယ်။ ဦးကျော်လှိုင်က အင်္ဂလိပ်စာဆရာ၊ စာရေးဆရာနဲ့ လက်ဝဲလိုလားတဲ့ နိုင်ငံရေးသမားပါ။ ဆရာက အေး- တို့နှစ်ယောက်ပေါင်းပြီး ဘာသာပြန်ရအောင်ကွာ။ ဒီစာအုပ် မြန်မာပြည်မှာ ရှိသင့်ပြီ။ ငါအရင် ဖတ်မယ်ဆိုပြီး ပြောပါတယ်။ နောက်နှစ်ပတ်လောက်ကြာတော့ ဦးကျော်လှိုင်က လွယ်လွယ်မဟုတ်ဘူး၊ ဒီစာအုပ်ကို လုပ်ဖို့အတွက်ချည်း တို့တွေအချိန် လေးငါးလလောက်ပေးရမယ်လို့ ပြောပါ တယ်။ ဟုတ်ပါတယ်။ ကျွန်တော်လည်း သဘောတူတယ်။ ဒါပေမဲ့ ကျွန်တော်တို့မှာ သီးသန့် အချိန်လေး လလောက်ပေးဖို့ မလွယ်လှတာမို့ သက်ပြင်းချ ကြပါတယ်။\nကျွန်တော်က ဆရာဦးကျော်လှိုင်ကို သခင်စိုးကျမ်းက PhD ဒေါက်တာဘွဲ့စာတမ်းပဲလို့ ပြောမိတယ်။ ဆရာက “ဟာမကဘူး။ အ များကြီးပိုတယ်။ အများကြီးပိုတယ်” လို့ ရေ ရွတ်ပါတယ်။ နောက်သူက ဒီ ကျမ်းက တို့လက်ဝဲတွေရဲ့ လက်ရှိအကျပ်အတည်းအတွက် ထွက်ပေါက်အဖြစ် လမ်းပြနိုင်ကောင်းတယ် လို့ ပြောပါတယ်။\nဖြစ်နိုင်ပါတယ်။ ကျွန်တော်တို့ ခုန်ပြန်ကျော်လွှား ဖတ်ကြည့်တာတော့ သခင်စိုးက မက်စ်၊ အိန်ဂျယ်ရဲ့ အကိုးအကားတွေနဲ့ မြန်မာ့နိုင်ငံရေးနဲ့ ကွန်မြူနစ်ဆိုရှယ်လစ်နိုင်ငံ တွေရဲ့အမှားတွေ ကို သုံးသပ်ထားပြီး၊ ဖြစ်သင့် တဲ့လမ်းကြောင်းကို ချပြထားပါတယ်။\nပြီးခဲ့တဲ့သုံးပတ်လောက်က ဦးမြင့်နိုင်က ကျွန်တော့်ဆီဖုန်းဆက်ပြီး သူထုတ်တဲ့စာအုပ်တစ်အုပ် လက်ဆောင်\nပေးချင်လို့ဆိုပြီး ချိန်းပါတယ်။ ဦးအောင်မော်နဲ့ သူထိုင်တတ်တဲ့ ၃၇ လမ်းအောက် ရွှေဝယ်ထွန်း လက်ဖက်ရည်ဆိုင် ကို ကျွန်တော် သွားပါတယ်။ ဆရာမုတ်သုံ လက်ရာနဲ့ စာအုပ်အနီလေး ပေးပါတယ်။ “မောင်ဝင်းမောင်သန်း” ဆိုသူရေးတဲ့ “ကျောင်းသား အရေးတော်ပုံ ၁၉၅၃-၅၄” စာအုပ်ကို ပြန်ထုတ်တာပါ။ အမှာစာအသစ်က ၇၁ မျက်နှာရှည်ပြီး၊ အသေချာဖတ်ဖို့ ဦးအောင်မော်က မှာပါတယ်။\nဦးဝင်းမောင်သန်းဆိုသူကလည်း သခင်စိုးရဲ့တပည့်ရင်း၊ အသက် ၈၀ ရှိပြီး ပြင်ဦးလွင်မြို့ မှာနေတယ်လို့ ရှင်းပြ ပါတယ်။ ဦးကိုယုတို့ ကျွန်တော့်အဖေတို့ရဲ့ မိတ်ဆွေလို့သိရတယ်။ နောက်ဦးမြင့်နိုင်က ကျွန်တော်ဆီက သခင်စိုးရဲ့ အနှစ်ချုပ်ကျမ်းကိုလည်း ဦးဝင်းမောင်သန်းဘာသာပြန်ပြီးပြီ မလုပ်နဲ့တော့လို့ ပြောပါတယ်။ အဲတော့မှ ကျွန်တော်လည်း ဆင်ခေါင်းခွေးမချီနိုင်တဲ့အလုံးကြီး ကျသွားပါတယ်။ ဦးဝင်းမောင်သန်းဆိုသူဟာ မခေတဲ့ လူ\nအိမ်ရောက်တဲ့အခါမှာ ချက်ချင်းပဲသူ့ရဲ့ကျောင်းသားအရေးတော်ပုံ ၁၉၅၃-၅၄ စာအုပ်ကိုဖတ်လိုက်တယ်။ အမှာစာ ၇၁ မျက်နှာမှာတင် ဦးဝင်းမောင်သန်းကို လေးစားသွားတယ်။ သခင်စိုးမသေခင် ဘာတွေလုပ်သွားတယ်။ သူရေးခဲ့ တဲ့ကျမ်းက ဘာကိုဆိုလိုတယ်။ သခင်စိုးနဲ့ ဦးဝင်းမောင်သန်း ဆရာတပည့် နှစ်ဦး ဘယ်လိုတွဲလုပ်ခဲ့တယ် ဆိုတာတွေ ပြန်ရေးထားပါတယ်။ ဦးဝင်မောင်သန်းအမှာ စာသစ်ရဲ့ခေါင်းစဉ်က လည်း ထူးဆန်းတယ်။ “အရင်းရှင် ပါလီမန် ဒီမိုကရေစီကို ၀န်ချတောင်းပန်လိုက်တဲ့ အမှာသစ်” တဲ့။ ။\nသခင်စိုးကို ဦးနေ၀င်းအစိုးရက တရားဝင်လွှတ်ကြောင်း ကြေညာခြင်းမရှိဘဲ အင်းစိန်ထောင်ကနေ လွှတ် လိုက်ပါတယ်။ နောက်သခင်စိုးရဲ့ရှေ့နေဦးကိုယုကတစ်ဆင့် ဦးဝင်းမောင်သန်းကို ခေါ်ခိုင်းတယ်။ ဒါနဲ့ သခင်စိုးနဲ့ သူ့တပည့် ဦးဝင်းမောင်သန်းတို့ ပထမဆုံးအကြိမ် လူချင်းစတွေ့ကြတယ်။ အရင်ကတော့ ယူဂျီ သဘောနဲ့ စာအဆက်သွယ်တွေ ရှိကြတယ်။ တွေ့တဲ့နေရာက ရေကြည်အိုင်ဗဟိုထောက်လှမ်းရေး တပ်ဝင်းထဲမှာ။ အဲဒီအချိန် သခင်စိုးမှာ နေစရာအိမ်မရှိသေးလို့ ရေကြည်အိုင်မှာပဲ ခဏနေရာချထားပေးတာလို့ ဦးဝင်းမောင်သန်းက ဆိုပါတယ်။\nတွေ့တဲ့အခါ သခင်စိုးက “ခင်ဗျား မပြန်နဲ့တော့၊ ကျွန်တော့်တို့ အလုပ်စလုပ်ကြရအောင်” လို့ ကမ်းလှမ်းတယ်။ သခင်စိုး ကိုးကားရေးသားဖို့ကို သက်ဆိုင်ရာက စာအုပ် ၇၀၀ လောက် ရှာပေးထားပါတယ်။ သခင်စိုးက အင်းစိန်ထောင်မှာ ဆယ်နှစ်နေခဲ့ရပြီး၊ ဆယ်နှစ်လုံးလုံး အင်္ဂလိပ်ဘာသာတွေနဲ့ စာရေးခဲ့တယ်။ နိုင်ငံရပ်ခြားမှာ ပါ ပြန့်စေဖို့အတွက် အင်္ဂလိပ်လိုရေးတာပါ။ သူရေးတဲ့စာတွေ အားလုံးရဲ့ အနှစ်သာရက အကြောင်းရာ နှစ်မျိုးထဲပါ။\nပထမအကြောင်းက အရင်းရှင်စနစ်ကို မဖြတ်ကျော်ဘဲ ထူထောင်ကြတဲ့ ဆိုရှယ်လစ်စနစ်ဟာ “ပဒေသရာဇ် ဆိုရှယ်လစ်စနစ်” သာဖြစ်တယ်ဆိုတဲ့ အချက်ပါ။ မြန်မာ့ဆိုရှယ်လစ်၊ အာရပ်ဆိုရှယ်လစ်၊ အာရှ အာဖရိက ဆိုရှယ်လစ်၊\nတောင်အမေရိက ဆိုရှယ်လစ်၊ အားလုံးသော ဆိုရှယ်လစ်တွေဟာ ပဒေသရာဇ် ဆိုရှယ်လစ်ပါပဲတဲ့။ အဲဒီ ပဒေသရာဇ် ဆိုရှယ်လစ်ကို လက်တွေ့အနီးဆုံး ထူထောင်ပြနေသူကတော့ဗိုလ် နေ၀င်းလို့ သခင်စိုးက ပြောပါတယ်။ ဗိုလ်နေ၀င်းဟာ ပဒေသရာဇ်ဆိုရှယ်လစ် ဒိသာပါမောက္ခကြီးလို့ သခင်စိုးက နောက်ပြောပါတယ်။\nမက်စ်နဲ့အိန်ဂျယ်တို့က “အစွမ်းကုန် ဖွံ့ဖြိုးပြီးတဲ့အရင်းစနစ်ကို ဖြတ်သန်းတည်ဆောက်မှသာ လုပ်သူကို လုပ်နိုင်သလောက် ပြန် ဖြန့်ဝေပေးနိုင်မယ့် ဆိုရှယ်လစ်စနစ် ဖြစ်လာနိုင်တယ်။ လုပ်သူကို လုပ်နိုင်သလောက်\nပြန်မပေးနိုင်တဲ့ဆိုရှယ်လစ်စနစ်ဟာ အားလုံးပြိုလဲလိမ့်မယ်”လို့ သခင်စိုးက ပြောခဲ့ပါတယ်။ ဒါကြောင့်လည်း ဦးနေ၀င်းခေတ်ဥပဒေတွင်းဝင်လာတဲ့ သခင်စိုးဟာ နိုင်ငံရေးသဘောတရားရေးအရ ပဒေ သရာဇ် ဆိုရှယ်လစ်စနစ်ကို တသမတ်တည်းဆန့်ကျင်ဝေဖန်ပြီး၊ အရင်းရှင်စနစ်ကို ဖြတ်သန်းကြရမယ်ဆို ပြီး ဇောက်ချ ရေးသားလာခဲ့တယ်။ အရင်းရှင်စနစ်မဟုတ်တဲ့ လမ်းကြောင်းကနေ ဆိုရှယ်လစ်စနစ်ကို သွားရင်၊ တစ်သွေးတစ်သံတစ်မိန့် ပဒေသရာဇ် ဆိုရှယ်လစ်စနစ်ဆိုးသာ အဖတ်တင်ကျန်မယ်လို့ သခင်စိုးက သုံးသပ်ပါတယ်။\nဒုတိယအကြောင်းက ကမ္ဘာ့ဒုတိယစီးပွားရေး အကျပ်အတည်းကြီး အကြောင်းပါ။ ၁၉၄၇ ရေနံသပိတ်ကြောင့် ရေနံ\nဈေးတွေ ခုန်တက်၊ ငွေကြေးဖောင်းပွ၊ အလုပ်လက်မဲ့နှုန်း မြင့်တက်၊ လုပ်ငန်းတွေရပ်တန့် စတဲ့အကျပ်အတည်းကို ဘယ်လိုဖြေရှင်းမလဲဆိုတာပါ။ ဒါကြောင့် စာအုပ်နာမည်ကိုက “ကမ္ဘာ့စီးပွားရေး အကျပ်အတည်း ဖြေဖြတ်ရေးစံကျမ်း” လို့ မြန်မာပြန်နိုင်ပါတယ်။\nပဒေသရာဇ် ဆိုရှယ်လစ်စနစ်ကနေ မလွှဲမသွေ အရင်းရှင်ပါလီမန်ကို ဖြတ်ကြရမှာက ရာဇ၀င်လမ်း ကြောင်းမှန်\nဖြစ်တယ်ဆိုတဲ့သခင်စိုးရဲ့ မိတ္ထူစာမူတွေကို တပည့်ဦးဝင်းမောင်သန်းက တည်မြဲ ဖဆပလ ဥက္ကဋ္ဌကြီး ဦးဗဆွေနဲ့ ဒုတိယခေါင်းဆောင် ဦးကျော်ငြိမ်းတို့ ကို သွားပေးပါတယ်။ အဲဒီမှာ ဦးဗဆွေက “မင်းတို့ဆရာကြီး သခင်စိုး နိုင်ငံရေး လုပ်ဖို့ သန်လျင်ကနေ ငါတို့သွားခေါ်ခဲ့ကြတာပါကွာ” လို့ လေးစားမှုနဲ့ ပြောပါတယ်။ ၀န်ကြီးချုပ်ဟောင်း ဦးကျော်ငြိမ်း ကလည်း မင်းမနိုင်တိုက်ခန်းမှာရှိနေတဲ့ သခင်စိုးဆီ မကြာ ခဏ၀င်ထွက်နေပါတယ်။ ဦးကျော်ငြိမ်းက “အလံနီတွေဟာ စွန့်စရာရှိသိပ်စွန့်၊ လမ်းကြောင်းသစ်ထွင် စရာရှိ အန္တရာယ်ကြားကထွင်။ ပြီးတော့သူတို့က မကောက်ကျစ်တတ်ဘူး။ အလံနီတွေနဲ့တွဲလုပ်စရာရှိရင် ကျူပ်လုပ်နိုင်တယ်” လို့ ဦးဝင်မောင်းသန်းတို့ကို ပြောလိုက်ပါတယ်။\nဦးနုဆီကိုတော့ သခင်စိုးကိုယ်တိုင် သူ့အယူဆနဲ့ စာအုပ်ကို သွားရှင်းလင်းပြပါတယ်။ သခင်စိုး စာအုပ် ထုတ်ဝေခွင့် မရတာကို စိတ်မကောင်းဖြစ်ကြောင်း ဦးနုကသခင်စိုးကို ပြန်ပြောပါတယ်။\nဦးသိန်းဖေမြင့် အိမ်ကိုလည်း သခင်စိုးနဲ့ ဦးဝင်းမောင်းသန်းတို့ သွားကြပြီး၊ ဦးသိန်းဖေမြင့်ဇနီး ဒေါ်ခင် ကြည်ကြည်က\nဖျော်ရည်နဲ့ ဧည့်ခံပါတယ်။ သခင်စိုးက “ကျွန်တော် ထောင်ထဲ ၁၀ နှစ်လုံးလုံး ကိုသိန်းဖေ ဘာလုပ်၊ ဘယ်သွား၊ ဘာရေးနေဆိုတာတွေ အမီလိုက် လေ့လာနေခဲ့တယ်။ ထောင်ကလွတ်ရင် သူနဲ့ တွဲပြီး အလုပ်တွေအများကြီး လုပ်နိုင်မှာပါ။ သူဆုံးပြီကြားရတော့ ကျွန်တော့်ညာဘက်လက် ပြုတ်ထွက် သွားသလိုခံစားခဲ့ရတယ်” လို့ ပြောရင်း သူရေးတဲ့ စာအုပ်ကိစ္စရှင်းပြတယ်။\n“ကိုအောင်ဆန်း၊ ကိုသိန်းဖေ၊ ကိုသန်းထွန်းတို့က ယေဘုယျမှန်ခဲ့ကြပြီး၊ ကျွန်တော်က ယေဘုယျ မှားခဲ့ ပါတယ်။ ကျွန်တော့်အမှားရဲ့ဒဏ် သူတို့အခံခဲ့ကြရဆုံးပါ။ ဒီသုံးယောက်ကို ကျွန်တော် တောင်းပန်ချင် တယ်။ သူတို့ မရှိကြတော့လို့ ဇနီးတွေကို တောင်းပန်ဖို့ပါ။ ဒါကြောင့် အခုကိုယ်တိုင်လာပြီး ဒေါ်ခင်ကြည် ကြည်ကို ကျွန်တော်တောင်းပန်တာပါ”လို့ သခင်စိုးက ၀မ်းပန်းတနည်းပြောရင်း မျက်လုံးတွေ မျက်ရည်စ စို့နေတယ်။\nဒေါ်ခင်ကြည်ကြည်က အိနြေ္ဒဆည်ပြီး ဖြည်းဖြည်းချင်း “ဆရာကြီး၊ ကျွန်မဖြင့်ကြားရတာ မယုံနိုင်စရာပါ။ အခုသူသာ ရှိရင် ဘယ်လောက် ၀မ်းသာလိုက်မလဲ။ အချောင်သမားဆိုပြီး ၀ိုင်းတိုက်လိုက်ကြတာ ကို သိန်းဖေ တစ်သက်လုံး ခံသွားခဲ့ရပါတယ်။ မသေခင် ဆောင်းပါးရေးခွင့်တွေ ပိတ်ခံရ၊ ကျွန်မတို့ အနှိမ်ခံ ခဲ့ကြရလို့ သူစိတ်ဆင်းရဲ\nသေသွားရတာပါ” လို့ ပြန်ပြောပါတယ်။\nသခင်စိုးပြောတဲ့စကားတွေကို တပည့်ဦးဝင်မောင်သန်းက အပြန်လမ်းမှာ စဉ်းစားပါတယ်။ ပုဂ္ဂိုလ်ကျော် သုံးဦးက\nယေဘုယျမှန်ခဲ့ပြီး သူကယေဘုယျမှားခဲ့တယ်ဆိုတာ သခင်စိုးဘယ်အကြောင်းရာကို ရည်ညွှန်း တာလဲ။ ယေဘုယျ မှန်တယ်၊ ယေဘုယျ မှားတယ်ဆိုတာ ဘယ်အကြောင်းရာကို ခြွင်းချက်ထားတာလဲ။ ဦးဝင်းမောင်သန်းက စဉ်းစားပြီး သုံးသပ်ထားပါတယ်။\nအတိအကျဆိုရရင် သခင်စိုးဟာ “တိုင်းပြည်လွတ်လပ်ရေးရယူရေး၊ အရင်းရှင်ပါလီမန်စနစ် ထူထောင်ရေး” ဆိုတဲ့ အရေးတော်ကြီး နှစ်ဆင့်အပေါ် အမြင်ပြောင်းသွားတာပါ။ ဒုတိယကမ္ဘာစစ်ကြိုနဲ့စစ်ပြီး ပြည်တွင်းစစ်ကြီးတိုက်နေချိန် ထိ သခင်စိုးဟာ လီနင်၊ စတာလင်၊ မော်စီတုံးတို့ ဖွင့်ဆိုကျင့်သုံးခဲ့တဲ့ မက်စ်ဝါဒ ကိုယူခဲ့တာပါ။ ရာဇ၀င်လမ်းကြောင်း မှားရဲ့ ဒဏ်ရာဒဏ်ချက်တွေကို အသည်းအသန်ခံစား လာရချိန်မှာ တော့မက်စ်နဲ့အိန်ဂျယ်တို့ရဲ့ မူရင်းမက်စ်ဝါဒကို လက်ခံ လာတော့တယ်။ မူရင်းမက်စ်ဝါဒမှာက ရာဇ၀င် လှုပ်ရှားပုံ အစဉ်သုံးရပ်ရယ်၊ အရင်းရှင်စနစ်ရဲ့ အပြုသဘောရယ်တို့ကို အလေးအနက် တင်ပြထားတယ် လို့ဆိုပါတယ်။\nအဲဒီ အမြင်ပြောင်းလဲမှုကြောင့် သခင်စိုးကဗိုလ်ချုပ်အောင်ဆန်း၊ သခင်သန်းထွန်းနဲ့ သိန်းဖေမြင့်တို့ အပေါ် သဘောထားပါ ပြောင်းသွားပါတယ်။ ဦးသိန်းဖေမြင့်နဲ့ သခင်သန်းထွန်းတို့ အင်္ဂလိပ်နဲ့ စေ့စပ်၊ လွတ်လပ်ရေးကို ငြိမ်းချမ်းတဲ့နည်းနဲ့ ရယူရေးလုပ်ငန်းစဉ်ကို ကျင့်သုံးတာကို “သပိတ်စုံသူပုန်ထ” လမ်းစဉ်ထူပြီး သခင်စိုးက\nပြည်တွင်းစစ်မီးကို စတင်မွှေးခဲ့တယ်။ လက်နက်ကိုင်တိုက်ပွဲကို ရခိုင်ပြည်နယ်မှာ ပြည်မထက်စော တိုက်ခဲ့တယ်။ ဒီနောက်မှ ဗကပက ပြည်တွင်းစစ်တိုက်ရေး လမ်းစဉ်နောက် လိုက်ခဲ့တယ်။\nနောက်တော့ သခင်စိုးကသူ့အမှားတွေ သိလာတယ်။ မြန်မာနဲ့ ကမ္ဘာ့တခြား ခေတ်နောက်ကျတဲ့ နိုင်ငံတွေမှာပါ\nမြေရှင်ပဒေသရာဇ်ခေတ်ဟောင်းကြီး ပြန်ဝင်နေတဲ့ ဖြစ်ရပ်ဆိုးကြီးက ထုထောင်းသင်ပေးလိုက် လို့သခင်စိုးမှာ အမြင်သစ် သဘောထားသစ်တွေ ၀င်လာတယ်။ ဒါနဲ့ သူက “လက်နက်ကိုင်တော်လှန်ရေး ဟာ အောင်မြင်\nနိုင်ကြပါတယ်။ ဒီအောင်ပွဲထက် ရာဇ၀င်လမ်းကြောင်းမှန်ပေါ် လျှောက်နိုင်ရေးက ပိုလို့ အရေးကြီးပါတယ်” လို့ဆိုပါတယ်။\nသခင်စိုးက ယေဘုယျမှားတယ်လို့ဆိုတော့ ခြွင်းချက်အဖြစ် မှန်ခဲ့တာလည်း ရှိပါတယ်။ ပထမခြွင်းချက်က သခင်စိုးက ဂျပန်မရောက်ခင်ကတည်းက “အင်းစိန်စစ်တမ်း”၊ “မြင်းခြံ စစ်တမ်း” တို့နဲ့ သဘောထား ဖြန့်ချိ ပြီး နိုင်ငံရေး\nခေါင်းဆောင် အဖြစ် ဖက်ဆစ်တော်လှန်ရေးကို ဆန့်ကျင်ခဲ့တယ်။ ဒုတိယ ခြွင်းချက်ကတော့ တစ်ပါတီ၊ တစ်စစ်တပ်၊ တစ်ဦးတည်းသော ပုဂ်္ဂိုလ်တို့ရဲ့ အာဏာသိမ်းပွဲတွေကို သူက တစ်သမတ်တည်း ဆန့်ကျင်လာခဲ့တယ်။ တတိယ ခြွင်းချက်ကတော့ မြန်မာ့ဆိုရှယ်လစ်၊ အာရပ်ဆိုရှယ်လစ်၊ တရုတ်ဆိုဗီယက် ဆိုရှယ်လစ်အားလုံးဟာ ပဒေသရာဇ် ဆိုရှယ်လစ်တွေချည်းပဲလို့ ယူဆလာပြီး သဘောတရားနဲ့ ဆန့်ကျင်လာခြင်းပါ။\nနောက် သူက မက်စ်ဝါဒအမြင်ရဆိုရင် အာဏာသိမ်းတဲ့ နိုင်ငံရေးပြဿနာကို အပေါ်ယံနိုင်ငံရေးမှာ အဖြေရှာလို့ မရဘူး။ အခြေခံစီးပွားရေးမှာရှာမှ အဖြေမှန်ရနိုင်မယ်လို့ ယူဆထားပါတယ်။ ဒါကြောင့်ခေတ်နောက်ကျ တိမ်ကောလာ တဲ့ မြေယာပဒေသရာဇ် လူ့ဆက်ဆံရေးဟောင်းဟာ တစ်ခေါင်းဆောင်၊ တစ်အုပ်စု၊ တစ်ပါတီ၊ တစ်စစ်တပ် အာဏာ သိမ်းအသွင်နဲ့ ခေတ်နောက်ကျ မြေယာစိုက်ပျိုးရေး လူ့အဖွဲ့အစည်းတွေမှာ ပြန်ပေါ်ပေါက်လာမှာ ဓမ္မတာပဲလို့ ပြော ပါတယ်။\nအရှေ့တိုင်းရာဇ၀င်ဟာ နှစ်ငါးထောင်လောက် ရပ်တန့်နေခဲ့တယ်။ ကုန်ထုတ်နည်းနာနဲ့ ကုန်လုပ်စွမ်းအားမှာ ဆန်းသစ်တီထွင်တာတွေ မရှိခဲ့ဘူး။ အရှေ့တိုင်း လူ့အဖွဲ့အစည်းရဲ့ စီးပွားရေးဖွဲ့စည်းပုံမှာ အာဏာရှင်တွေရဲ့\nနိုင်ငံတော်မြေယာ ပစ္စည်းသာရှိခဲ့ပြီး၊ ပုဂ္ဂလိက လွတ်လပ်ခွင့် မရှိခဲ့ဘူး။ အရှေ့တိုင်းမှာ သွေးထွက်သံယို ပဋိပက္ခတွေ သာရှိခဲ့ပြီး ရာဇ၀င်တက်လှမ်းစေမယ့် တော်လှန်ရေးတွေ မဖြစ်ပေါ်ခဲ့ဘူး။ ဒီတော့အရှေ့ တိုင်းလိုအပ်ချက်ဟာ ပုဂ္ဂလိက မြေယာပစ္စည်းပိုင်ဆိုင်ခွင့်သာ ဖြစ်တယ်လို့ သခင်စိုးက ကြည့်မြင်ပါတယ်။\nနောက် သခင်စိုးနဲ့ အလံနီတွေ ပြောကြတဲ့ ဥပမာတစ်ခု ရှိတယ်။ ဥရောပနှိပ်ကွပ်တဲ့ အန္တရာယ်ကနေ လွတ်မြောက်\nအောင် ကားလ်မတ်စ်က မိတ်ဆွေရင်း အိန်ဂျယ်ရှိရာ ဗြိတိန်ကို ထွက်ပြေးခဲ့ပါတယ်။ မတ်စ်က ဗြိတိသျှပါလီမန် စာကြည့်တိုက်မှာ ဆယ်နှစ်လေ့လာပြီး အရင်းကျမ်း ပြုစုခဲ့တယ်။ ဗြိတိန်က နေထိုင် ခွင့်ပေးရုံမက မတ်စ်ဝါဒကိုပါ တိုးချဲ့ဆောင်ရွက်ခွင့် ပေးထားတယ်။ ဒါကြောင့် “ဗြိတိသျှဓနရှင်စနစ်သာ မရှိရင် မက်စ်ဝါဒကိုတောင် အမွေခံရမှာ မဟုတ်ဘူး” လို့ ဆိုပါတယ်။\nသခင်စိုးက ကွန်မြူနစ်ကြေညာစာတမ်း၊ အရင်းကျမ်းအတွဲ (၃) မြေငှားခ သဘောတရား အခန်း၊ ပြင်သစ် ပြည်တွင်း စစ်၊ တတိယ နပိုလီယံ အာဏာသိမ်းပွဲစတဲ့ စာအုပ်စာတမ်းတွေကို ကိုးကားပြီး တောတွင်းမှာလည်း စာတမ်းနှစ်စောင်\nရေးခဲ့ပါတယ်။ နောက် မြန်မာနဲ့ ကမ္ဘာမှာ အာဏာသိမ်းပွဲတွေ ဘာကြောင့် ဖြစ်ပေါ်ရသလဲဆိုတာကို အဲဒီဆောင်းပါး\nနှစ်စောင်နဲ့ ရှင်းပြခဲ့တယ်။ သူ့ဘ၀၊ သူ့အရှက်၊ သူ့ဂုဏ်သိက္ခာ တို့ကို စွန့်လွှတ်ပြီး ဥပဒေဘောင်တွင်း ၀င်လာခဲ့တာ အဲဒီအမြင်သစ်တွေကို တင်ပြဖို့လို့ ပြောပါတယ်။\nအလံနီကွန်မြူနစ်ပါတီဟာ ရေရှည် ပြည်တွင်းစစ်ကို တိုက်ခဲ့တယ်။ ဒါဟာ ဖဆပလ အစိုးရရဲ့ အရင်းရှင် ပါလီမန်စနစ် ကို ဆန့်ကျင်တိုက်ခဲ့တာ။ ခါးသီးနာကြည်းစရာတွေ ဖြစ်ခဲ့တယ်။\nမဆလလမ်းစဉ်ပါတီအစိုးရရဲ့ ပဒေသရာဇ်ထုံးစဉ်လာကို အလံနီက ပဒေသရာဇ် ထုံးစဉ်လာနဲ့ပဲ ပြန်တိုက်ခဲ့တယ်။ မအောင်မြင်ဘဲ အလံနီကွန်မြူနစ်ပါတီ စစ်ရှုံးပါတီဘ၀ ရောက်ခဲ့ရတယ်။\nဗမာပြည်ကွန်မြူနစ်ပါတီကို ကြည့်ရင်လည်း ၆၄ လမ်းစဉ်ကို ချမှတ်ခဲ့တယ်။ စစ်နိုုင်ရေး အာဏာသိမ်းရေးလမ်းစဉ်\nတွေပါ။ အာဏာနီ ထူထောင်ဖို့ နေ၀င်းဒေါက်တိုင်တွေ ဖြုတ်ပစ်ရမယ်ဆိုပြီး ရပ်ရွာ လူကြီးတော် တော်များများကို\nသေဒဏ်ပေး ရှင်းခဲ့တယ်။ ပါတီတွင်း မော်စီတုံး အတွေးအခေါ် တရုတ်မဟာယဉ်ကျေးမှု ပုံစံတူ ဘ၀ဟစ်တိုင် လှုပ်ရှားမှုနဲ့ အထူးပါတီဝင်သိမ်းပွဲတွေ စတင်ခဲ့တယ်။ ဒါတွေရဲ့ အထွတ်အထိပ် အဖြစ် ဖြုတ်ထုတ်သတ်ပွဲတွေ လုပ်ခဲ့တယ်။ မဆလလမ်းစဉ်ပါတီရဲ့ ပဒေသရာဇ် ထုံးတမ်းစဉ်လာကို ဗကပ ကပိုပြီး ကြမ်းတမ်း ခက်တရော်တဲ့ ပဒေသရာဇ်ထုံးစဉ်လာနဲ့ ပြန်တိုက်ခဲ့တယ်။ အကျိုးဆက်ကတော့ ရှုံးနိမ့်မှုပါပဲ။\nဒါကြောင့် သခင်စိုးက မြေရှင်ပဒေသရာဇ် ခေတ်ဟောင်းထုံးစဉ်လာကို အရင်းရှင်ထုံးစဉ် လာသစ်နဲ့သာ တိုက်လို့ ရတယ်လို့ အမြင်သစ်နဲ့တင်ပြဖို့ ကြိုးစားလာခဲ့တယ်။ အာဏာရ လမ်းစဉ်ပါတီရဲ့ ပဒေသရာဇ် ထုံးတမ်းစဉ်လာ\nဟောင်းကို အရင်းရှင်ပါလီမန် ဒီမိုကရေစီ ထုံးစဉ်လာသစ်နဲ့သာ တိုက်ခိုက်နိုင်တယ်လို့ ယူဆတယ်။ အလံနီဟာ စစ်ရှုံးပေမယ့် သဘောတရားရေး လမ်းမှန်ရောက်ဖို့ ဒီကျမ်းတွေရေးခဲ့တာ ဖြစ် တယ်လို့ ဦးဝင်းမောင်သန်းက သူ့အမှာစာမှာ ပြန်လည် တင်ပြထားပါတယ်။\nပြီးခဲ့တဲ့ရက်ပိုင်းက ပြင်ဦးလွင်ကဆင်းလာတဲ့ ဆရာဦးဝင်းမောင်သန်းကို သမိုင်းလမ်းဆုံဘက်မှာ ဦးအောင်မော်၊ ဦးမြင့်နိုင်၊ ရှုမ၀ ဦးတင့်ဇော်တို့အုပ်စုနဲ့ လိုက်ပြီး သွားတွေ့ပါတယ်။ အသက် ၈၀ ဆိုပေမယ့် ပိန်ပိန်ပါးပါးနဲ့ ကျန်းမာရေး အလွန်ကောင်းပါတယ်။ အနေအထိုင် အတော်ဂရုစိုက်ပုံပါ။ သူဘာသာ ပြန်ထားတဲ့ သခင်စိုးရဲ့ ကျမ်းအနှစ်ချုပ် လက်ရေးမူတွေကိုလည်း တွေ့ရပါတယ်။ ကျွန်တော်တို့ လုပ်ဖို့ မလွယ်တဲ့ဟာ ပါ။ စာအုပ်အမြန်ထုတ်သင့်ကြောင်း၊ အင်္ဂလိပ်လိုပါ တွဲသင့်ကြောင်း ၀ိုင်းဝန်းပြောမိပါတယ်။ နောက် ကျမ်း ရင်း သုံးတွဲကိုလည်း အင်္ဂလိပ်လို ထုတ်သင့်\nကြောင်း တိုက်တွန်းမိပါတယ်။ နောက် ဦးဝင်းမောင်သန်းက သခင်စိုးလုပ်ကိုင်ခဲ့ပုံတွေနဲ့ အယူအဆ ပြောင်းလဲခဲ့ပုံတွေ ကျွန်တော်တို့ကို အချိန်အတော်ကြာ ရှင်းပြပါတယ်။\nကျွန်တော်ကတော့ အလံနီလည်းမဟုတ်၊ ကွန်မြူနစ်လည်း မဟုတ်ပါ။ အဖေရဲ့ မိတ်ဆွေ နိုင်ငံရေးသမား၊ စာပေသမား\nတွေကို လေးစားကြည်ညိုမိခြင်းသာပါ။ အရင်းရှင်ပါလီမန်စနစ်ကို တိုက်ခဲ့တာ မှားခဲ့ကြောင်း ၀န်ချရေးသားတဲ့ သခင်စိုးနဲ့ သူ့လူတွေကို ခေတ်ဆိုးစနစ်ဆိုးထဲ ဖြတ်နေရတဲ့ လူငယ် စာဖတ်သူ တစ် ယောက်အနေနဲ့ ကျွန်တော် သင်ခန်းစာအများကြီး ယူနေမိတာပါ။\nနောက် သခင်စိုးရဲ့ အရင်းရှင်ပါလီမန် ထူထောင်လျှောက်လှမ်းပြီးမှ ဆိုရှယ်လစ်စနစ် သွားလို့ရမယ်ဆိုတဲ့ အယူအဆ က လက်ရှိ နိုဘယ်ဆုရ စီးပွားရေးပညာရှင် ဂျိုးဇက်စတစ်ခ်လစ်တို့ ဆော်သြချက်တွေနဲ့ တူနေ သလားလို့လည်း\nတွေးနေမိတယ်။ ပြီးခဲ့တဲ့နှစ်တွေမှာ အနောက်အရင်းရှင်စနစ် အကျပ်အတည်း ကြုံရပြီး နောက် ဆိုရှယ်လစ် ဆန်ဆန်တွေ ပြန်ပြောလာပါတယ်။ ဒါကြောင့် သခင်စိုးရဲ့ “ကမ္ဘာ့ စီးပွားရေး အကျပ် အတည်း ဖြေဖြတ်ရေး စံကျမ်း” မှာပြောတဲ့ ဆိုရှယ်လစ်သွားဖို့ အရင်းရှင်လမ်း အရင်လျှောက်ဆိုတာက စတစ်ခ်လစ်တို့ရဲ့ လက်ရှိအရင်းရှင်စနစ် လမ်းကြောင်းပြောင်းရေးနဲ့ တူနေသလားလို့။ အရင်းရှင် စနစ် ထူထောင်ပြီးတဲ့ အနောက်နိုင်ငံတွေ အခု ဆိုရှယ်လစ် လမ်းသစ်ကို ပြောလာတာမို့ သခင်စိုးကြီးကို တအံ့ တသြ ဖြစ်ရပါတယ်။\nမှတ်ချက်။ ။ http://www.mizzimaburmese.com/edop/songpa/13494-2013-08-23-09-29-42.html မှတိုက်ရိုက်ကူးယူပါသည်။ ပို၍ပြန့်ပွားသိစေလို၍ဖြစ်ပါကြောင်း…။\nသခင်သန်းထွန်း၏နောက်ဆုံးနေ့များ စာအုပ် ကို ငယ်ငယ်တုန်းက ဖတ်ခဲ့ပြီး ကွန်မြူနစ်စနစ် ကို လိုက်တဲ့ လူတွေ ဆို အရိုင်းတွေ လို့ စိတ်ထဲ မြင်ခဲ့ဘူးတယ်။\nအမှန်က စနစ် ဆိုတာ မရင့်ကျက် သေးတဲ့အချိန်မှာ လူတွေ ရဲ့ အသုံးချခံ ဖြစ်နေတာ အခုမှ ရိပ်မိတာ။\nကွန်မြူနစ်ဝါဒကို အတော်လေး သဘောကျဖူးတယ်…\nနောက်ပိုင်းတော့ အိန်ဂျယ်လစ်ဇင်လို့ အမြင်ပြောင်းသွားလို့…\nဒဲ့ပြောပါဗျ…ဟိုလူဂျီးဒွေ လည်း ၀န်ချတောင်းပန် ကျေအေး ခ၀ါချသင့်ဘာဘီလို့…။\nခေတ်..စနစ်ထဲ.. ညှပ်ပါနေရတဲ့.. တမြေထဲနေ..တရေထဲသောက်.. ဧရာဝတီရဲ့သားတော်သမီးတော်.. လူသားများသာပါပဲ..။\nတောင်းပန်တာကို.. မကျေအေးရင်.. သမိုင်းမှာ.. မကျေအေးသူအပြစ်ဖြစ်မယ်ဖြစ်ကြောင်း…\nတောင်းပန်သင့်တာကို.. မတောင်းပန်ရင်.. သမိုင်းမှာ မတောင်းပန်သူအမဲစက်ကျန်မယ်ဖြစ်ကြောင်း..\n.. ဒီသဘောကိုကျွန်တော်လည်း ပြောဘူးတယ်.. ကိုယ့်အမအရင်းကတောင် လက်မခံဘူး..\nကဇော်သန့် ဒူ့ကို ပြောတာလည်းဟင်???\nစိတ်ရင်းအမှန်တွေ သိနေမှတော့ တောင်းပဲ တောင်းပန်ပါစေဦးလေ။\nလုပ်ခဲ့တာတွေက တောင်းပန်ရုံနဲ့ ကျေတယ်ဆိုလည်း တစ်မျိုးပေါ့။\nကိုယ့် လူတွေ အကြောင်းကိုယ်သိလို့ အကွက်နင်းပြီး တောင်းပန်တာမျိုးကျတော့ ဘယ်နဲ့လုပ်ကြပါ့မတုန်းးးး။\nမတောင်းပန်ခင်ကိုက တို့လူလေးများက ကော်ဖီဆိုင်သွားအားပေးချင်ရတာနဲ့ မွင်းငါးရောင်းမှာလေး သနားရတာနဲ့ဆိုတော့ တောင်းပန်ဖို့ကို လိုမယ်မထင်ပါဘူးးး\nမဟုတ်တဲ့ အညှိုးတွေကျ ကြီးပြီး နောက်ပြန်လှည့်ဖို့ကျ မမှတ်မရှိတဲ့ စိတ်တွေနဲ့ဆိုတော့ ဘာမှ ပြောတော့ပါဘူးနော့။\nနောက်ဆုံး ဘာမှလည်း တောင်းပန်မနေပါနဲ့တော့။\nကိုယ် မစွမ်းဆောင်နိုင်တဲ့ နေရာလေးတွေ အသာတကြည်ဖယ်ပေးရင်၊\nတိုင်းပြည်မငြိမ်သက်မဲ့ အဓိကရုန်းတွေ လုပ်နေတာလေးတွေ ရပ်ပေးရင်ကို ကျေးဇူးတင်ရမဲ့ ဘဝတွေမို့ပါ။\nစားထားယူထားတာတွေကလည်း ဆွေမျိုး ၇ စက် ဖူလုံပြီ ဆိုတော့လည်းလေ။ နော့။\n.. လူအမျိုးမျိုး စိတ်အထွေထွေဆိုတော့ တဖက်မှာလည်း တောင်းပန်ချင်တဲ့လူ၊ မတောင်းပန်ချင်တဲ့လူ၊ ဟန်ဆောင် တောင်းပန်မယ့်လူ၊ ဟန်ဆောင်တောင် မတောင်းပန်ချင်တဲ့လူ ဆိုတာမျိုးတွေ ရှိပြီး ကိုယ်ဖက်မှာလည်း တောင်းပန်ရင်စိတ်ပြေမယ့်လူ၊ တောင်းပန်မှ ပိုကဲပြမယ့်လူ၊ တောင်းပန်ပန် မပန်ပန် စိတ်ပြေမယ့်လူ စတာတွေ အမျိုးမျိုးနဲ့ ဆိုတော့ ဖြစ်နိုင်ခြေအမျိုးမျိုးရှိတာပေါ့လေ..\n.. ဒါပေမယ့် အဲ့ဒါတွေထက် လူမှန် စနစ်မှန် လမ်းကြောင်းမှန် တစ်ခုပေါ်ကို ရောက်ဖို့ အာရုံစိုက်တာ ပိုသင့်တော်မလားလို့ပါလေ..\nသမိုင်း က တော့\nမှတ်တမ်း တွေ ကို ရင်နာနာ နဲ့\nပြုစု နေမှာ ပါ ဘဲ..\nနောင် ရာစု နှစ် နှစ်ခု စာ လောက် ဆို\nဘယ်သူ က ဆိုး ဘယ်သူ က ကောင်း\nပေါ်ထွက် လာကောင်း ပါ ရဲ့ ခင်ဗျာ..\nအပြစ်တွေ သူတို့ အချင်းချင်း ဘောလီဘောပုတ်နေကြတာနဲ့ ခေါင်းရှောင်နေတာနဲ့။\nနာ တို့ ကိုက အာရုံပြောင်းခံရလွယ်တာနဲ့ ၂၀၁၅ မတိုင်ခင် လူတွေ တရားခံကို မေ့သွားကြလိမ့်မယ်။\nအလုပ်လုပ်တဲ့သူကို လက်ညှိုးထိုး အပြစ်ပြောလိမ့်မယ်။\ngood ပါပဲ သူကြီးရေ\nအင်း အခုတော့လည်း ဒီလိုပဲ ပြောရတော့မှာပေါ့လေ။ အခု ပြောပုံအတိုင်းဆို ကွန်မြူနစ်စနစ်ကြီးက အရမ်း ကောင်းပါလျက်နဲ့ တကမ္ဘာလုံးက လိုက်နာကျင့်သုံးတဲ့ လူတွေက မကောင်းလို့ သမိုင်းမကောင်းလို့ ကျဆုံးသွားရတယ်လို့ နားလည်ရမလို ဖြစ်နေတယ်။ ပြီးတော့ ကျဆုံးသွားတာကလည်း တနေရာတည်း တနိုင်ငံတည်းမှာလည်း မဟုတ်ဘူး။ တော်တော်ကို ကံခေရှာတဲ့ ကွန်မြူနစ်စနစ် ကောင်းကြီးပဲနော်။ စနစ်ကြောင့်မဟုတ် လူကြောင့် ဆိုရင်တော့ တကမ္ဘာလုံးက ကွန်မြူနစ်တော်လှန်ရေးကို ဦးဆောင်ခဲ့တဲ့ လူတွေ အကုန်လုံး သောက်သုံးမကျတဲ့လူတွေ ဆိုတာ သေချာတယ်။ ဆယ်ခါပြန် သေသင့်တဲ့ လူတွေပဲ။ သူတို့ရဲ့ ဖောက်ပြန်မှုကို အရမ်းကောင်းလွန်းတဲ့ ကွန်မြူနစ်စနစ်ကြီးက ခါးစည်း ခံသွားရရှာတယ်။\nတကယ်တော့ သခင်စိုးရော သခင်သန်းထွန်းရောကို လေ့လာကြည့်ရင် တကယ်တော်တဲ့ လူတွေဆိုတာ ငြင်းစရာ မရှိပါဘူး။ စူးစူးစိုက်စိုက် လေ့လာမှု ဇွဲကောင်းမှုတို့လည်း စံနမူနာ ယူရမယ့် လူတွေပါပဲ။\nဒါပေမယ့် ကွန်မြူနစ် အယူဝါဒဟာ ဘယ်လိုမှ အောင်မြင်နိုင်စရာ မရှိဘူး။ တော်တော်ရင်းနှီးတဲ့ ပြည်ကြီးသား သူငယ်ချင်းက ပြောဖူးတယ်။ တကမ္ဘာလုံးမှာ ကွန်မြူနစ်စနစ်နဲ့ ချမ်းသာ တိုးတတ်လာတာ တရုတ်တနိုင်ငံတည်း ရှိသေးတယ်တဲ့။ ကိုယ်ကလည်း အလိုက်တသိနဲ့ ပြန်မေးလိုက်ပါတယ်။ ဟုတ်ရဲ့လား မင်းတို့နိုင်ငံက တကယ်ရော ကွန်မြူနစ် စီးပွားရေးစနစ်ကို ကျင့်သုံးတာလားဆိုတော့ စပ်ဖြဲဖြဲနဲ့ ဘာမှ ပြန်မပြောတော့ဘူး။ တကယ်က သူ့ခမျာ မအောင်မြင်ဘူးဆိုရင် သိက္ခာကျမှာစိုးလို့ နာမည်လေးကို မလွတ်တမ်း တပ်ထားရှာတာ။ တကယ်က နာမည်သက်သက်။\nကိုယ့်ယုံကြည်ချက် အရတော့ အရင်းရှင်စနစ်ကို သွားပြီးသားလူဟာ ဘယ်တော့မှ ဆိုရှယ်လစ် ကွန်မြူနစ်စနစ်ကို ပြန်မလာတော့ဘူး။ လုံးဝ မဖြစ်နိုင်ဘူး။ အဲဒါက ဘာနဲ့တူလည်းဆိုတော့ အသားစား ကျားကြီးဟာ တဖြည်းဖြည်းနဲ့ အသီးအရွက်စားပြီး ဥပုသ်စောင့်လာလိမ့်မယ်။ နောက်ပိုင်းမှာ အလွန်သိမ်မွေ့တဲ့ ကျားကြီးဘဝကို ပြောင်းသွားလိမ့်မယ်လို့ ပြောနေသလိုပဲ။ နားထောင်လို့တော့ ကောင်းပါရဲ့။ ပုံလာလာ ပြောတိုင်းယုံပေါ့။\n( တောင်းပန်တာကို.. မကျေအေးရင်.. သမိုင်းမှာ.. မကျေအေးသူအပြစ်ဖြစ်မယ်ဖြစ်ကြောင်း…\nတောင်းပန်သင့်တာကို.. မတောင်းပန်ရင်.. သမိုင်းမှာ မတောင်းပန်သူအမဲစက်ကျန်မယ်ဖြစ်ကြောင်း..)\nဆရာတင်မိုးကဗျာ အမှတ်တရ ဖေါ်ပြလိုက်ကြောင်း…\nမည်သူ့ကိုမှ မရည်ရွယ်ပါ.။ တိုက်ဆိုင်သွားလျှင် ကိုယ့်ကိုယ်ကိုယ်ပြောခြင်းဖြစ်သည်..\nမြို့ ရွာတွေ မီးတိုက်လိုတိုက်\n“ဆန်ဖြူဖြူတခွက်မျှ ထွက်နိုင်ပုံမရ” ဆိုတဲ့၊\nဖွတ်မွဲစာရင်း တို့တတွေ ရောက်ကုန်ပြီ၊\nအရက်တငုံ ကျိုက်ပြီး လွှတ်တော်ဝင်\nစားဖား လူကြီးမင်းများ ခင်ဗျား…………။ ။\nu San Hla Gyi ပြောတာ သဘောကျ မိတယ်။\nလက်တွေ့ လူတွေရဲ့ သဘောကိုမဆောင်ပဲ စနစ်ကိုဆောင်တာကိုး။\nလူတွေကတော်လွန်းပြီး တော်လွန်းတော့ လူ့ဘောင်အဖွဲ့အစည်း\nတရုတ်ကျတော့ သူကြီးနဲ့ ဇော်သန့် ပြောသလို\nခင်ဗျားက ကျနော်ပြောတာ သဘောကျတယ် ဆိုလို့တော့ ကျေးဇူးတင်ပါတယ်ဗျာ။ ဒါပေမယ့် ခင်ဗျားအောက်မှာ ဆက်ရေးထားတာကတော့ ကျနော့် ဆိုလိုရင်း မဟုတ်လို့ တော်ကြာ နားလည်မှု လွဲမှာစိုးလို့ ထပ်ရေးပါရစေ။ ဘာလို့လည်း ဆိုတော့ ခင်ဗျားက ကွန်မြူနစ်စနစ်ဟာ စိတ်ကူးယာဉ် ဆန်တယ်လို့ ရေးလိုက်လို့ပါ။\nတကယ်တော့ ကွန်မြူနစ်စနစ်တို့ သဘောတရားတို့ဟာ လုံးဝ စိတ်ကူးယာဉ် မဆန်ဘူးဗျ။ စိတ်ကူးယာဉ် မဆန်ဆုံးလူတွေဟာ ကျနော့်စိတ်ထင် အဲဒီလူတွေပဲ။ စိတ်ကူးယာဉ်တယ် ဆိုတာက ဘာမှ မလုပ်ပဲ အစီအစဉ် မရှိပဲ တွေးပြီး လေထဲ တိုက်အိမ်ဆောက်တာမျိုး။ နောက်ပြီး အဲဒီခေတ်က အတိုးတတ်ဆုံး လူငယ်တိုင်းရဲ့ အကြိုက်ဆုံးဝါဒ တခုဖြစ်ခဲ့တယ်ဗျ။ သခင်စိုးတို့ သခင်သန်းထွန်းတို့ဟာ မဖြစ်နိုင်တာတွေကို စိတ်ကူးပြီး နေတတ်တဲ့ လူတွေ မဟုတ်ဘူး။ သူတို့ ဘာလို့ ဒီဝါဒကို အသည်းစွဲ ဖြစ်ခဲ့တာလည်း သိလား။ သိပ်ပြီး လက်တွေ့ဆန်နေခဲ့လို့ပဲ။\nတခုတော့ရှိတယ်။ ကျနော့် အမြင်ပေါ့လေ။ ကွန်မြူနစ် သဘောတရားဟာ စိတ်ကူးယာဉ် မဆန်ပေမဲ့ သိပ်လက်တွေ့ဆန်ပြီး ယုံကြည်ချက် သိပ်မြင့်မားလွန်းတယ်ဗျ။ သူတို့ သဘောတရားက အလုပ်လုပ်ရင် စီမံကိန်းတွေ ဘာတွေနဲ့ target ထားပြီး သေသေချာချာ လုပ်တယ်။ ဟောဒီမှာ ပန်းတိုင် ဟောဒီမှာ နည်းလမ်း လုပ်ပေတော့ ဖြစ်ကိုဖြစ်ရမယ် ဆိုပါတော့။ အဲဒီမှာတင် အတိုးတတ်ဆုံး လူငယ်တွေရဲ့ အကြိုက်ဆုံးဝါဒ ဖြစ်သွားတော့တာပဲ။ လူတန်းစားကိုလည်း ဆင်းရဲချမ်းသာ မကွဲပြားပဲ တညီတည်းဖြစ်ပြီး အားလုံး လောကနိဗ္ဗာန် ရောက်စေရမယ်ပေါ့။ ဘာလည်း မယုံဘူးလား ဟောဒီမှာ နည်းလမ်း စီမံကိန်း ဘာလို့မဖြစ်ရမှာလည်း တကယ်ဖြစ်ချင် တကယ်လုပ် အဟုတ်ဖြစ်ရမယ် ဆိုတဲ့လူတွေဗျ။\nတကယ်တော့ လောကမှာ လူတွေကို ဆင်းရဲချမ်းသာ မရှိပဲ အားလုံး တပြေးညီ လောကနိဗ္ဗာန် ရောက်ရမယ်ဆိုတာ ဖြစ်မှ မဖြစ်နိုင်ပဲဗျာ။ ဗုဒ္ဓဝါဒ အရလည်း ဘယ်လိုမှ မဖြစ်နိုင်ဘူး။ ချမ်းသာတဲ့ အရေအတွက် များအောင် ဆင်းရဲသူနည်းအောင် ဆိုရင်တော့ အတိုင်းအတာ တခုအထိ ဖြစ်နိုင်တာပေါ့။ ဒါပေမယ့် သူတို့ကိုတော့ သွားပြောလို့ မရဘူးဗျ။ ကွန်မြူနစ်တယောက်ကို အတိတ်ကံတို့ ရှေးဘဝတို့ သွားပြောရင် ခွက်ထိုးခွက်လန် ရယ်ပြီး ကျုပ်မက်တဲ့ အကောင်းဆုံး အိပ်မက်ကလေးလိုပဲလို့တောင် ပြန်ပြောလိုက်လိမ့်မယ်။ တကယ်တော့ ကွန်မြူနစ်တွေဟာလည်း ပစ္စုပ္ပန်ဝါဒီတွေပဲ။\nကွန်မြူနစ် သဘောတရားဟာ စိတ်ကူးယာဉ်ရမှာ ကြောက်လို့ သူတို့က နာမ်ပိုင်း ဆိုတာကိုတောင် လုံးဝ မစဉ်းစားဘူး။ အတိတ်ကံတို့ ရှေးဘဝတို့ နောက်ဘဝတို့ မိဘကျေးဇူးတို့ ဆိုတာ အလကား လူတွေက စိတ်ကူးယာဉ်ပြီး ကိုယ်သိတာထက် ပိုပြောတာတွေလို့ ခံယူခဲ့တာပဲ။ သူတို့ဘက်က ကြည့်တော့လည်း ဟုတ်သလိုလိုဗျ။ သဘောတရားလည်း ရှိပြီး နည်းလမ်းတွေ စီမံကိန်းတွေလည်း ရှိတယ် တကယ်လုပ်ချင်စိတ်လည်းရှိတယ် မရှိလည်း လူတွေကို အတင်းလုပ်ချင်စိတ် ရှိအောင် လုပ်ရမယ်ဆိုတော့ ဘာလို့ မဖြစ်ရမှာလဲပေါ့။\nအခု ဒီနေ့ သူတို့ သဘောတရားကြီး တကယ် ဖြစ်သွားတာတော့ အားလုံး မြင်တော်မူတဲ့ အတိုင်းပါပဲပေါ့ဗျာ။ အဲဒါ ကျနော့် အမြင်တော့ သူတို့ ကျဆုံးရတဲ့ ပထမအကြောင်းပဲ။\nနောက်ပြီး သူတို့က နာမ်ပိုင်းကို လက်လွှတ်တဲ့ လူတွေဆိုတော့ သူတို့ရဲ့ သဘောတရားကို ဒေါသစိတ် အပေါ်မှာ အခြေခံထားတယ်လေ။ ဆင်းရဲတဲ့ လူတွေကို ချမ်းသာအောင်လုပ်ဖို့ ချမ်းသာသူတွေကို မုန်းတီးအောင် စိတ်ကို အခြေခံထားလိုက်တယ်။ ပစ္စည်းမဲ့ဒေါသ ဆိုပြီးတောင် လုပ်လိုက်သေးတယ်။ အဲဒီတော့ ဒေါသအပေါ်မှာ အခြေခံထားမှတော့ ကျဆုံးရတော့တာပေါ့။ ဘာလို့လည်းဆိုတော့ ဒါတဦးချင်း ကိစ္စမဟုတ်ဘူး။ လူ့ဘောင်တခုလုံး သာယာဖို့စနစ်ကို ဒေါသအပေါ်မှာ အခြေခံထားမှတော့ မအောင်မြင်နိုင်တော့ဘူး။ နောက်ပိုင်း သူတို့ရဲ့ ကမ္ဘာအနှံ့က ရက်စက်မှုတွေဟာ ဒီဒေါသကို အခြေခံလို့ ပေါ်လာခဲ့တာချည်းပဲ။ ဒါသူတို့ ကျဆုံးတဲ့ နောက်တကြောင်းပဲ။ ဒါကတော့ ကျနော်က ဘာထရန်ရပ်ဆယ် သုံးသပ်တာကို ပြန်ရေးတာ။ ပထမအကြောင်းကတော့ ကျနော့် အမြင်သက်သက်ပဲ။\nနောက်ပြီး ကွန်မြူနစ်စနစ်ပဲဆိုဆို သဘောတရားလို့ပဲ ပြောပြော အဲဒီအရာကြီးဟာ ကမ္ဘာ့ဘာသာတရား အားလုံးကို ချေမှုန်းပြီး သူကိုယ်တိုင် အကိုးကွယ်ခံရအောင် လုပ်ခဲ့တာဗျ။ အဲဒီမှာလည်း သွားတော့တာပဲ။ အခုပြောတာ ကွန်မြူနစ်စစ်စစ် တယောက်ဖြစ်တဲ့ ဗိုလ်ချုပ်ကျော်ဇောရဲ့ ကိုယ်တိုင်ရေး အတ္ထုပတ္တိထဲက အတိုင်းပဲနော်။ ရဲဘော်သုံးကျိပ် ဟိုင်နန်ကျွန်းမှာ စစ်ပညာသင်တော့ ဗိုလ်ကျော်ဇောက ကွန်မြူနစ် မဖြစ်သေးဘူး။ ဗိုလ်ရန်အောင်ကတော့ တကယ့် ကွန်မြူနစ် ဖြစ်နေပြီ။ အဲဒါ ညဘက် ဗိုလ်ကျော်ဇောက ဗုဒ္ဓကို မှန်းပြီး ကန်တော့တဲ့ အခါဆို ဦးချပြီး ခေါင်းမော့လိုက်တာနဲ့ ရှေ့မှာ ဗိုလ်ရန်အောင်က ဘုရားနေရာမှာ မိန့်မိန့်ကြီးနဲ့ ပြုံးပြုံးကြီး ထိုင်နေဆိုပဲ။မလုပ်ကောင်းဘူးလို့ ပြောလည်း ဗိုလ်ရန်အောင်က တဟားဟား ရယ်တယ်ဆိုပဲ။ နောက်တော့ သူ့ကို သခင်ဗဟိန်းဆီမှာ ကွန်မြူနစ်သင်တန်း အတင်းတတ်ခိုင်းဆိုပဲ။\nဗိုလ်ရန်အောင်ရဲ့ ဆုံးဖြတ်ချက်က ငါ့ဘဝမှာ သေသည်အထိ ကွန်မြူနစ်ပါတီနဲ့ သဘောတရားကို ဖက်တွယ်ပြီး အသေခံပါတော့မယ်ဆိုတဲ့ ဆုံးဖြတ်ချက်ဗျ။ နောက်ဆုံးတော့လည်း သူ့ခမျာ သူ့ရည်ရွယ်ချက် ပြည့်ဝသွားရှာပါတယ်။ တောထဲမှာပဲ သားက ပြန်သတ်လိုက်တယ်လေ။ ကွန်မြူနစ်ပါတီရဲ့ ဦးဆောင်မှုနဲ့ပေါ့။\nတရုတ်ကတော့ ကံကောင်းစွာနဲ့ တိန့်ရှောင်ဖိန် တော်လွန်းလို့ပေပဲ။ မော်စီတုန်းသေပြီး သူ့မိန်းမနဲ့ လေးဦးဂိုဏ်း အာဏာရလာရင် ဆင်းရဲ စုတ်ပြတ်နေမှာပဲ။\nကြုံလို့ တခုပြောလိုက်မယ်။ ဒါကလည်း နဂိုကတည်းက ကျနော် စဉ်းစားမိတာတော့ ကြာပါပြီ။ အခုမှ ကြုံလာလို့ပါ။ မည်သူ့ကိုမှ မရည်ရွယ်ပါ။ တိုက်ဆိုင်သွားလျှင်တော့ တိုက်ဆိုင်မှုလို့သာ သဘောထားလိုက်ပါပေါ့ဗျာ။\nဒီရွာထဲမှာ ဟိုတုန်းက အတော်ခေတ်စားတဲ့ ပစ်စုတ်ပန် မိုးပြားဂိုဏ်းရဲ့ အယူအဆတွေဟာ တချို့ဟာတွေ ကွန်မြူနစ်ဝါဒနဲ့ တော်တော်တူတယ်ဗျ။ ဒါပေမယ့် သူတို့ကတော့ မြတ်စွာဘုရားကို ရှင်ကြီးဂေါတမလို့တော့ ဗြောင်မခေါ်ရဲသေးဘူး။ ဘာလို့လည်းဆိုတော့ သူတို့က နိုင်ငံရေး အယူဝါဒ မဟုတ်ဘူး ဘာသာရေး အရေခြုံဆိုတော့ ဗုဒ္ဓရဲ့ နာမည်ကို သုံးဖို့လိုတာကိုး။ ဒါပေမယ့် သူတို့ ခေါ်တော့ ခေါ်ချင်တယ်။ မရဲသေးတာပဲ။ အဲဒီ သူတို့ရဲ့ ဝါဒဆိုရင် ကွန်မြူနစ် အတွေးအခေါ်တချို့ရယ် သာသနာတော်နှစ် တထောင်ကျော်လောက်မှာ ပေါ်ခဲ့ဖူးတဲ့ ထေရဝါဒကနေ လမ်းခွဲသွားတဲ့ ဂိုဏ်းတချို့ရဲ့ အတွေးအခေါ်တွေကို စရေနည်ပြီး ခေတ်စကားနဲ့ ပြန်ရေးထားတာတွေပဲ။ အဲဒါကို သူတို့ဆရာ ဦးညာနက မိုးပြာဝါဒဆိုပြီး ထွင်လိုက်တာ။ ဘာမှတော့ သိပ်ထူးဆန်းတာ မပါပါဘူး။ အဲဒီဝါဒက တိတ္ထိဆရာကြီး ခြောက်ယောက်ထဲက အဇိတကေသကဗ္ဗလ ဆရာကြီးရဲ့ ဝါဒနဲ့လည်း တူတယ်။\n*နယ်ချဲ့စနစ်ဟာ ဒီနေ့ခေတ်မှာ လွန်ခဲ့တဲ့နှစ်၁၀၀ကျော်တုန်းက အရင်းရှင် စနစ်လို ပြင် သစ် တော်လှန်ရေးကြီးပြီးတဲ့အခါမှာ ဖြစ်ပေါ်ခဲ့တဲ့ အရင်းရှင် စနစ် စတင် အ ခြေ ခံပြီး ကားလ်မာ့က်ရေးထားတဲ့စာအရဆိုရင်တော့ ဖူးပွင့်စအရင်းရှင် စနစ်ကြောင့် စစ်တွေဖြစ်ခဲ့ရတယ်။ နယ်ချဲ့ဝါဒလို့ခေါ်တဲ့ တခြား နိုင် ငံတွေကိုသွားပြီး သိမ်းပိုက်ခဲ့တဲ့ အရင်းရှင် စနစ်မျိုးတွေ ရှိခဲ့ပါတယ်။ ဒီနေ့တော့ အဲဒီလို ဂန္တ၀င် နယ်ချဲ့စနစ် မရှိတော့ဘူးလို့ ကျနော်ပြောချင် ပါတယ်။ အဲဒီတုန်းက တော့ နယ်ချဲ့စနစ်ကြောင့် ကွန်မြူနစ် လှုပ် ရှား မှုဆိုတာ ပေါ်ခဲ့ပါတယ်။ အဲဒီလို ပေါ်ခဲ့ပြီးနောက် ၁၉၉၁မှာ ဆိုဗီယက်ပြည်ထောင် စု စနစ်ကြီး ပြိုလဲကျသွားပြီး မရှိတော့ဘူးလို့ တချို့သော သမိုင်းသုတေသီတို့က ဆိုခဲ့ကြပါတယ်။ အဲဒါကို ဘယ်လိုပြောကြသလဲဆိုတော့ သမိုင်းခေတ်ကုန်ဆုံးပြီ သမိုင်းဆုံးသွားပြီလို့ ရေးကြတယ်။ ကျနော် က တော့ အဲဒီလို မယူဆပါဘူး။ နောက်မျိုးဆက်တွေရှိပါတယ်။ နောက်မျိုးဆက်တွေက ဆက်လုပ်ကြတဲ့အခါမှာ အရင် တုန်းကလို တစ်ပါတီအာဏာရှင် စနစ်မျိုးနဲ့ မဟုတ်ဘဲနဲ့ ဒီ မို က ရေ စီ စနစ်၊ ဒါတော့ ဒီနေ့စကားဖြစ်မှာပေါ့။ ဗမာလို ပြောရရင်တော့ ပြည်သူ့ဘုံဝါဒစနစ် ပေါ့ဗျာ။ အဲဒီ ကွန်မြူနစ်စနစ်ကိုလည်း ကျဆုံးတယ်လို့ ကျနော်မယူဆဘူး။ နောက်ခေတ် နောက်ခေတ်မျိုးဆက်တွေက ဆက်လက်ဆောင်ရွက်ဆဲပဲလို့ ကျနော်ယူဆပါတယ်။ အဲဒီနည်း က တော့ လက်နက်ကိုင် တဲ့နည်း ဟုတ်ချင် မှဟုတ်မယ်။ ငြိမ်းချမ်းတဲ့နည်း။ ကျနော်တို့ ကျောင်းသားဘ၀က ၁၃၀၀ပြည့် အ ရေး တော် ပုံ အ တွေ့အကြုံအရဆိုရင် ငြိမ်းချမ်းတဲ့နည်း အကြမ်းမဖက်တဲ့နည်းနဲ့ပဲ အရင်းရှင် အစိုးရလို့ခေါ်တဲ့ နယ်ချဲ့အစိုးရကို ဆန့်ကျင် ခဲ့လို့ အောင်မြင် တာလို့ပဲ ကျနော်ယူဆပါတယ်။ အခုမျိုးဆက်တွေ က တော့ ကျနော့်အထင်ပေါ့ဗျာ၊ သ ဘော တူ သူလည်း ရှိကောင်းရှိနိုင် မယ်။ မတူသူလည်း ရှိချင် ရှိနိုင် မယ်။ အဲဒါက ဒီ မို က ရေ စီ ကွန် မြူ နစ် စနစ်လို့ ကျနော်ပြောချင် ပါတယ် ။\n*** ၂၆ ဇန်န၀ါရီ ၂၀၀၇ ည နေ ၄း၃၀ (စိမ်းလန်းစိုပြေ) တော်ဘုရားလေး စာပေဆုပေးပွဲတွင် ပြောကြားသော ဆရာဒဂုန်တာရာရဲ့ အဖွင့် အမှာ စကား……\nငယ်ငယ်ကတည်းက အဖိုးက စွယ်စုံကျမ်းကစပြီး စာအုပ်တွေစုတော့ မှတ်မိသေးတယ် ဂျပန်ခေတ်ဆေးရုံကြီးဝယ်တို့ သခင်သန်းထွန်း၏နောက်ဆုံးနေ့များတို့ (အထူကြီးနှစ်အုတ်တွဲ) ဖတ်ပြီး တောတွင်းက ဘ၀ဟစ်တိုင်တွေ၊ သားအရင်းက အဖေကို ၀ါးရင်းဒုတ်နဲ့ရိုက်သတ်တာတွေ ဖတ်ပြီး တော်တော် အံ့သြခဲ့ဘူးတယ်။\nဒီနေ့ ဒီအချိန်ပြန်စဉ်းစားလိုက်တော့ အဲဒီတုံးကလူတွေက တဇောက်ကန်းလုပ်ရင်သာလုပ်မယ် စိတ်ဓာတ်တွေ တော့ဒီနေ့ လောက်မပျက်စီးခဲ့ကြဘူးလားလို့…\nအယူအဆမတူလို့သာ ရန်သူဖြစ်ခဲ့ကြပေမဲ့ တိုင်းပြည်အတွက် တကယ်အလုပ်လုပ်ခဲ့တဲ့ လူငယ်တွေ ….\nအင်္ဂလိပ်အစိုးရက န၀တအစိုးရလောက် လူတွေစိတ်ဓာတ်ကို ရေရှည်စီမံကိန်းနဲ့ မဖျက်စီးခဲ့လို့ဖြစ်မယ်\n.. ကောင်းတယ် သူကြီးရေ.. ဒါမျိုးလေးတွေ တွေ့ရင် နောက်လဲ ရှဲ ပေးပါဦး.. အရင်းရှင် စနစ်ဖွံဖြိုးပြီးမှ တည်ထောင်ရမယ့် ဆိုရှယ်လစ်စနစ်ဆိုတော့ Scandinavia နိုင်ငံတွေ ဖြစ်တဲ့ နော်ဝေ၊ ဆွီဒင် နိုင်ငံ တွေကို ပြေးမြင်မိတယ်ဗျ.. နိုင်ငံရေးသီအိုရီ အရ သဘောတရားခြင်းတူ မတူ မသိပေမယ့် အဲ့ဒီ နိုင်ငံတွေလည်း ဒီသဘောမျိုးနဲ့ သွားခဲ့ကြတာလားလို့ တွေးမိတယ်..\nကွန်မြူနစ်စံနစ် ဆိုတာ …… ၊\nအဲ .. အဲသမှာ စ မှား တော့တာပဲ…\nကွန်မြူနစ်စံနစ်ရယ်လို့ တကယ်တော့ ပြောဖို့ခက်ပါတယ်။\nကွန်မြူနစ် သဘောတရား အတွေးအခေါ် ဆိုတာပဲ ရှိပါတယ်။\nစံနစ် ဆိုတာကတော့ လက်ဆော့တဲ့သူရဲ့ လက်ဆ အပေါ်မှာပဲ မူတည်ပြီး အမျိုးမျိုး ဖြစ်နိုင်တာပေါ့…\nတကယ်လဲ ကမ္ဘာပေါ်မှာ ကွန်မြူနစ်နိုင်ငံ ၆၀ လောက်မှာ စံနစ် ၆၀လောက် အမျိုးမျိုးဖြစ်သွားခဲ့တာ တွေ့နိုင်ပါတယ်။\nအဲ .. အဲသည် ကွန်မြူနစ်သဘောတရားက ဘယ်သူက တီထွင်တာလဲဆိုတော့\nကားလ် မာက်စ် လား အိန်ဂျဲလ် လား၊ ဆိုတော့ ….\nအဲ … သူတို့က စံနစ်တကျ စ ဖေါ်ထုတ်တာပေါ့ …\nတကယ်တော့ ကွန်မြူနစ်သဘောတရားကို တီထွင်တာက လူ့သမိုင်း က ပါ..။\nလူ့သမိုင်းကြောင်းအတိုင်း ဖြစ်စရာရှိတာဖြစ်လာတဲ့ လူ့သမိုင်းရဲ့ကွင်းဆက် တစ်ခုပါ။\nဖြစ်စရာရှိတာ ဖြစ်လာတတ်တဲ့ သဘာဝနိယာမအတိုင်းပဲ အရင်းရှင်စံနစ် အောင်မြင်ပြည့်စုံပြီးတဲ့အခါ\n(ဘယ်လို နာမည်တပ်တပ် မတပ်တပ် ) ဆိုရှယ်လစ်သဘောတရားတွေအတိုင်း ကျင့်သုံးလာကြတာပါပဲ..။\nအဲသလိုပြောတာလဲ မှား ပြန်တယ်..။\nအရင်းရှင်စံနစ် အောင်မြင်ပြည့်စုံပြီးတဲ့အခါ ဆက်လက် တိုးတက်ကျင့်သုံးကြတဲ့ နည်းလမ်းနဲ့ သဘောတရားတွေဟာ\nဆိုရှယ်လစ် သဘောတရားတွေလို အဆင့်ဆင့် ဖြစ်လာတော့တာပါပဲ…။\nလက်ရှိအောင်မြင်နေတဲ့ အရင်းရှင်နိုင်ငံကြီးတွေကို ကြည့်ရင် သိနိုင်ပါတယ်။\nကမ္ဘာမှာ ကွန်မြူနစ်စံနစ် ဘာလို့ကျဆုံးသွားလဲဆိုတော့ …\n(ပညာရှိတွေ ပညာရှင်တွေရဲ့ အပြောကို မခိုးချပဲ ကျုပ်ကိုယ်ပိုင် လူပြိန်းအတွေးအခေါ်နဲ့ပြောရရင်)\nအရမ်း စော သွားလို့…\nနှစ် တစ်ရာမက စော သွားလို့….\nအဲသည် စောလွန်း သွားတာကပဲ ကမ္ဘာကြီးကို ခဏလောက် (နှစ်တစ်ရာလောက်) နောက်ပြန်ဆွဲချပစ်တာ….။\nကျုပ်တို့နိုင်ငံလဲ ပဒေသရာဇ်စံနစ်က ဖေါက်ထွက်ဖို့ အခုမှ အားယူစ ရှိပါသေးတယ်။\nအခုမှ ပဒေသရာဇ်စံနစ် အတွင်းမှာပဲ ရှိနေပါသေးတယ်။\n(ပုံကတော့ ဖျက်ထားတာပေါ့လေ။ ဖေါ့လုံးခေါင်းပေါင်းကြီးပေါင်းပြီး မင်းကြီးများ….လို့တော့ မပြောတော့ဘူးပေါ့…)\nနောင်နှစ်ပေါင်းတော်တော်အကြာမှာ အရင်းရှင်စံနစ်ကို ကျင့်သုံးနိုင်ကောင်းပါတယ်…။\nအဲသလိုဆိုရင် နောက်ရာစုနှစ် နှစ်ခုလောက်အတွင်းမှာတော့ ဆိုရှယ်လစ်စံနစ်ကို စရောက်မလားပဲ….\nကားလ်မာက်စ်က ၁၉ ရာစုမှာ အရှင်းရှင်စံနစ် ဂိတ်ကုန်ပြီ လို့ ဆိုတယ်…\nအရှေ့တိုင်းက ဘုန်းကြီးကျောင်းသားဟောင်းတစ်ယောက်ကတော့ ၂၁ရာစုအလယ်လောက်မှ ကုန်မယ်လို့ ထင်နေတယ်…\nသူတို့နှစ်ယောက်ကို မျက်နှာချင်းဆိုင်ထိုင်ခိုင်း – ရေနွေးတစ်အိုးချပေးပြီး စိတ်ရှိလက်ရှိငြင်းခိုင်းလိုက်ရတော့ …………\nယူအက်စ်သမ္မတအခုလုပ်နေတာတွေကို.. ဆိုရှယ်လစ်လို့… ပြောသူတွေရှိပါတယ်..။\nဘာပဲပြောပြော.. လက်ဝဲယိမ်းတာကတော့.. အသေအချာပါပဲ..။ အာလုံးလိုလိုကလည်း.. လက်ခံကြတယ်..\nယူအက်စ်အစိုးရက.. ဒေါ်လာဘီလီယန်သောင်းချီရိုက်ထုတ်လည်း.. အလယ်တန်းနဲ့အောက်တန်းလူတန်းစားတွေဆီမရောက်ပဲ.. ပျောက်ပျောက်သွားနေတယ်…\nကျုပ်အမြင်အရတော့.. သူတို့ဘယ်တော့မှ မပျောက်..\nကျုပ်ကတော့ လက်ရှိမှာ ကွန်မြူနစ် ဆိုရှယ်လစ် ၀ါဒတွေကို ဆန့်ကျင်သူတစ်ယောက်ပါ။\nဒါပေမယ့် တစ်ခုတော့ ပြောမယ်နော်-\nမြန်မာပြည်ရဲ့ ကွန်မြူနစ်တွေကို ဟိုးအစကစပြီး အကုန်လျှောက်ကြည့်လိုက် -………\nသခင်စိုး၊ သခင်သန်းထွန်း၊ ဦးသိန်းဖေမြင့်၊ ဦးရာရှစ်၊ ဗိုလ်ချုပ်အောင်ဆန်း …. က စ လို့ …..\nတကယ့်ကိုမှ လူတော်တကာ့ ပညာတတ်လူတော်တွေချည်းပဲ ….\nသူတို့တွေ ကွန်မြူနစ်ဝါဒ မှိုင်းမိ ကြတာ ဆိုရင်လည်း …\nအဲသည်မှိုင်းက တော်တော်စွမ်းတဲ့မှိုင်းပဲ ဖြစ်ရမယ်။\nသခင်စိုးကတော့ သူ့သမိုင်း သူရေးသွားခဲ့ပြီ… ဗကပလက်ရှိ လက်ဟောင်းများ၊ မဆလများကရော သတ္တိရှိရှိ ဝန်မခံချင်ဂျဗူးလား.. နဝတ၊နအဖ စစ်ဗိုလ်ချုပ်သစ်၊ဟောင်းများ၊ ထောက်လှမ်းရေးကြီးငယ်များမှာလဲ အလားတူ ထုတ်ဖော်ပြောဖို့ တာဝန်ရှိဒယ်.. အလားအခုချိန်အထိတော့ ဒဂေါင်မှ ထွက်မလာသေး… သဂျီး ခင်ဗျားအယင်ထွက်ဗျာ…. တခုခုကိုတော့ ဝန်ချတောင်းပံ… ဥပမာ မိန်းမယူခဲ့မိတာ….\n” အရင်းရှင် စနစ်ဖွံဖြိုးပြီးမှ တည်ထောင်ရမယ့် ဆိုရှယ်လစ်စနစ်ဆိုတော့\nScandinavia နိုင်ငံတွေ ဖြစ်တဲ့ နော်ဝေ၊ ဆွီဒင် နိုင်ငံ တွေကို ပြေးမြင်မိတယ်ဗျ..\nနိုင်ငံရေးသီအိုရီ အရ သဘောတရားခြင်းတူ မတူ မသိပေမယ့် ”\nကို Zaw Thant ရေ ။\nကျနော်ကလည်း Scandinavia နိုင်ငံတွေ နှင့် ၊\nမနီးရိုးစွဲ ခပ်ဆင်ဆင် သြဇီ မှာ နေတာဆိုတော့ ၊\nဝင် ပြောပါရစေ ခင်ဗျ ။\nအဲဒီ နော်ဝေ၊ ဆွီဒင် ၊ သြဇီ နိုင်ငံ တွေက ၊\nဆိုရှယ်လစ် စံနစ် / သဘောတရား ဘက်ကို ရောက်သွားတာ မဟုတ်ဘူး ဗျ ။\nသူတို့ အားလုံး က ဒီမိုကရေစီ စံနစ် / သဘောတရား စစ်စစ်ကြီးကိုပဲ ယူတာဗျ ။\n( ပိုတော် / ပိုလုပ် ရင် ပို ခံစားခွင့် ရှိတဲ့ သူဋ္ဌေးကြီးတွေ ဖြစ်ခွင့်ရှိတဲ့ Idea ပေါ့ )\nသူတို့က အရင်းရှင် နိုင်ငံထဲမှာမှ အရမ်း ချမ်းသာသွားတဲ့ နိုင်ငံတွေ ဖြစ်နေတော့ ၊\nပိုလာတဲ့ ပိုက်ဆံ / ဘတ်ဂျက် တွေကို ( လူကြိုက် များ မဲ ပိုရအောင် ) ၊\nကျန်းမာရေး ၊ ပညာရေး ၊ လူမှု ဖူလုံရေးမှာ ပိုသုံးပေးကြတာခင်ဗျ ။\nအရင်းရှင် / ဒီမိုကရေစီ နိုင်ငံ စစ်စစ်ကြီးတွေဗျ ။\nဆိုရှယ်လစ် စံနစ် / သဘောတရား ကို လက်မခံကြတာ တွေ့ရတယ် ။\nဆိုရှယ်လစ် စံနစ် ရဲ့ သဘောတရားတွေ နှင့် ၊\nနော်ဝေ၊ ဆွီဒင် ၊ သြဇီ နိုင်ငံ တွေမှာသုံးနေတဲ့ ၊\nချမ်းသာသွားတဲ့ အရင်းရှင် နိုင်ငံတွေ မှာ ၊\nပိုလို့ ပြန်မျှပေးနေတဲ့ လူမှု ဖူလုံရေး စံနစ် နှင့် က ၊\nIdeology မှာ မတူဘူး ခင်မျ ။


ကုသိုလ် အကုသိုလ် ?ကွန်ပျူ ဗေဒသုခုမ\n« # စကား (၆) ခွန်း လူ၌ထွန်း\n# သြဂုတ်လ အတွက် နာမည်သင်္ချာ ဟောကိန်းများ »\n# ကုသိုလ် အကုသိုလ် ?Published August 2, 2012 | By Dr.Tin Bo Bo\tကျွန်တော် စာမရေးဖြစ်တာ အတော်ကြာသွားပြီဆိုတာ ဆိုဒ်ကို မှန်မှန်ဝင်ဖတ်တဲ့ မိတ်ဆွေတွေ သတိထားမိကြမှာပါ။ အကြောင်းပြချက်တွေကတော့ အများကြီးပေါ့ဗျာ။ ထုံးစံအတိုင်း “ကျန်းမာရေး သိပ်မကောင်းလို့” ၊ “စားဝတ်နေရေးအတွက် လုံးပန်းနေရလို့” ၊ “အင်တာနက်ကွန်နက်ရှင်တွေ မကောင်းလို့” စသည်ဖြင့်ပေါ့ဗျာ။ ဆင်ခြေဆင်လက်တွေ ပေးမယ်ဆိုရင် ပေးလို့ရပါတယ်။ တကယ်တော့ မဟုတ်ပါဘူး။ ဆင်ခြေတွေပါ။ အမှန်ကတော့ အချက်(၂)ခုကြောင့်ပါ။ နံပါတ်(၁) အချက်က စာရေးရတာ“ပျင်း” နေလို့ပါ။ စာရေးရတာ နဲနဲ ပျင်း သွားပြီ။ ဘလော့ဂ် စ, လုပ်ခါစကတော့ တက်တက်ကြွကြွပေါ့ဗျာ။ ဆောင်းပါး တစ်ပုဒ် တင်ပြီး နောက်ထပ် ဘာအကြောင်း ရေးရမလဲ စဉ်းစားလိုက် ၊ ခေါင်းစဉ်လေးရလာရင် စိတ်ကူးထဲမှာ စာစီလိုက် ၊ ချရေးလိုက် ၊ အချောသတ်ပြီး ပို့စ်တင်လိုက် နဲ့ ပေါ့ဗျာ။ ဖတ်တဲ့ လူတွေကလည်း သိပ်ကောင်းတယ် ၊ သိပ်ကြိုက်တယ် ဆိုပြီး မြှောက်ပေးဆိုတော့ တစ်လကို အနည်းဆုံး ပို့စ် (၄) ခု (၅) ခုကတော့ အသာလေးပေါ့ဗျာ။ နောက်တော့ လူ့သဘာဝအတိုင်း အပျင်းက နဲနဲဖက်လာတယ်။ ငြီးငွေ့စပြုလာတယ်။ ဒါကြောင့် စာရေးကြဲလာတယ်။\nအဲဒီ လူမျိုးတွေကြောင့်လည်း စာရေးချင်စိတ် ကုန်လာတယ်။ မတတ်နိုင်ဘူးလေ။ ကိုယ့်ကံ ပေါ့။ “ပြုသူအသစ် ၊ ဖြစ်သူအဟောင်း” ဆိုတာလို ကိုယ်ကတော့ အတိတ်က သူများကို စိတ်ဒုက္ခပေးဘူးလို့ ခံနေရတာ ၊ သူတို့ကတော့ နောင်အနာဂါတ်မှာ စိတ်ဒုက္ခတွေ့ရအောင် ကိုယ့်ကံကြမ္မာ အသစ်ကို ဖန်တီးနေကြတာပေါ့ဗျာ။ ကိုယ် ၀ဋ်ရှိလို့ ကိုယ်ခံရတာ ပြန်ပြီး ဒုက္ခပေးဖို့ စိတ်မကူးပါဘူး။ ဒုက္ခပေးချင်ရင် လွယ်လွယ်လေးပါ။ ဆရာကြီး ဦးကြာမြင့် ပြောသလို “သစ်ရွက် (၂)ရွက် နဲ့ လူသတ်လို့ ရတယ်ကွ” ဆိုသလိုဘဲ။ “ဓာတ်ပညာ” နဲ့ ကိုယ့်ကို ဒုက္ခပေးနေတဲ့သူကို ပြန်ပြီး ဒုက္ခရောက်အောင် လုပ်လို့ရပါတယ်။ အောက်လမ်းပညာမဟုတ်ဘူး ။ စုန်းပညာမဟုတ်ဘူး။ “ဓာတ်ပညာ” ပါ ။ သစ်ရွက်နှစ်ရွက် (တိတိကျကျ ပြောရရင် သစ်ရွက်နှစ်မျိုး ဘဲ လိုပါတယ်)။ ဒီပညာကို မထင်မှတ်ဘဲ ကျွန်တော်ဘ၀တစ်ကွေ့မှာ ကြုံတွေ့ခဲ့ရတဲ့ အညတြ ဆရာတစ်ယောက်ကနေ သင်ပေးလို့ တတ်မြောက်ဘူးပါတယ်။ သူ့နာမည်ကို ဘယ်တော့မှ မထုတ်ဖော်ပါနဲ့လို့ မှာကြားဘူးလို့ ကျွန်တော့် သင်ဆရာတွေထဲမှာ ထည့်ပေးမထားပါ။\nဒါပေမယ့် ဗုဒ္ဓရဲ့ တရားတော်တွေကို နက်နက်ရှိုင်းရှိုင်း လေ့လာဆည်းပူးထားပြီး ဘ၀သံသရာကြီးကို ငြီးငွေ့နေတဲ့ လူတစ်ယောက်အတွက် သံသရာ ရှည်မယ့် အလုပ်တွေ ဘယ်တော့မှ မလုပ်ပါဘူးဗျာ။ ကိုယ့်ဝဋ်ကြွေးကို ကုန်သွားအောင် အပြီးဆပ်လိုက်ပါတော့မယ်။ ကျွန်တော့်ကို တိုက်ခိုက်နေသူတွေ စိတ်ရှိလက်ရှိ တိုက်ခိုက်နိုင်ပါတယ်။ စိတ်ကျေနပ်သည် အထိတိုက်ကြပါ။ ကျွန်တော် ၀ဋ်ရှိသလောက် ခံပါ့မယ်။ မခံနိုင်တဲ့ အဆုံး ဒီဝက်ဆိုဒ်တွေ ၊ ဖေ့စ်ဘုတ်တွေ ပိတ်ပစ်လိုက်ရုံဘဲ ရှိတာပေါ့။ ဒါပေမယ့် တစ်ခုတော့ သတိပေးလိုက်မယ်။ “ကိုယ်ပြုသည့်ကံ ပဲ့တင်သံ” တဲ့။ ကိုယ့်အလှည့်ကျရင်တော့ မနွဲ့ကြနဲ့ပေါ့ဗျာ။ ဗုဒ္ဓဘာသာမှာ ထူးဆန်းတဲ့ ကမ္မနိယာမ ရှိတယ်။ ကုသိုလ်ဘဲဖြစ်ဖြစ် ၊ အကုသိုလ်ဘဲဖြစ်ဖြစ် ကိုယ်က လုပ်လိုက်တာက တစ်ခါ နှစ်ခါ ဘဲ ။ ဒါပေမယ့် ပြန်ခံရရင် အကြိမ်ပေါင်း များစွာ ၊ ဘ၀ပေါင်း များစွာ ပြန်ခံရပါတယ်။ စံစားစရာ ရှိရင်လည်း ဒီလိုဘဲ အကြိမ်ပေါင်း ဘ၀ပေါင်း များစွာ စံစားရပါတယ်။ နောက်တစ်ခု ကျွန်တော် ယုံကြည်တာ တစ်ခုရှိတယ်။ ယုံကြည်တာ ဆိုတာထက် လက်တွေ့ တွေ့မြင်နေရတာ တစ်ခု ရှိတယ်။ အဲဒါက “၀ဋ် ဆိုတာ နောင်ဘ၀ မကူးဘူး” ဆိုတဲ့ စကားပါဘဲ။ ဒီစကား တကယ် မှန်ပါတယ်။ ကိုယ့် မျက်စေ့အောက်မှာတင် လူတစ်ချို့ဟာ (သူတို့ အကုသိုလ်ကံ အကျိုးပေးချိန် မရောက်ခင်မှာတော့ ) လက်မထောင် ၊ အာဏာပြ ၊ သူတစ်ပါးကို စိတ်ဆင်းရဲ ကိုယ်ဆင်းရဲ ဖြစ်အောင်လုပ် ၊ မတရားသဖြင့် စီးပွားရှာနဲ့ - ဟော သိပ်မကြာပါဘူးဗျာ။ တစ်ယောက်ပြီး တစ်ယောက် သေသူသေ ၊ ရောဂါ ရသူရ ၊ ရာထူးကျသူကျ ၊ စီးပွားပျက်သူပျက် ၊ အိမ်ထောင်ကွဲသူကွဲ ၊ မိသားစု သေကွဲ ရှင်ကွဲ နဲ့ ဖရိုဖရဲဖြစ်သူဖြစ် ၊ လူတွေရဲ့ အစွန့်အပယ်ခံဘ၀ ရောက်သူ ရောက်နဲ့ ၊ ဖြစ်လိုက်ကြတာ ဖြစ်လိုက်ကြတာ - ကိုယ့်အသက် (၅၀) ဆိုတဲ့ ကာလအပိုင်းအခြားအတွင်းမှာ မျက်မြင်ကိုယ်တွေ့ဘဲ ဗျို့ ။ နောင်ဘ၀တောင် မကူးလိုက်ဘူး။ ဘယ်သူတွေဆိုတာတော့ မပြောတော့ပါဘူး။ ထင်ရှားတဲ့ ပုဂ္ဂိုလ်တွေဘဲ ပြောကြပါစို့။ ကျွန်တော်ဆီမှာ ဗေဒင်လာမေးဘူးတဲ့ လူတစ်ယောက်ဆိုရင် ၁၉၉၅ ခုနှစ်လောက်မှာ သူ့ရဲ့ ချမ်းသာကြွယ်ဝမှုဟာ ဒေါ်လာ (၁၀)သန်းလောက်တောင် ရှိပါတယ်။ အကုသိုလ် နည်းလမ်းမျိုးစုံနဲ့ စီးပွားရှာခဲ့သူပေါ့ဗျာ။ နောက်တော့ သူ ထောင်ကျသွားတယ်။ ထောင်ကလွတ်လာတော့ မိန်းမဆုံးတယ်။ သားတစ်ယောက်က ဆေးစွဲပြီး ရူးသွားတယ်။ ဒါပေမယ့် စိတ်ဓာတ်မကျဘဲ စီးပွားဆက်လုပ်တာ အကြီးအကျယ် လူလိမ်ခံလိုက်ရတယ်။ အဲဒီအချိန်လောက်မှာ ကျွန်တော်နဲ့ တွေ့ခဲ့ရတာဘဲ။ နောက်ဆုံး ဒေါ်လာ (၁၀)သန်း ချမ်းသာကြွယ်ဝခဲ့တဲ့သူဟာ အိမ်က အဲယားကွန်း ၊ ပန်ကာ စတဲ့ ပစ္စည်းတွေကို ဖြုတ်ရောင်းစားရတဲ့ ဘ၀ကို ရောက်သွားတယ်။ ကျွန်တော့် မျက်စေ့အောက်တွင်နော် ။ သံဝေဂ ရစရာ အလွန်ကောင်းပါတယ်။ လူတွေဟာ အကုသိုလ်ကို မကြောက်မရွံ့လုပ်နေကြတာဟာ အကုသိုလ်ရဲ့ အကျိုးပေးကို ကောင်းကောင်းနားမလည် လို့ ဖြစ်မယ်လို့ ကျွန်တော် ယူဆတယ်။ တကယ်နားလည်ရင် တကယ်ကြောက်ဖို့ကောင်းပါတယ်။ တစ်ချို့ကျတော့လည်း သူများသာ ဖြစ်တာ ငါမဖြစ်ဘူးလို့ အတ္တကြီးကြီးနဲ့ အကောင်းမြင်နေကြတာလဲ ဖြစ်မယ်။ အကုသိုလ်က ဘယ်သူ့ကိုမှ ချမ်းသာမပေးပါဘူး။ မြတ်စွာဘုရားကိုတောင်မှ ချမ်းသာမပေးဘဲ ၀ဋ်ကြွေးကို ဆပ်ရသေးတာ ကျန်တဲ့ သူတွေက ဘယ်လိုလူစားမျိုးမို့ “မကောင်းတာ လုပ်ပြီး အကုသိုလ်ကို မခံရမှာလဲ” ၊ ဖြေကြည့်စမ်းပါ။\nအခုထိ မဖြစ်သေးရင် အချိန်မကျသေးလို့ဘဲ မှတ် ။ ကံမ္မနိယာမဟာ ရှုတ်ထွေးနက်နဲတာကြောင့် လူနှစ်ယောက်ဟာ အကုသိုလ်တစ်ခုကို တစ်ချိန်တည်း တပြိုင်တည်း အတူတူလုပ်ခဲ့ကြပေမယ့် အကျိုးပေးချိန်ခြင်း မတူတတ်ကြပါဘူး။ ဒါဟာ ဟိုးအတိတ်က လုပ်ထားခဲ့တဲ့ ကုသိုလ်တွေရဲ့ အရှိန်အ၀ါတွေ ကြောင့် အချိန်ကာလခြင်း ကွာခြားမှု ဖြစ်နိုင်ပါတယ်။ ဒါကို တစ်ယောက်က အကုသိုလ်ဝင်နေပြီး တစ်ယောက်က ဘာမှ မဖြစ်သေးတော့ “ငါတော့ လွတ်တယ်ကွ” လို့ လက်မ မထောင်လိုက်ပါနဲ့ဦး။ အချိန်မကျသေးလို့ပါ။\nဒီနေရာမှာ မေးလာဖို့ ရှိတာက “ကုသိုလ် ၊ အကုသိုလ်” ဆိုတာ ဘာလဲ။ လူတွေ သိသလိုလို နဲ့ ယောင်ဝါးဝါး ဖြစ်နေတဲ့ ကိစ္စနော်။ သီလစောင့်မှ ကုသိုလ်လား ၊ ဒါနပြုမှ ကုသိုလ်လား ၊ ဘာဝနာပွားမှ ကုသိုလ်လား ၊ ဘုရားမှန်မှန် ရှိခိုးမှ ကုသိုလ်လား ၊ ဘုရားကျောင်းမှန်မှန်တတ်မှ ကုသိုလ်လား ၊ ဘုရားသခင်ရဲ့ ရှေ့မှောက်မှာ အပြစ်ကို ၀န်ခံလိုက်တာနဲ့ ကုသိုလ်လား ၊ ဘုရားကို အစွမ်းကုန် ယုံကြည်ချက် ထားလိုက် ကြေက်ရွံ့ရိုသေလိုက်တာနဲ့ ကုသိုလ် ဖြစ်သလား ၊ ကိုယ်ကိုးကွယ်တဲ့ ဘာသာ ကြီးပွားတိုးတက်ဖို့ဆိုပြီး အပြစ်မဲ့တဲ့ လူသားတွေကို အစုလိုက် အပြုံလိုက် သတ်ဖြတ်နေတာကို ကုသိုလ်လို့ ခေါ်မလား ၊ ကျွန်တော်တို့ အသိဉာဏ်ကြီးကြီးနဲ့ စဉ်းစားဖို့ သင့်ပြီ။ ဘာသာတရားတိုင်းမှာ “ယုံကြည်မှု” ဆိုတာ လိုအပ်ပေမယ့် လွန်ကဲတဲ့ ယုံကြည်မှုဟာ အသိဉာဏ်(ဝေဖန်ပိုင်းခြားနိုင်မှု) ကို လုံးဝ ပိတ်ပင်တားဆီးထားတတ်တယ်။ တစ်ခါတစ်လေမှာ ယုံကြည်မှု ဆိုတာကို ဘေးခဏ ချထားပြီး ဖြစ်နိုင်မဖြစ်နိုင်ကို အသိဉာဏ်မြင့်မြင့် နဲ့ စဉ်းစားကြည့်ရင် ဘာသာတရားတွေထဲက ချမှတ်ထားတဲ့ အချို့သော ကိစ္စရပ်တွေဟာ လက်တွေ့မှာ မဖြစ်နိုင်ဘူးဆိုတာ တွေ့လာရလိမ့်မယ်။ တကယ်သာ လွတ်လပ်တဲ့ စိတ်နဲ့ တွေးခေါ်စဉ်းစားကြည့်။\nကျွန်တော်ယုံကြည်တဲ့ လူမျိုးမရွေး ၊ ဘာသာမရွေး လူသား အားလုံးနဲ့ သက်ဆိုင်နေတဲ့ “ကုသိုလ် ၊ အကုသိုလ်” ဆိုတာကတော့ “ခင်ဗျားကြောင့် လူတစ်ယောက် (သို့) လူအများ စိတ်ဆင်းရဲ ကိုယ်ဆင်းရဲ ဖြစ်နေရင် ခင်ဗျားဟာ အကုသိုလ် ဖြစ်ပြီ” ။ ဒီလိုဘဲ “ခင်ဗျားကြောင့် လူတစ်ယောက် (သို့) လူအများ စိတ်ချမ်းသာ ကိုယ်ချမ်းသာ ဖြစ်စေရင် ခင်ဗျားဟာ ကုသိုလ်တရားဖြစ်ပြီ” ။ အဲဒီ တစ်ကြိမ်တစ်ခါ ပြုလုပ်မိတဲ့ “ကုသိုလ် ၊ အကုသိုလ်” ဟာ ယခုဘ၀မှာဘဲ ပုံစံတူ (သို့) ပုံစံကွဲနဲ့ မုချ အကျိုးပေးမှာ ဖြစ်ပါတယ်။ တစ်ချို့က ကိုယ်လုပ်ခဲ့တဲ့ အကုသိုလ် ဆိုးကျိုးပေးနေတာကို ဆိုးကျိုးပေးနေမှန်း မသိဘူး။ စီးပွားတွေက တစ်ရှိန်ရှိန်တက်နေ တုန်း ၊ တန်ခိုးသြဇာက ကြီးထွားနေတုန်းဆိုတော့ အကုသိုလ်က တခြားနည်းနဲ့ လှည့်ဝင်နေတာ သူမသိဘူး။ သူက စီးပွားကို ကျုံးရှာနေချိန်မှာ မိန်းမက လင်ငယ်နေ နေတာ သူမသိဘူး။ သားတွေ ဆေးစွဲနေတာ သူမသိဘူး။ သမီးတွေ ပျက်စီးနေတာ သူမသိဘူး။ သူ သိပ်နေမကောင်းလို့ ဆေးသွားစစ်တာ ဆီးချို အပြင်းစား ဖြစ်နေတယ် ဆိုတာကို အကုသိုလ်အကျိုးပေးတာလို့ သူမသိဘူး။ (ရောဂါ တစ်ခုခု ဖြစ်သူတိုင်းကို အကုသိုလ်ဝင်တာဟု မဆိုလိုပါ) ဒီ ဆီးချိုရောဂါကြောင့် ဟိုဟာစားမရ ၊ ဒီဟာ စားမရ နဲ့ ချမ်းသာပါရက်နဲ့ “လူပြိတ္တာ” ဖြစ်နေရတာ အကုသိုလ်ပါလားလို့ သူမသိဘူး။ နောက်ဆုံး သူ့စီးပွားတွေ ပျက် ၊ ရာထူးတွေ ကျ ဘ၀မျိုးရောက်တာတောင်မှ ကိုယ့်ပြုခဲ့တဲ့ အကုသိုလ်ကံအကျိုးပေးချိန် ရောက်ပြီဆိုတာ သူမသိသေးဘူး။ ဒီနှစ် ကံဇာတာ မကောင်းလို့ပါ။ နောက်နှစ်ပြန်ကောင်းမှာပါဆိုတဲ့ မျှော်လင့်ချက်က ထားတုန်း။ ဒါကတော့ “ကုသိုလ် နဲ့ အကုသိုလ်” အပေါ် ကျွန်တော့်ရဲ့ ခံယူချက်ဘဲဗျ။ ရှင်းရှင်းလေးပါ။ သူများ စိတ်ဆင်းရဲအောင် လုပ်ရင် အကုသိုလ် ၊ သူများ စိတ်ချမ်းသာအောင်လုပ်ရင် ကုသိုလ်” ဒါဘဲဗျ။ စိတ်ဆင်းရဲပြီဆိုကတည်းက ကိုယ်လည်း ဆင်းရဲပြီ ပေါ့ဗျာ။ ပြီးခဲ့တဲ့ လ,က အနှစ် (၃၀)ကျော် ကွဲကွာနေတဲ့ “ကိုမိုးဆန်း” ဆိုတဲ့ သူငယ်ချင်းတစ်ယောက်နဲ့ ပြန်တွေ့တယ်။ ဒါနဲ့ သူငယ်ချင်းတွေ (၁၀)ယောက် လောက် လိုက်စုပြီး (၈)မိုင် “ရွှေဘဲ” မှာ စားကြသောက်ကြတယ်။ အဲဒီ သူငယ်ချင်းက သူလည်း ဗေဒင်ပညာကို အတော်အသင့် တတ်မြောက်တယ်။ အဲဒီဝိုင်းမှာ ကျွန်တော်က ဘီယာတွေ သောက်နေတော့ သူက အံ့သြနေတယ်။ သူက မသောက်တတ်ဘူးလေ။ မသောက်တတ်ဘူးဆိုတာထက် ဘုရားမကြိုက်လို့ တမင်ရှောင်ထားတာ။ သူက ကျွန်တော့်ကို မေးတယ်။ ဘာ “စရဏ” အလုပ်ကို လုပ်လဲတဲ့။ ကျွန်တော်က ဖြေလိုက်တယ်။ “ဘာမှ မလုပ်ဘူး” လို့။ လောကီပညာတွေနဲ့ အသက်မွေးနေတော့ အနည်းဆုံး (၅)ပါးသီလတော့ လုံမှာဘဲ လို့ ထင်ရှာမှာပေါ့။\nတကယ်ဟုတ်ပါတယ်။ တစ်ချို့က ဗေဒင်ဆရာဆိုတော့ ဘုရားနဲ့ တရားနဲ့ ၊ စိတ်ပုတီးလေးနဲ့ ၊ ပိတ်ဖြူ (သို့) အညိုရောင် နဲ့ နေမယ်။ အဓိဌာန်ဝင်မယ်။ သာသနာပြုမယ်။ ဒီလိုထင်နေတယ်။ ကျွန်တော်ကတော့ ဘုရားလည်း မှန်မှန် မရှိခိုးဘူး။ ပုတီး မစိပ်ဘူး။ အဓိဌာန်ဆို တစ်ခါမှ မ၀င်ဘူးဘူး။ တစ်ခါတစ်လေ လူ့လောကကြီးကို ငြီးငွေ့လာရင် မိုးကုတ်ဆရာတော်ကြီး တရားကို နာတယ်။ တစ်ခါတစ်လေ စိတ်ရွှင်မြူးနေရင် ဘီယာလေး တစ်ဗူးလောက် သောက်တယ်။ အရက်ပြင်းကတော့ လွန်ခဲ့တဲ့ အနှစ်(၃၀)- တက္ကသိုလ်ကျောင်းသား ဘ၀တုန်းကဘဲ အပေါင်းအသင်းတွေနဲ့ သောက်ဖူးပါတယ်။ ဒီနောက် ခန္ဓာကိုယ်က လက်မခံလို့ (မတည့်လို့) မသောက်ဖြစ်တော့ပါဘူး။(တမင်ရှောင်တာ မဟုတ်ဘူးနော်)\nကိုယ့်လုပ်ငန်းကို ဖြူဖြူစင်စင်ရိုးရိုးသားသားလုပ်တယ်။ မလိမ်ဘူး။ မကောက်ဘူး။ လှည့်ဖျားပြီး ငွေမယူဘူး။ ပရိယာယ် ဆင်ပြီး ကန်တော့ချင်လာအောင် မလုပ်ဘူး။ နောက်ဆုံး ကျေးဇူးတင်လို့ ကန်တော့တာတောင်မှ အမြဲယူတဲ့လူ မဟုတ်ပါဘူး။ ဗေဒင်ဆရာအချင်းချင်း ပညာခြင်း ပြိုင်မယ်ဆိုရင်တော့ မပြိုင်ရဲပါဘူး။ ကိုယ့်ထက် သာတဲ့သူတွေ အများကြီးဘဲလေ။ ဒါပေမယ့် “ရိုးသားဖြောင့်မတ်မှု နဲ့ စာရိတ္တခြင်း ပြိုင်ချင်တယ်” ဆိုရင်တော့ လာခဲ့ပါ။ ဘယ်သူနဲ့ မဆို ယှဉ်ရဲတဲ့ သတ္တိရှိပါတယ်။\n(စင်္ကာပူမှာနေတဲ့ ဦးဝင်းမောင်ညို နဲ့ ဒေါ်သင်းသင်းညို တို့ မောင်နှမ ဆိုရင် ပိုက်ဆံတွေ လှမ်းလှမ်းပို့ပြီး ကန်တော့လွန်းလို့ ကျွန်တော် စိတ်ဆိုးတာကို ကိုယ်တွေ့ပါ ၊ စင်္ကာပူက ကျဉ်းကျဉ်းလေးပါ။ ဒီနာမည်မျိုးတွေ့ရင် ကျွန်တော့် အကြောင်းမေးကြည့်၊ ဟုတ်မဟုတ်ကို ၊ သို့မဟုတ် မြန်မာနိုင်ငံထဲက “ရွှေဥရာစုသစ်” ရွှေဆိုင်ပိုင်ရှင် ဒေါ်ရွှေဥ နဲ့ ခင်မင်ရင် မေးကြည့် ၊ ငွေနဲ့ ပတ်သက်ရင် ကျွန်တော် ဘယ်လိုလူစားလဲ ဆိုတာ။ တကယ်လို့ မရိုးသားတဲ့ ဗေဒင်ဆရာဆိုရင်တော့ သူတို့လို လူချမ်းသာမျိုးက ကိုးကွယ်ပြီဆိုရင် ရတနာသိုက်ပေါ့ဗျာ)\nနောက်ပြီး ကိုယ်ရတဲ့ ၀င်ငွေကို ကုပ်ကပ် မစုဘဲ “အခမဲ့ ဆေးရုံတွေ” ကို အများဆုံး လှူတယ်။ နောက်ပြီး ဘိုးဘွားရိပ်သားတွေကိုလှူတယ်။ ရွှေပိန်းနေတဲ့ ဘုရားကို ရွှေချတာ ၊ သိက္ခာ အခါ (၂၀)လောက် ထပ်ပြီးသား ဘုန်းကြီး သိက္ခာထပ်တင်တဲ့ အလှူမျိုးတွေ ကျွန်တော် ၀ါသနာ မပါဘူး။ ပိုက်ဆံတစ်ပြားမှ မရှိလို့ ဆေးမကုနိုင်တဲ့ လူတန်းစားတွေရဲ့ နှလုံးသားကို အေးချမ်းပျော်ရွှင်သွား စေမယ့် အလှူမျိုးကို ကျွန်တော်ကြိုက်တယ်။ ဘ၀ရဲ့ နေ၀င်ချိန်ရောက်ခါမှ ကျွေးမွေးပြုစုသူ ကင်းမဲ့နေတဲ့ အဖိုးအဖွားတွေရဲ့ စိတ်အေးချမ်းမှုကို ပေးနိုင်မယ့် အလှူမျိုးကို ကြိုက်တယ်။ ဒီနေရာတွေကို လှူဖို့ လစဉ် သတ်သတ်ဖယ်ထားတဲ့ ရန်ပုံငွေ ရှိပြီး (၃) (၄)လ တစ်ကြိမ် သွားရောက်လှူဒါန်းပါတယ်။\nဒါကြောင့် ခင်ဗျားအနေနဲ့ ခင်ဗျား ကိုးကွယ်တဲ့ ဘာသာတရားက ချမှတ်ထားတဲ့ ဥပဒေတွေကို လိုက်နာနေရုံ သက်သက်နဲ့ ကုသိုလ် မဖြစ်ပါဘူး။ အရေးကြီးတာ ခင်ဗျားရဲ့ “စိတ်နေစိတ်ထားပါ” ။ ဗုဒ္ဓဘာသာဆိုရင် (၅)ပါးသီလဟာ “ကိုယ်ခြင်းစာတရား” လောက် မမြတ်သေးပါဘူး။ (၅)ပါးသီလ မပျက်အောင် စောင့်ထိန်းနေတဲ့ လူတစ်ယောက်က လမ်းဘေးမှာ လူတစ်ယောက် ကားတိုက်ခံရပြီး သွေးအိုင်ထဲ လဲကျနေတာကို မမြင်ချင်ယောင် ဆောင်သွားလို့ “သီလ” မပျက်ပါဘူး။ ဒါပေမယ့် “ကိုယ်ခြင်းစာတရား” ရှိသူကတော့ ဆေးရုံကို အမြန်ပို့ပေးမှာဖြစ်တယ်။ သူ့ရဲ့ ကိုယ်ခြင်းစာတရားက ဒါကို လျစ်လျူမရှုနိုင်ဘူး။\nနောက်ဆုံး အဓိကကတော့ “မဟာဂန္ဓာရုံဆရာတော်ကြီး အရှင်ဇနကာဘိဝံသ” ပြောသလို “စိတ်ကောင်း ရှိဖို့ ပထမ” ပါ။ ဘုရားကို မှန်မှန်ရှိခိုး ၊ ဘုရားကျောင်းမှန်မှန်တက် ၊ အလှူဒါနအကြီးအကျယ်တွေလုပ်နေပြီး တစ်ဖက်က ကိုယ်လုပ်နေတဲ့ အလုပ်တွေဟာ သူတစ်ပါး စိတ်ဆင်းရဲ ကိုယ်ဆင်းရဲဖို့ ဖြစ်နေရင် “ကုသိုလ် တစ်ပဲ ၊ ငရဲ တစ်ပိသာ” ဖြစ်နေမှာပါဘဲ။ ယခု အင်တာနက် ဆက်သွယ်ရေးတွေ ပေါ်လာတော့ အကုသိုလ်တွေ ပိုပွားများလာတယ်။ အင်တာနက်ပေါ်မှာ တစ်နေ့တစ်နေ့ “သတင်း” ထက် စာရင် “အတင်း၊ အဖျင်း ၊ အပုပ်ချ ၊ မတရားစွပ်စွဲ ၊ သူများဒုက္ခရောက်တာကို Share လိုက်လုပ်ဖြန့်ဝေ” နဲ့ အကုသိုလ် တော်တော် များပါတယ်။ လူတစ်ယောက်ဟာ ဘ၀မှာ အဆင်မပြေတာ ၊ အခက်အခဲများတာ ၊ ဒုက္ခတွေ့တာတွေ (ပုံမှန်ထက်) များလွန်းနေရင် ၊ ဒုက္ခတွေ့တဲ့ နှစ်ကာလတွေကလည်း သိပ်ကြာလာရင် ကိုယ့်ရဲ့ ကိုယ်ကျင့်တရားကို မညှာမတာ ပြန်လည် စစ်ဆေးသင့်ပါတယ်။ ကိုယ့်ပေါင်ကိုယ်လှန်ထောင်းရပါမယ်။ (ရသေ့ကြီး ဦးဖျောက်ဆိပ်ပြောသလို ကိုယ့်ပေါင်ကိုကျရင် ခပ်ဖွဖွ တော့ မထောင်းကြနဲ့ပေါ့ဗျာ)။ ကျွန်တော် အတွေ့အကြုံအရ လူတစ်ယောက်ဟာ သူများကို စိတ်ဆင်းရဲစေတဲ့ အလုပ်ကို လုပ်လို့ဖြစ်စေ ၊ သူများကို မနာလို မရှုစိမ့်နိုင်တဲ့ စိတ် များလွန်းလာရင် ဖြစ်စေ ကိုယ့်ဘ၀ရဲ့ အောင်မြင်တိုးတက်မှုတွေ တဖြည်းဖြည်း ဆုတ်ယုတ် လာတတ်တယ်။ လူ့ဘ၀ဆိုတာ ဒုက္ခဘုံပါ။ သုခဘုံ မဟုတ်ပါဘူး။ လူတိုင်းလူတိုင်း တစ်ချိန်ချိန်တော့ ဒုက္ခဆိုတာ အနည်းနဲ့ အများ ဆိုသလို တွေ့ကြမှာပါဘဲ။ ဒုက္ခတွေ့တာတော့ အဆန်းမဟုတ်ပါဘူး။ ဒါပေမယ့် ဒုက္ခတွေ့တာ ပုံမှန်လောက်မဟုတ်ဘဲ မကြာခဏ ဖြစ်လာရင် ၊ ဒုက္ခရောက်နေတဲ့ နှစ်တွေ သိပ်ကြာနေပြီ ဆိုရင်တော့ ကိုယ့်ရဲ့ စိတ်နေ စိတ်ထားကို ပြန်စစ်ဆေးသင့်ပါပြီ။ ကျွန်တော်ကတော့ လွန်ခဲ့တဲ့ (၁၄)နှစ်က ဒီလို တက်လိုက် ကျလိုက် ၊ အောင်မြင်လိုက် ဆုံးရှုံးလိုက်နဲ့ ဖြစ်နေရတာဟာ အသက်မွေးမှု မစင်ကြယ်မှုနဲ့ စိတ်ထား မစင်ကြယ်လို့ဘဲလို့ ကိုယ့်ကိုယ်ကို သုံးသပ်ပြီး ထမင်းစားရရင် တော်ပြီဆိုပြီး ကိုယ့်စိတ်ကိုယ် ဆုံးမ ပြုပြင်နိုင်ခဲ့လို့ ယနေ့အချိန်အထိ (၁၄) နှစ်ရှိပါပြီ။ ငွေကြေး ဒုက္ခ အဆင်မပြေမှု နှင့် သောက ဆိုတာ လုံးဝ မရှိတော့ပါ။ ငွေကြေးအတွက် ဘယ်တော့မှ မပူပင်ခဲ့ရတော့ပါ။ ညံ့စရာ ရှိတဲ့နှစ်ဆိုလျှင် ကျန်းမာရေးသာ ဒုက္ခပေးသည်။ စီးပွားရေး လုံးဝ မထိခိုက်ပါ။\nအမှန်အတိုင်းပြောရလျှင် ကျန်းမာရေးပင် ဒီလောက် အသက်ရှည်ခြင်းသည် (မိမိယုံကြည်သော- သူတစ်ပါးကို စိတ်ဆင်းရဲအောင် မလုပ်သော) ကုသိုလ်တရားကြောင့်သာဖြစ်သည်။ မိမိမှာ အသက်ရှည်ရမည့်ကံ (ဇာတာအရ) မရှိပါ။ ဒီလောက် အသက်ရှည်နေခြင်း သည် ယခုဘ၀၏ ကုသိုလ်ကံ ဆက်နေခြင်းကြောင့်သာ ဖြစ်သည်။ ဇာတာအရဆိုလျှင် အသက် (၄၂) နှစ်ကပင် သက်တမ်း ပြတ်ခဲ့ပြီ။\nဒီနေ့ဟာ ၀ါဆိုလပြည့် ဓမ္မစင်္ကြာတရားဦးဟောတဲ့ သမိုင်းဝင် နေ့ထူးနေ့မြတ်ကြီး ဖြစ်ပါတယ်။ ဒီနေ့မှာ ကုသိုလ်တရား ပွားများနိုင်အောင် (မိမိ စာမရေးဖြစ်တဲ့ အကြောင်းလေးကို အခြေခံပြီး) “ကုသိုလ် ၊ အကုသိုလ်” အကြောင်းကို ကျွန်တော် ယုံကြည်ရာကို မျှဝေရေးသားခြင်းမျှသာဖြစ်ပါတယ်။ (လူတတ်ကြီးလုပ်ပြီး ရေးခြင်းတော့ မဟုတ်ပါ ၊ ကျွန်တော့်ရဲ့ စာရေးတဲ့ “ဟန်” က နဲနဲတော့ ဆတ်တောက်တောက်နိုင်ပါတယ်) လက်ခံနိုင်လျှင် ယူပါ။ လက်မခံနိုင် မယူကြပါနှင့်။ သင်လက်ခံသည်ဖြစ်စေ ၊ လက်မခံသည်ဖြစ်စေ ကမ္မနိယာမ ယန္တယားကြီးကတော့ သူ့ဟာနဲ့သူ ဆက်လက် မောင်းနှင်ပြီး သူ့တရားသူ စီရင်သွားမည်သာ ဖြစ်ပါကြောင်း။ လူအများ၏ စိတ်ချမ်းသာမှုကို ပေးစွမ်းနိုင်သူ ဖြစ်ပါစေသော်။\n# လျှပ်တစ်ပြက်ဗေဒင် (57,809)# 2012 ခုနှစ် (၁၂)ရာသီခွင် ဟောကိန်းများ (46,989)# 2013 ခုနှစ် (၁၂)ရာသီခွင် ဟောကိန်းများ (46,857)# မွေးနေ့ဗေဒင် တွက်ကြမယ် (၁) (31,394)# အလွယ်ဆုံး ဗေဒင်မေးနည်း (23,455)# (3)ဂဏန်းသမားများ အကြောင်း တစေ့တစောင်း (14,591)# (4)ဂဏန်းသမားများ အကြောင်း တစေ့တစောင်း (12,617)# (8)ဂဏန်းသမားများ အကြောင်း တစေ့တစောင်း (11,979)# (9)ဂဏန်းသမားများ အကြောင်း တစေ့တစောင်း (11,307)# ဧပြီလ (၇)ရက်သားသမီး ဗေဒင် (10,274)# ဧပြီလ အတွက် (၇)ရက် သားသမီးဗေဒင် (10,110)# ဒီဇင်ဘာလ(၇)ရက်သားသမီးဗေဒင် (10,051)# မဟာဘုတ် စစ်တမ်း (9,845)# နာမည်သည် နောက်ဆုံးအဖြေလော? (9,812)# နဂါးနှစ် လာပြီ (9,304)# ၁၂ ရာသီခွင် နှင့် လူသားများ (၂) (9,137)# သြဂုတ်လအတွက် သင်္ချာဗေဒ ဟောကိန်းများ (8,835)# အပြောင်းအလဲ များတတ်တဲ့သူ (8,504)# (1)ဂဏန်းသမားများ အကြောင်း တစေ့တစောင်း (8,192)# အောက်တိုဘာလ အတွက် (၇)ရက် သားသမီး ဟောကိန်းများ (8,186)# အောက်တိုဘာလ (၇)ရက် သားသမီးဗေဒင် (7,830)# နိုဝင်ဘာလ(၇)ရက်သားသမီးဗေဒင် (7,684)# မွေးနေ့ဗေဒင်တွက်ကြမယ် (၂) (7,661)# မတ်လ (၇)ရက် သားသမီး ဗေဒင် (7,554)# စက်တင်ဘာလ အတွက် (၇)ရက် သားသမီး ဟောကိန်းများ (7,267)# (၀)ကြွင်း မဟာဘုတ် ဖွား များ၏ ယေဘူယျဝိသေသ လက္ခဏာများ (7,245)# မွေးနေ့ မွေးရက် ထပ်တူကျခဲ့လျှင် . . . (6,912)# ၁၂ ရာသီခွင် နှင့် လူသားများ (၁) (6,701)# (၇)ရက်သားသမီးများအတွက် သြဂုတ်လ ဟောကိန်းများ (6,482)# စကား (၆) ခွန်း လူ၌ထွန်း (6,030)\tအားပေးတယ်ဆို Like လုပ်ခဲ့နော် !


” အသာတကြည်အဖမ်းခံနေတဲ့သူကို လူမြင်ကွင်းမှာရိုက်နှက်တာ ကျင့်ဝတ်နဲ့ညီရဲ့လား…. “ – NapannSan\n” အသာတကြည်အဖမ်းခံနေတဲ့သူကို လူမြင်ကွင်းမှာရိုက်နှက်တာ ကျင့်ဝတ်နဲ့ညီရဲ့လား…. “\nBy Ms.Yellow SanPosted on October 8, 2019\n” အသာတကြည်အဖမ်းခံနေတဲ့သူကို လူမြင်ကွင်းမှာရိုက်နှက်တာ ကျင့်ဝတ်နဲ့ညီရဲ့လား…. ”\nကြမ္မာငင်လာပြီ ဆိုရင် ဘယ်သူ မှ မကယ်နိုင်တော့ဘူး။ သတင်းတွေဖတ်ရတာ စိတ်လည်း မကောင်းဘူး။ လူငယ် အဆိုတော် တစ်ယောက် ဆေးပြား အနည်းငယ် နဲ့ မိတဲ့ ကိစ္စ.။\nမူးယစ်ဆေး တရားလည်း မဟောချင်ပါဘူး ။ လောကမှာလူဆိုတာ ကိုယ့်တရားကိုယ်စီရင်ကြတာမျိုးမဟုတ်လား။ အောင်မြင်စအဆိုတော်… အဲ့ဒါက သိပ်အံ့သြစရာမရှိ၊ ဖြစ်လေ့ဖြစ်ထရှိတယ် မဟုတ်လား။ ဒါပေမယ့် ဆရာဝန်တစ်ဦးဖြစ်တဲ့ အတွက် သုံးစွဲတယ် ဆိုတာ ဟုတ် မှ ဟုတ်ပါ့မလား မျက်နှာလိုက် တွေးမိတယ်။ ဘေးလူကိုယ်ပေါ်က တွေ့တာလို့လည်း ဖတ်ရတယ်။ ကိုယ်လုပ်လို့ ကိုယ်ခံရတာ ပြသနာမရှိပေမယ့် မလုပ်ဘဲ ခံရရင်တော့ စိတ်မကောင်းစရာပါပဲ။\nသတင်းပေးလို့ပဲဖမ်းဖမ်း၊ ဘယ်လိုပဲ ဖမ်းဖမ်းပေါ့လေ။ ဖမ်းတဲ့လူကလည်း သူ့အလုပ်သူလုပ်တယ်ပေါ့။ ဘဝင်မကျတာ တစ်ခုက ဖမ်းတာကို လက်ခံပေမယ့် လူမြင်ကွင်းမှာ မျက်နှာကို ရိုက်နှက်တာ၊ ထိုးတာမျိုးကို ဗီဒီယိုဖိုင်မှာ မြင်ရတယ်။ ခုခံနေတဲ့ အခြေအနေဆိုရင်တော့ သေနတ်နဲ့ပဲ ပစ်ဖမ်းဖမ်းပါ၊ ခုခံနေတဲ့အနေအထားမျိုးလည်း မဟုတ်ဘဲ လူမြင်ကွင်းမှာတောင် ဘေတာကျ အတော် ရင်ထဲမကောင်းဘူး။ အထိုးခံရသူ ဘယ်သူမှန်းလည်း မသိပါဘူး။ ဒါပေမယ့် ဆေးသုံးစွဲရင် သုံးစွဲမှုနဲ့ အပြစ်ပေးပါ။ လူမြင်ကွင်းမှာ ရိုက်ရနှက်ရအောင် လူတိုင်းမှာ လူ့အခွင့်အရေးနဲ့ လူ့ဂုဏ်သိက္ခာဆိုတာ ရှိပါတယ်။ အတော်မြင်မကောင်းတဲ့ လုပ်ရပ်ပါပဲ။\nမူးယစ်ဆေးမှုကို အဆိုတော်မို့ ကာကွယ်ပြောဆိုနေတာ မဟုတ်ဘူး။ တကယ်သုံးစွဲတယ်၊ တကယ်လက်ဝယ်မိတယ်ဆိုရင်တော့ ပရိတ်သတ်တစ်ယောက်အနေနဲ့ စိတ်မကောင်းရုံက လွဲရင် သူ့အပြစ်သူခံပါပဲ။ ဒါပေမယ့် ထုတ်လုပ်သူဖြန့်ချီသူတွေ၊ လက်ကြီးသမားတွေ၊ ကွန်တိန်နာလိုက် သမနေတဲ့ လူတွေကျ လွတ်နေပြီး ဆေးခြောက်တစ်ကျပ်သား၊ ဆေးပြားဆယ်ပြားလောက်နဲ့ ဘဝပျက်နေကြရတာ ဘယ်လိုမှ မတန်ဘူး။ (Candy ဘာညာ ကြားပေမယ့် အဖြေထွက်တဲ့အထိ စောင့်ကြည့်ရုံသာ ရှိမယ်)\nထုတ်လုပ်သူ၊ ဖြန့်ဖြူးသူ၊ ရောင်းဝယ်ဖောက်ကားသူတွေကို ထိထိရောက်ရောက် အရေးယူပေးကြပါ။ ဈေးပေါပေါနဲ့ လက်လှမ်းမှီမှီရနေသရွေ့ သုံးစွဲသူအဆင့်ကို ဖမ်းတဲ့လူသာ မောသေမယ်၊ လျော့ကျ ပပျောက်စရာ အကြောင်းမှ မရှိဘူးဆိုတာ လက်ခံပေးကြပါ။ ကိုင်းဖျားတွေ ချိုင်ပြီး ရေသောက်မြစ် မဖြတ်သရွေ့ ဒီအဆိပ်ပင်ကြီး ဘယ်တော့မှ သေမှာ မဟုတ်ဘူး။\nPrevious post ခရီးသွားအများ ပြည်သူများခင်ဗျား… မန္တလေး သို့ အချိန်လင့် ညဉ့်နက်ပိုင်းမှ ရောက်လျှင်\nNext post မနက်ဖြန် ဗစ်တိုးရီးယားအမှုရုံးချိန်း မှာ ဒေါ်ဥမ္မာလှိုင် ရဲ့ ခင်ပွန်း ရဲအရာရှိ ကို စစ်မည်


ကလေးတွေကို ထိုင်ထလုပ်ခိုင်းပြီး အပြစ်မပေးကြပါနဲ့၊ အရမ်းအန္တရာယ်ရှိလို့ပါ. – Burmese.asia\nကလေးတွေကို ထိုင်ထလုပ်ခိုင်းပြီး အပြစ်မပေးကြပါနဲ့၊ အရမ်းအန္တရာယ်ရှိလို့ပါ.\nOn January 27, 2019 April 18, 2019 By mmhtet\n၂၀၀၆ ခုနှစ် တစ်ဦးတည်းသော သားလေး ဦးဏှောက်ကင်ဆာ ရောဂါနဲ့ မန္တလေးဦးဏှောက်နှင့်အာရုံကြော ခွဲစိတ်ကုသ ဆေးရုံကြီးမှာတနှစ်နီးပါးတက်လိုက်ရတယ်\nဆရာဝန်ဆရာမ များအထူးဂရုစိုက် ကုသပေးကြပေမယ့် ၂၀၀၇ နှစ်စ ပိုင်းမှာပဲ ဆုံးသွားခဲ့ရှာတယ် ကလေးဆုံးသွားပေမယ့်ဗဟုသုတ အတွေ့အကြုံ တွေအများကြီးရလိုက်ပြီး ခုထိလည်း လူအများကိုဖြန့်ဝေနေဆဲပါ။\nကလေး ဆေးရုံတက်နေချိန်မှာ အကြောင်းအမျိုးမျိုးကြောင့် ဆေးရုံရောက်လာကြရတဲ့ ကလေးတွေထဲမှာ ဆရာမက ထိုင်ထ အပြစ်ပေးခံရတဲ့အတွက်အာရုံကြောထိခိုက်ပြီး\nရောက်လာတဲ့ကလေးတွေ မကြာခဏ တွေ့ရတယ်။ ၆တန်းကျောင်းသူလို့ထင်တယ်။ အတန်းအတိအကျ မမှတ်မိတော့ဘူး မိန်းခလေး တစ်ဦး စာမရလို့ ဆရာမကထိုင်ထ လုပ်ခိုင်းတယ်။ သူထိုင်ထ လုပ်နေစဉ်မှာပဲ ဆရာမက ကျောင်းအုပ်ကြီးက ခေါ်လို့ ရုံးခန်းကိုထွက်သွားတယ်။\nကလေးက ဆရာမ မလာမချင်းထိုင်ထ လုပ်နေရတယ်။ ရပ်ချင်ပေမယ့် ဘေးကသူငယ်ချင်းတွေက ဆရာမ လာရင်စိတ်ဆိုးလိမ့်မယ် ဆက်လုပ်လို့ ဝိုင်းပြောတော့မရပ်ရဲဘူး ဒီလိုနဲ့ကလေးမေ့လဲသွားတယ်။ ဆေးရုံရောက်တယ်။ အာရုံကြောထိ ခိုက်ပြီး မျက်စိနှစ်လုံးမမြင်ရတော့ဘူး ဒါကိုယ်တွေ့ မျက်စိနဲ့ တပ်အပ်မြင်ခဲ့ရတာ ဖြစ်ပါတယ်။\nထိုင်ထလုပ်တာရုံနဲ့ မျက်စိကန်းတာ ဘာဆိုင်လို့လည်း သိခြင်တော့ ခင်နေတဲ့ ဆရာဝန် ကြီးကိုမေးကြည့်တယ် ဒီလိုတဲ့ လူရဲ့ခန္တာကိုယ်တစ်ခုလုံးကို ဦးဏှောက်ကထိန်းချုပ်တယ်။\nဦးဏှောက်က ဦးခေါင်းခွံနဲ့ရေကြည်လွှာကြားမှာနေတယ်။ အဲဒီ့ရေတွေဟာ ဦးခေါင်းခွံဆီ နားနောက်ကနေ နောက်ကျော ရိုးမကြီးကတဆင့်အာရုံကြော ခေါ်မှာပေါ့ အဝင်အထွက်ရှိ နေတယ်။ နောက်ကျောရုိးမကြီး ကတဆင့် ခန္ဒာကိုယ်အောက်ပိုင်းကို ဒူးခေါင်း တံကောက်ကွေးကနေ အာရုံကြောမကြီး တွေ ဆက်နွယ်ထားတယ်။\nထိုင်ထ လုပ်ပါများ အကြိမ်ရေများလာတဲ့အခါ ဒူးခေါင်းမှတဆင့် အာရုံကြောမကြီးကိုထိခိုက်သွားပြီး အာရုံကြောတွေ ပိတ်ဆို့သွားကာ ဦးဏှောက် လုပ်ဆောင်မှုတွေကိုထိခိုက်သွားစေတော့တာပါပဲ။\nတချို့အသက်ကြီးတဲ့ သူတွေ ရုတ်တရက် အထမှားရင်တောင် ဦးဏှောက်ကိုသွေးအရောက်နောက်ကျပြီး လေဖြတ်သေတာမျိုးလိုပေါ့လေ။ဒါ ဆရာဝန်ကြီးရဲ့ရှင်း ပြချက်ကို ကိုယ်ဥာဏ်မှီသလောက်ပြန်ရှင်းပြတာပါ။\nဒါကြောင့် ပြင်းပြင်းထန်ထန် ထိုင်ထလုပ်တာမျိုး မပြောနဲ့ ကလေးတစ်ယောက်ကို ချစ်လို့ဆိုပြီး နားရွက်ကိုလိမ်ဆွဲရင် တောင် အခန့်မသင့်ရင် နားနောက်က\nအာရုံကြောတွေပြတ်တောက်ပြီး ပိတ်ဆို့သွေးခဲရာကနေဦးဏှောက်ထဲ အကြိတ် တည်တာတို့ ကင်ဆာတို့ဖြစ်နိုင်ပါသတဲ့။ ဒါကတော့ ဆုံးသွားရှာ ပြီဖြစ်တဲ့ ကိုယ့်သားလေးက သက်သေပါပဲ။\nအမတွေ ကြားကတစ်ဦးတည်းသော သားလေးဆိုပြီး ဝိုင်းချစ်လိုက်ကြတာ တွေ့တဲ့သူတိုင်းက ပါးလိမ်ဆွဲ နားလိမ်ဆွဲခဲ့ကြတာ။ဒါကြောင့် ဆရာဆရာမတွေအနေနဲ့\nကလေးတွေကို အ ကြောင်းအမျိုးမျိုးကြောင့် အပြစ်ပေးတဲ့အခါ ထိုင်ထလုပ် ခိုင်းတာ နားနောက်ကိုရိုက်တာ နားလိမ်ဆွဲတာမျိုးလုံးဝမလုပ်ဖို့ ရောက်တဲ့ကျောင်းတိုင်း ကြုံတဲ့အခမ်းနားတိုင်းမှာ သတိ ပေးနေရ ပါတယ်။\nငါ့ဖာသာငါ အိမ်မှာ ကလေးကို သေလုမြောပါးဖြစ်အောင် ရိုက်ခြင်ရိုက်မယ်။ ကျောင်းကဆရာမဆိုရင်တော့ ငါ့ကလေးထိ ဓားကြည့့််ဆိုတဲ့ ဆတ်ဆတ်ထိမခံ\nမိဘတွေခေတ်မှာသင်ကြားသင်ယူမှု လုပ်ငန်းတစ်ခုပေါက်ရောက်အောင်မြင်ဖို့ အတွက် ဆရာ ဆရာမတွေအနေနဲ့ ကလေးတွေကိုတွန်းအားပေးရတဲ့အခါ အပြစ်ပေးခြင်း ဆိုတဲ့ negative reinforcement ကိုလည်း\nမလွဲမရှောင်သာ တခါတလေသုံးရတာမို့ ကိုယ်သတိမထားလိုက်တဲ့ အချိန်အခိုက်အတန့် စက္ကန့်ပိုင်းမိနစ်ပိုင်းလေးဟာ ကိုယ့်ရဲ့ ဂုဏ်သိက္ခာရော ကလေးဘဝ\nကိုရောထိခိုက်နိုင်တာလေးကို အထူးသတိပြုရင်း စေတနာကို သတိက ဦးဆောင်ပြီး အပြစ်ပေးတတ်ကြဖို့ အကြံပြု လိုက်ပါရစေဗျာ\nမှတ်ချက်။ ။ဆေးပညာရှင်များ ဝင်ရောက်ဆွေးနွေးပေးပါရန် မေတ္တာရပ်ခံအပ်ပါသည်\nPREVIOUS POST Previous post: ဇာဂနာ၊ အရိုင်း၊ ကင်းကောင်၊ ဖိုးဖြူ၊ ငှက်ပျောကြော်တို့ ကပြထားခဲ့ကြတဲ့ “သူတောင်းစားညီလာခံ” ပြဇာတ်video\nNEXT POST Next post: ဇင်ဇင်ဇော်မြင့်တို့ ဇနီးမောင်နှံထံမှ တန်ဖိုးကြီးလက်စွပ်လေး မွေးနေ့လက်ဆောင်ရရှိခဲ့တဲ့ အောင်လေး


ကိုမိုဒိုနဂါး - ဝီကီပီးဒီးယား\n(အင်္ဂလိပ်: Komodo Dragon)\nPliocene–Holocene, 3.8–0 Ma\nကိုမိုဒို အမျိုးသားဥယျာဉ်၊ အင်ဒိုနီးရှားနိုင်ငံ။\nကိုမိုဒိုနဂါးများကို တွေ့ရှိရသော ဒေသများ\nကိုမိုဒိုနဂါး(အင်္ဂလိပ်: Komodo dragon) မှာ ကမ္ဘာ့အကြီးဆုံးနှင့် အလေးလံဆုံး ဧရာမ ဖွတ်ကြီးဖြစ်ပြီးအင်ဒိုနီးရှားနိုင်ငံရှိ ကိုမိုဒို၊ ရင်ကာ၊ ဖလောရက်စ် နှင့် ဂီလီမိုတန်း နှင့် ပါဒါကျွန်းများပေါ်တွင် နေထိုင်ကျက်စားသော အဆိပ် အလွန်ပြင်းထန်သည့် ဖွတ်ကြီးတစ်မျိုးပင်ဖြစ်သည်။\n၎င်းသည် ဖွတ်မျိုးရင်း Varanidae တွင်ပါဝင်ပြီး ၎င်း၏ သတ္တဗေဒအမည်မှာ Varanus kamodoensis ဖြစ်သည်။ သက်ရှိဒိုင်နိုဆောဟုတင်စားနိုင်သော ကိုမိုဒိုနဂါးများကို ကိုမိုဒိုကျွန်းပေါ်၌ အများဆုံးတွေ့ရှိနိုင်သည်။ ကိုမိုဒိုနဂါးတို့၏ ခန္ဓာကိုယ်အလျားမှာ ၃ မီတာ(၁၀ ပေ)အထိကြီးထွားပြီး ပျမ်းမျှအလျားမှာ ၂.၆ မီတာ(ရှစ်ပေ)ခန့်ရှိသည်။ ၎င်းတို့၏ အလေးချိန်မှာ ပေါင် ၂၀၀ ခန့်ရှိသည်။\nကိုမိုဒါနဂါးအမ၏ ခန္ဓာကိုယ်အလျားမှာ များသောအားဖြင့် ရှစ်ပေခန့်ရှိပြီး အလေးချိန်မှာ ပေါင် ၁၅၀ ခန့်ရှိသည်။ ကိုမိုဒိုနဂါးတို့၏ ဧရာမခန္ဓာကိုယ် အရွယ်အစားမှာ ၎င်းတို့နေထိုင်ကျက်စားသော ကျွန်းများပေါ်၌ အခြားအသားစား သတ္တဝါကြီးများမရှိသောကြောင့်လည်းကောင်း ၎င်းတို့၏ ဇီဝကမ္မဖြစ်ပျက်နှုန်း နှေးကွေးသောကြောင့်လည်းကောင်း ဤသို့ အလွန်ကြီးမားနေခြင်းဖြစ်သည်။\nကိုမိုဒိုကျွန်းတွင်တွေ့ရှိရသော ကမ္ဘာအကြီးဆုံး ဖွတ်မျိုးနွယ်ဝင် ကိုမိုဒိုနဂါး တစ်ကောင်\nကိုမိုဒိုနဂါးတို့၏ ခန္ဓာကိုယ်အရွယ်အစား အလွန်ကြီးမားမှုကြောင့် အဆိုပါဖွတ်ကြီးများသည် ၎င်းတို့ နေထိုင်ကျက်စားသော ကျွန်း၏ ဂေဟစနစ်ကို အဓိကလွှမ်းမိုးကြီးစိုးထားသဖြင့် "ကျွန်းဘုရင်" သတ္တဝါအဖြစ် တင်စားကြသည်။ ကိုမိုဒိုနဂါးတွင် သန်မာသောခြေထောက်၊ ချွန်ထက်သောသွား နှင့် ခြေသည်းများ၊ အရှိန်ပြင်းထန်စွာ တအားလွှဲရိုက်နိုင်သော အမြီးတို့ပါရှိသည်။ ကိုမိုဒိုနဂါးတို့တွင် သန်မာသောမေးရိုးများ ပါရှိပြီး ၎င်းမေးရိုးဖြင့် သားကောင်၏အရိုးအဆစ်များကို ဖျစ်ညှစ်ချိုးခြေပြီး အသားတုံးကြီးများကို ပလုပ်ပလောင်း မျိုချနိုင်စွမ်းရှိသည်။ ပါးစပ်အတွင်းမှ တဖျပ်ဖျပ် ထုတ်ချည်သွင်းချည်ပြုနေသော အဝါရောင်ရှည်လျားသည့် လျှာနှစ်ခွမှာ ပါးစပ်အတွင်းမှ တစ်ပေခွဲကျော်အထိ ထိုးထွက်နေပြီး အရသာနှင့် အနံ့ခံအင်္ဂါအဖြစ် အသုံးပြုသည်။ အကယ်၍ လေကြောင်းသင့်ပါက ကိုမိုဒိုနဂါး၏ ထက်မြက်စူးရှသော အနံ့ခံအာရုံသည် ရှစ်ကီလိုမီတာခွဲ (ငါးမိုင်) ရှိ တိရစ္ဆာန် အသေကောင်၏ အပုပ်နံ့ကိုပင် အနံခံသိရှိနိုင်စွမ်းရှိသည်။\nကိုမိုဒိုနဂါး၏ ခန္ဓာကိုယ်အရွယ်အစားမှာ အလွန်ကြီးမားလေးလံသောငြားလည်း ခန္ဓာကိုယ်နှင့် မလိုက်ဖက်အောင် လျင်မြန်စွာ လှုပ်ရှားနိုင်သည်။ ကိုမိုဒိုနဂါးသည် ကြီးမားလေးလံသော ခန္ဓာကိုယ်နှင့် အမြီးကို မြေပြင်ပေါ်မှ ကြွအောင် မြှောက်ထားပြီး တစ်နာရီလျှင် ၂၅ ကီလိုမီတာ (၁၅ မိုင်) ကျော်နှုန်းဖြင့် တစ်ဟုန်ထိုး ပြေးလွှားနိုင်သည်။\nကိုမိုဒိုနဂါး၏ သန်မာသော ခြေထောက်များမှာ မက်စောက်သော တောင်ကုန်းကမူလေးများပေါ်သို့ တွက်တက်နိုင်ပြီး သုံးပေကျယ်သော မြေတွင်းကို တစ်နာရီမပြည့်ခင် ခြေဖြင့် ယက်၍ တူးနိုင်စွမ်းရှိသည်။ ကိုမိုဒိုနဂါးသည် အခြားဖွတ်မျိုးနွယ်များကဲ့သို့ပင် ရေကူးအလွန်ကျွမ်းကျင်ကြသည်။ ၎င်းသည် ရေထဲတွင် ရေကူးသောအခါ ခြေလေးချောင်းကို ခန္ဓာကိုယ်နံဘေးတွင် ကပ်ထားပြီး အင်အားကြီးမားသော အမြီးဖြင့် ထိန်း၍ ရှေ့သို့ကူးခပ်သွားသည်။ ကိုမိုဒိုအထီးများသည် ရံဖန်ရံခါ ကျွန်းတစ်ကျွန်းမှ ဝေးလံသော အခြားကျွန်းတစ်ကျွန်းဆီသို့ ခရီးရှည် ရေကူးသွားတတ်သည်။\nကိုမိုဒို၏ အမြီးမှာ ခန္ဓာကိုယ်၏ နှစ်ဆရှည်လျားပြီး အလွန်အားသန်သည်။ ၎င်းသည် အမြီးကိုကွေးထားကာ သားကောင်အား အရှိန်ပြင်းထန်စွာ တအားလွှဲရိုက်ပြီး မြေပြင်ပေါ်သို့ လှဲချတတ်သည်။ ကိုမိုဒိုနဂါးတို့၏ သွားများမှာ လွှသွားသဏ္ဌာန် ချွန်ထက်နေပြီး အသားစားငါးမန်းကြီး၏ သွားများနှင့်ဆင်တူသည်။ ၎င်းတို့တွင် ချွန်ထက်သောသွား ၆၁ ချောင်းခန့် ပါရှိပြီး ကျိုးသွားသောသွားများနေရာတွင် သွားအစားပြန်ပေါက်လေ့ရှိသည်။ ၎င်းတို့၏ သွားများပေါက်နေပုံမှာ သားကောင်၏ အသားတစ်များကို ကိုက်ဖြတ်ရန် အကောင်းဆုံးအနေအထားဖြစ်သည်။\nကိုမိုဒိုနဂါး၏ သွားရည်ထဲတွင် ဘက်တီးရီးယားပိုး အမျိုးအစား ၅၂ မျိုးခန့် ပါရှိသောကြောင့် အလွန်အမင်း အဆိပ်ပြင်းသည်။ သို့ဖြစ်ရာ ကိုမိုဒိုနဂါး၏ အကိုက်ခံရသော ကျွဲ၊ သမင် သို့မဟုတ် တောဝတ်တို့မှာ ၇၂ နာရီထက်ပို၍ အသက်ရှင်နိုင်ခြင်းမရှိချေ။ ကိုမိုဒိုနဂါးများ၏ သဘာဝနေထိုင်ကျက်စားရာ နေရာဒေသများမှာ ပူပြင်းခြောက်သွေ့ပြီး မီးတောင်ပေါများသည့် ကျွန်းများပေါ်တွင် နက်ရှိုင်းမတ်စောက်သော တောင်စောင်းများအကြားဖြစ်သည်။\nထိုအရပ်ဒေသတွင် တစ်နှစ်ပတ်လုံးနီးပါး ရေအနည်ငယ်မျှသာ ရရှိနိုင်သည်။ ကိုမိုဒိုကျွန်းပေါ်ရှိ ပျမ်းမျှနှစ်စဉ်အပူချိန်မှာ ၈၀ ဒီဂရီဖာရင်ဟိုက်ဖြစ်သည်။ ကိုမိုဒိုနဂါးများကို ခြောက်သွေ့သော သစ်တောများအတွင်း၌ အကောင်ရေအမြောက်အမြားတွေ့ရသည်။ ဒုတိယကမ္ဘာစစ်ဖြစ်ပွားပြီးနောက် လေယာဉ်ပျက်ကျသွားသော လေယာဉ်မှူးတစ်ဦးသည် ကိုမိုဒိုကျွန်းပေါ်သို့ ရေကူးပြီးအမှတ်မထင်ရောက်ရှိသွားခဲ့သည်။ ၎င်းသည် ကိုမိုဒိုနဂါးများအား ပထမဦးဆုံးတွေ့မြင်ခဲ့ရပြီးနောက် တစ်ဆင့် ပြန်လည် ဖောက်သည်ချခဲ့ရာ အပြင်လူများအနေဖြင့် ကိုမိုဒိုနဂါးများအကြောင်း စတင်သိရှိခဲ့ကြသည်။\nကိုမိုဒိုနဂါးများသည် မျိုးပွားရာသီအတွင်းမှတစ်ပါး ကျန်အချိန်များတွင် အများသောအားဖြင့် တစ်ကောင်တည်းသာ အထီးကျန်နေလေ့ရှိသော သတ္တဝါဖြစ်သည်။ ကိုမိုဒိုအထီးများသည် ၎င်းတို့၏ ပိုင်နက်နယ်မြေကို ထိန်းသိမ်းစောင့်ရှောက် ကာကွယ်လေ့ရှိပြီး တစ်နေ့လျှင် ၂ ကီလိုမီတာ ( ၁ မိုင်) ကျော်အထိ ကင်းလှည့်လေ့ရှိသည်။ ပိုင်နက်နယ်မြေ အကျယ်အဝန်းမှာ ကိုမိုဒိုနဂါး၏ အရွယ်အစားပေါ်မူတည်သည်။ ကိုမိုဒိုနဂါးများသည် အစာရှာဖွေစားသောက်သောအခါ ပိုင်နက်ကို ကျော်လွန်၍ အစာရှာဖွေတတ်ကြသည်။ ကိုမိုဒိုနဂါးအထီးများသည် အခြားကိုမိုဒိုနဂါး အထီးများနှင့်အတူ ပူးပေါင်း၍ သားကောင်ကို အမဲလိုက် ဖမ်းဆီးနိုင်သည်။\nကိုမိုဒိုနဂါးများသည် အစားအစာအတွက် သားကောင်ကို အမဲလိုက်ရှာဖွေဖမ်းဆီးနေစဉ်အတောအတွင်း အခြားကိုမိုဒိုနဂါးများကို ၎င်း၏ပိုင်နက်နယ်မြေအား ဖြတ်သန်းခွင့်ပြုထားသည်။ ကိုမိုဒိုနဂါးမှာ အသားစားသတ္တဝါဖြစ်ပြီး ဇာတ်တူသားစားသော သတ္တဝါလည်းဖြစ်သည်။ ၎င်းသည် အာသာဆန္ဒကြီးမားပြီး အစားအစာကို အငမ်းမရ စားသောက်တတ်သည်။\nကိုမိုဒိုနဂါးသည် များသောအားဖြင့် တိရစ္ဆာန်အသေကောင်များကိုသာ စားလေ့ရှိသော်လည်း ၎င်းတို့သည် ကျောရိုးမဲ့သတ္တဝါများ၊ ငှက်များ၊ နို့တိုက်သတ္တဝါများ၊ သမင်ပေါက်လေးများ၊ တောဝက်နီးပါးကြီးမားသော သားကောင်များ၊ တစ်ခါတစ်ရံ ကျွဲကြီးများကိုပင် အမဲလိုက်ဖမ်းဆီးစားသောက်တတ်သည်။ ၎င်းတို့သည် အရွယ်ရောက်ဧရာမကျွဲကြီးကိုပင် မြေပေါ်သို့ ဗုန်းဗုန်းလဲအောင် အမြီးဖြင့် အရှိန်ပြင်းထန်စွာ လွှဲရိုက်နိုင်စွမ်းရှိသည်။ ၎င်းတို့သည် နိုင်လိုမင်းထက်ပြုနိုင်သော ကိုမိုဒိုသားပေါက်ကလေးများ၊ လူသားကလေးငယ်များနှင့် ဒဏ်ရာရထားသောလူများအပါအဝင် မည်သည့် သတ္တဝါကိုမဆို စားသောက်သော ဥဿုံအစုံစားသတ္တဝါ ဖြစ်သည်။ မျက်မြင်ကိုယ်တွေ့ ကြုံဖူးသူတစ်ဦးက ခန္ဓာကိုယ်အလေးချိန် ပေါင် ၁၀၀ ခန့်ရှိသော ကိုမိုဒိုနဂါးသည် ခန္ဓာကိုယ်အလေးချိန် ပေါင် ၉၀ ခန့်ရှိသော တောဝက်တစ်ကောင်ကို မိနစ် ၂၀ အတွင်း တက်တက်ပြောင်အောင် စားသောက်ပစ်ကြောင်း ပြောပြခဲ့သည်။\nကိုမိုဒိုနဂါးတို့၏ ခန္ဓာကိုယ်မှာ မိကျောင်းကဲ့သို့ အလွန်ကြီးမားသောကြောင့် ၎င်းတို့ကို ကုန်းမိကျောင်းဟု တင်စားခေါ်ဝေါ်ကြသည်။ ကိုမိုဒိုနဂါးကို အင်ဒိုနီးရှားဘာသာဖြင့် 'ဘွာယာဒါရတ်' ဟုခေါ်သည်။ 'ဘွာယာ'မှာ အင်ဒိုနီးရှားဘာသာစကားဖြင့် မိကျောင်းဟု အနက်အဓိပ္ပာယ်ရပြီး 'ဒါရတ်' မှာ ကုန်းမြေဟု အဓိပ္ပာယ်ရသည်။ အရွယ်ရောက် ကိုမိုဒိုနဂါးအကောင်ကြီးများမှာ ကိုးရိုးကားရားနှင့် လှုပ်ရှားမှု့နှေးကွေးသော်လည်း အခွင့်အရေးပေါ်လာပါက သားကောင်ကို အလျင်အမြန် ဖမ်းဆီးတတ်သည်။\nကိုမိုဒိုနဂါး အစာရှာဖွေသောအခါ ၎င်း၏ လျှာနှစ်ခွကို ပါးစပ်အတွင်းမှ တဖျပ်ဖျပ် ထုတ်ချည်သွင်းချည် ပြုလုပ်ပြီး မြေကြီးပေါ်မှ သားကောင်တိရစ္ဆာန်၏ အနံ့ကို ၎င်း၏ ပါးစပ်ပေါက်အတွင်းရှိ နံ့နှင့်အရသာခံ အာရုံအင်္ဂါအစိတ်အပိုင်းထဲသို့ ထိုးသွင်းပြီး အနံ့ခံ ရှာဖွေလေ့ရှိသည်။ ကိုမိုဒိုနဂါးများသည် သားကောင်ကို အမဲလိုက်ဖမ်းဆီးရာတွင် အလွန်ကျွမ်းကျင်ကြသည်။ ၎င်းတို့သည် အိပ်ပျော်နေသော တောဝက် သို့မဟုတ် သမင်အား တိတ်တဆိတ်ချဉ်းကပ်ပြီး ၎င်းတို့၏ နောက်ခြေထောက်အား ချွန်ထက်သော သွားဖြင့် အမိအရ မလွတ်တမ်း ကိုက်ခဲကာ ဒဏ်ရာရအောင် ပြုလုပ်တတ်ကြသည်။\nထို့နောက် သားကောင် သွေးထွက်လွန်ပြီး သေဆုံးသွားသည်အထိ စောင့်ဆိုင်းနေတတ်သည်။ တစ်ခါတစ်ရံတွင် ၎င်းတို့ဖမ်းဆီးထားသော သားကောင် အသက်မသေခင်မှာပင် သားကောင်အား အရှင်လတ်လတ် တစ်စစီကိုက်ဖြဲပြီး စားသောက်တတ်သည်။ ကိုမိုဒိနဂါးများသည် သားကောင်ကို တစ်ထိုင်တည်းဖြင့် ၎င်း၏ ခန္ဓာကိုယ်အလေးချိန်၏ လေးပုံတစ်ပုံကျော်ခန့်ကို လောဘတကြီး စားသောက်တတ်သည်။ ၎င်းတို့သည် စားသောက်ထားသော အစားအစာများ အစာကြေစေရန်အတွက် ရက်သတ္တပတ်တစ်ပတ်ခန့် အစာခြေရသည်။ ထို့နောက် ၎င်းတို့သည် တစ်လ သို့မဟုတ် တစ်လကျော်ခန့် နောက်ထပ်မစားဘဲ နေတတ်သည်။\nကိုမိုဒိနဂါး၏ သန်မာတောင့်တင်းသော လည်ပင်းကြွက်သားများနှင့် လွှသွားသဏ္ဌာန် ချွန်ထက်သော သွားများက ကိုမိုဒိုနဂါး၏ ကြောက်မက်ဖွယ်သေစေနိုင်သော လက်နက်များဖြစ်သည်။ ၎င်းတို့၏ မေးရိုးများမှာ မိကျောင်းနှင့် နှိုင်းစာပါက ၎င်တို့၏ ခန္ဓာကိုယ်အရွယ်အစားနှင့် မမျှအောင် အလွန်သန်မာလှသည်။\nကိုမိုဒိုနဂါးများသည် များသောအားဖြင့် တစ်ကောင်းတည်း အထီးကျန်သီးသန့်နေထိုင်ကျက်စားလေ့ ရှိသော်လည်း တိရစ္ဆာန်အသေကောင်၏ အသားကို စားသောက်ရန်အတွက်သာ အခြားအကောင်များနှင့်အတူ တစုတစည်းစုဝေးပြီး အလုအယက် ဝိုင်းအုံစာသောက်တတ်ကြသည်။ ထိုသို့ အလုအယက်စာသောက်ကြရင်း တိရစ္ဆာန်အသေကောင်၏ အကြီးမားဆုံးအသားတစ်ကို စာသောက်နိုင်ရန်အတွက် စားမာန်ခုတ်ပြီး ရက်စက်ကြမ်းကြုတ်စွာ တစ်ကောင်နှင့်တစ်ကောင် တိုက်ခိုင်သတ်ပုတ်လေ့ရှိကြသည်။\nဤသို့ ကိုမိုဒိုနဂါးကြီးများ တစ်ကောင်နှင့်တစ်ကောင် ဒေါသတကြီး တိုက်ခိုက်သတ်ပုတ်နေကြစဉ် ၎င်းတို့၏ အလယ်ကြား ချောင်ပိတ်မိသော ကိုမိုဒိုအကောင်ပေါက်ကလေးများမှာ အကောင်ကြီးများ၏ သတ်ဖြတ်စားသောက်ခြင်းခံရသည်။ သို့ဖြစ်ရာ ဤဇာတ်တူသားချင်း စားသောက်သည့်ဓလေ့ကြောင့် တစ်နှစ်လျှင် ကိုမိုဒိုနဂါးအကောင် ၁၂၀ ခန့် သေကျေပျက်စီးခဲ့သည်။ တိရစ္ဆာန်အသေကောင်အား ဝိုင်းဝန်းလုယက်စားသောက်သည့်နေရာတွင် ကိုမိုဒိုနဂါးအထီးနှင့် အမတို့ ဆုံးစည်းမိကြသောကြောင့် မိတ်လိုက် မျိုးပွားတတ်ကြသည်။\nကိုမိုဒိုနဂါးအထီးသည် ၎င်း၏ နှာရောင်နှုတ်သီးကို အမ၏ခန္ဓာကိုယ်အားဖိပြီး အမ၏တုံန့်ပြန်မှုကို သိရှိရန်သွေးတိုးစမ်းသည့်အနေဖြင့် ၎င်း၏ရှည်လျာသော လျှာနှစ်ခွအား တဖျပ်ဖျပ် ထုတ်ချည်သွင်းချည်ဖြင့် စူးစမ်းတတ်သည်။ ထို့နောက် ၎င်းသည် အမ၏ နောက်ကျောအား ချွန်ထက်သော ခြေသည်းရှည်ကြီးဖြင့် ခွေးသွားစိပ်လည်သံကဲ့သို့ တဂျစ်ဂျစ်မြည်အောင် ကုတ်ခြစ်တတ်သည်။ အကယ်၍ ကိုမိုဒိုနဂါးအမက လက်မခံပါက အမသည် ခေါင်းထောင်ပြီး လည်ပင်းကိုဖောင်းကား၍ တရှူးရှူးမြည်သံကြီးဖြင့် ကျယ်လောင်စွာ နှာမှုတ်သည်။ ကိုမိုဒိုနဂါးတို့သည် မေလနှင့် ဩဂုတ်လအတောတွင်း၌ မိတ်လိုက်မျိုးပွားမှုစတင်ကြသည်။\nကိုမိုဒိုနဂါးအမသည် စက်တင်ဘာလတွင် ဥအုလေ့ရှိသည်။ ကိုမိုဒိုနဂါးအမသည် အခြားသတ္တဝါတို့ စွန့်ပစ်ထားသော အသိုက်ထဲ၌ ဥပေါင်း ၃၀ ခန့် အုတတ်သည်။ ဥများကို ၇ လ မှ ၈ လအထိ ဝပ်ပြီး အင်းဆက်ပိုးကောင်များ လှိုင်လှိုင်ပေါသော ဧပြီလတွင် ကိုမိုဒိုနဂါးသားပေါက်လေးများ ဥမှ အကောင်ပေါက်လာသည်။ ဥမှပေါက်စအကောင်ငယ်လေးများ၏ ခန္ဓာကိုယ်အရှည်မှာ ၅ လက်မ (၄၀ စင်တီမီတာ) ရှိပြီး အလေးချိန်မှာ ၃ အောင်စခွဲ (၁၀၀ ဂရမ်) ရှိသည်။ သားပေါက်ကလေးများမှာ အဝါ၊ အစိမ်း၊ အညို၊ မီးခိုးရောင် စသည်ဖြင့် အရောင်အသွေးမျိုးစုံရှိပြီး အရေပြားပေါ်တွင် အစက်အပြောက်ကလေးများနှင့် အကွင်းများ ပါရှိသည်။\nကိုမိုဒိုနဂါး အကောင်ပေါက်လေးများ၏ ခန္ဓာကိုယ်အရှည်မှာ ၁၈ လက်မမှ ၂၉ လက်မအထိ ရှိသည်။ အကောင်ပေါက်လေးများမှာ ဘေးအန္တရာယ်ကို မကာကွယ်နိုင်သောကြောင့် ၎င်းတို့သည် သားရဲတိရစ္ဆာန်များ၏ ဘေးအန္တရာယ်မှ ကင်းဝေးစေရန် သစ်ပင်များပေါ်၌သာ ပုန်းအောင်းနေထိုင်ကြသည်။ ကိုမိုဒိုနဂါးအကောင်ပေါက်လေးများမှာ အလွန်လျင်မြန်သွက်လက်စွာ လှုပ်ရှားသွားလာနိုင်ပြီး သစ်ပင်တက်အလွန်ကျွမ်းကျင်ကြသည်။ ၎င်းတို့သည် အခြားဖွတ်သတ္တဝါများကဲ့သို့ပင် တိရစ္ဆာန်အသေကောင် အပြင် တောက်တဲ့၊ မြွေ၊ ငှက်ဥ၊ အင်းဆက်ပိုးကောင်များ၊ ငှက်ကလေးများ၊ နို့တိုက်သတ္တဝါငယ်ကလေးများ နှင့် အခြားတွားသွားသတ္တဝါလေးများကိုလည်း စားသောက်သည့် အစုံစားသတ္တဝါဖြစ်သည်။\nတစ်ခါတစ်ရံတွင် အကောင်ပေါက်လေးများသည် တိရစ္ဆာန်အသေကောင်ကို စားသောက်ရန် သစ်ပင်ပေါ်မှ ဆင်းလာတတ်သည်။ ကိုမိုဒိုနဂါးအကောင်ပေါက်ကလေးများ၏ အစက်အပြောက်များပါသော အဝါရောင်အရေခွံမှာ နောက်ပိုင်းတွင် အစိမ်းရောင်သန်းသော အနက်ရောင်သို့ အရောင့်ရင့်သွားသည်။ ကိုမိုဒိုနဂါးအကောင်ပေါက်ကလေးများ အရွယ်ရောက်ရန် သုံး နှစ်မှ ငါးနှစ်အထိ အချိန်ကြာမြင့်ပြီး သက်တမ်းမှာ နှစ် ၂၀ မှ နှစ် ၅၀ အထိရှိသည်။ ကိုမိုဒိုနဂါး အမများသည် မေထုန်မဲ့မျိုးပွားနိုင်စွမ်းရှိသော အလွန်ရှားပါးသည့် ကျောရိုးရှိသတ္တဝါများအနက် တစ်ကောင်အဖြစ်ပါဝင်သည်။ အကယ်၍ ကိုမိုဒိုနဂါးအမများသည် မိတ်လိုက်မျိုးပွားရန်အတွက် ကိုမိုဒိုနဂါးအထီးများ မရှိပါက အသက်ရှင်နိုင်သော ဥများကို မိမိဘာသာ ဥနိုင်စွမ်း ရှိသည်။\nကိုမိုဒိုနဂါးအကောင်ပေါက်ကလေးများသည် မြေပြင်ပေါ်ရှိ ကိုမိုဒိုနဂါးအကောင်ကြီး၏ မစင်ကို လျှာဖြင့်တို့ထိပြီး ခပ်စောစောက ဖြတ်သန်းသွားသော ကိုမိုဒိုနဂါး၏ အရွယ်အစားနှင့် ခရီးအကွာအဝေးကို မှန်းဆကြည့်နိုင်သည်။ ထို့နောက် ၎င်းတို့သည် ရှေ့သို့ခရီးဆက်သွားရန် သို့မဟုတ် နောက်ကြောင်းပြန်လှည့်ရန် သင့်မသင့် ဆုံးဖြတ်တတ်ကြသည်။ ကိုမိုဒိုနဂါး အကောင်ကြီးများ၏ လိုက်လံဖမ်းဆီးခြင်းခံရသော အကောင်ပေါက်ကလေးများသည် သစ်ပင်တစ်ပင်ပေါ်၌ တစ်ခါတစ်ရံ ရက်သတ္တပတ် တစ်ပတ်ခန့် ပုန်းအောင်းနေတတ်ပြီး မျောက်ကလေးများနှင့် ငှက်ကလေးများကို ဖမ်းဆီးစားသောက်ကြသည်။\nကိုမိုဒိုနဂါး၏ ဘိုးဘေးစဉ်ဆက်တို့မှာ ဩစတြေးလျနိုင်ငံတွင် လွန်ခဲ့သော နှစ်သန်းပေါင်း ၅၀ သို့မဟုတ် ၆၀ ကာလက တဖြည်းဖြည်း ဆင့်ကဲတိုးတက်ပြောင်းလဲ ဖြစ်ပေါ်လာကြောင်း ရှာဖွေတွေ့ရှိသော ကျောက်ဖြစ်ရုပ်ကြွင်းများက ပြသလျက်ရှိသည်။\nအရွယ်ရောက် ကိုမိုဒိုနဂါးအကောင်ကြီးများ၏ ခန္ဓာကိုယ်အရောင်မှာ မြေနီရောင်မှ ကျောက်သင်ပုန်းကျောက်ကဲ့သို့ မီးခိုးရောင်နှင့် အနက်ရောင်အထိ အရောင်အသွေး အမျိုးမျိုးရှိသည်။ ကိုမိုဒိုနဂါးမှာ မျိုးတုန်းပျောက်ကွယ်မည့် ဘေးအန္တရာယ် ကျရောက်လျက်ရှိသည်။ ကိုမိုဒိုနဂါးတို့အတွက် အကြီးမားဆုံးဘေးအန္တရာယ်မှာ မီးတောင်ပေါက်ကွဲမှု၊ တောမီးလောင်ကျွမ်းမှုနှင့် ၎င်းတို့၏ အစားအစာ သားကောင် ရှားပါးလျော့နည်းလာမှုတို့ပင်ဖြစ်သည်။ မျိုးသုဉ်းပျောက်ကွယ်နိုင်သည့် ဖွတ်မျိုးစိတ်များအား ရောင်းဝယ်ဖောက်ကားမှုကို ပိတ်ပင်တားဆီးသည့် နိုင်ငံတကာသဘောတူညီချက်အရ ကိုမိုဒိုနဂါးအကောင်နှင့် ၎င်း၏အရေခွံတို့အား စီးပွားဖြစ် ရောင်းဝယ်ဖောက်ကားမှုကို တားမြစ်ပိတ်ပင်ထားသည်။\nကိုမိုဒိုနဂါးများကို ၁၉၁၀ ပြည့်နှစ်တွင် အနောက်နိုင်ငံသား သိပ္ပံပညာရှင်များက ပထမဦးဆုံး စတင်ရှာဖွေတွေ့ရှိခဲ့ကြသည်။ ကိုမိုဒိုနဂါးတို့၏ ထိတ်လန့်တုန်လှုပ်ဖွယ် ဧရာမအရွယ်အစားနှင့် ကြောက်မက်ဖွယ် အဆင်းသဏ္ဌာန်တို့ကြောင့် ကမ္ဘာတစ်ဝန်းရှိ တိရစ္ဆာန်ရုံများတွင် ထင်ရှားကျော်ကြား ရေပန်းစားသော သတ္တဝါကြီးများဖြစ်လာခဲ့သည်။ ကိုမိုဒိုနဂါးများသည် အမြင်အာရုံကိုရော အနံအာရုံကိုပါ နှစ်မျိုးစလုံးအသုံးပြုပြီး အမဲလိုက်ကြသည်။ ၎င်းတို့သည် တစ်ခါတစ်ရံ လူတိုကိုလည်း ရန်မူတိုက်ခိုက်တတ်သည်။\n၁၉၇၀ ပြည့်လွန်နှစ်များက သက်ကြီးရွယ်အို ဆွစ်လူမျိုး ကမ္ဘာလှည့်ခရီးသည် တစ်ဦးမှာ ကိုမိုဒိုနဂါးတို့၏ တိုက်ခိုက်သတ်ဖြတ်ခြင်း ခံခဲ့ရသည်။ ၎င်းသည် တောထဲ၌မျက်စိလည်လမ်းမှားပြီး ပျောက်ခြင်းမလှ ပျောက်ဆုံးသွားရာ လုံးဝရှာမတွေ့တော့ချေ။ နောက်ပိုင်းတွင် လူကိုရှာမရဘဲ ၎င်း၏ ကင်မရာနှင့် ဦးထုပ်ကိုသာ ရှာတွေ့ခဲ့သည်။ ၂၀၀၇ ခုနှစ်မှစ၍ ကြောက်မက်ဖွက် သားရဲတိရစ္ဆာန် ကိုမိုဒိုနဂါး၏ တိုက်ခိုက်သတ်ဖြတ်မှုကြောင့် လူနှစ်ဦး သေဆုံးခဲ့ကြောင်း အေပီသတင်းဌာနနှင့် အခြားသတင်းဌာနတို့က ဖော်ပြခဲ့သည်။ ကိုမိုဒိုနဂါးများ၏ အစားအစာဖြစ်သော သမင်ကဲ့သို့သော သားကောင်များရှားပါးလာမှုကြောင့် ၎င်းတို့မှာ အစားအစာ ငတ်မွတ်နေသဖြင့် ဤသို့ရန်မူတိုက်ခိုက်ခြင်းဖြစ်ကြောင်း ဒေသခံတို့က ပြောကြားသည်။\nယခုအခါ သဘာဝတောထဲ၌ ကိုမိုဒိုနဂါးအကောင်ရေမှာ ၃၀၀၀ မှ ၅၀၀၀ ထိသာရှိမည်ဟု ခန့်မှန်းထားသည်။ လူတို့၏ သစ်ခုတ်ခြင်းနှင့် လယ်ယာစိုက်ပျိုးရေးလုပ်ငန်းများကြောင့် သဘာဝတောထဲ၌ ကိုမိုဒိုနဂါးတို့ နေထိုင်ကျက်စားသော နေရာများမျာ လျော့နည်းကျဆင်းလာခဲ့သည်။ ထိုကြောင့် ကမ္ဘာကုလသမဂ္ဂ အဖွဲ့အစည်းများက ကိုမိုဒိုနဂါးကို မျိုးသုဉ်းပျောက်ကွယ်နိုင်သည့်ဘေးအန္တရာယ်ရှိသော သတ္တဝါအဖြစ် သတ်မှတ်ခဲ့သည်။ မျက်မှောက်ကာလတွင် အင်ဒိုနီးရှား အစိုးရက အမျိုးသားကိုမိုဒို ဥယျာဉ်ကြီးများ ဖွင့်လှစ်ထားသည့်အပြင် တရားဝင် ဥပဒေထုတ်ပြန်ပြီး ကိုမိုဒိုနဂါးများအား ထိန်းသိမ်းကာကွယ် စောင့်လျှောက်ပေးလျက်ရှိသည်။\n↑ ၁.၀ ၁.၁ "Dragon's Paradise Lost: Palaeobiogeography, Evolution and Extinction of the Largest-Ever Terrestrial Lizards (Varanidae)" (2009). PLOS ONE4(9): e7241. doi:10.1371/journal.pone.0007241. PMID 19789642. Bibcode: 2009PLoSO...4.7241H.\n↑ "Varanus komodoensis" (2021). IUCN Red List of Threatened Species 2021. IUCN.\n↑ Ouwens, P. A. (1912). "Onalarge Varanus species from the island of Komodo". Bulletin de l'Institut Botanique de Buitenzorg. 6: 1–3.\n↑ ပိုင်စိုးဟန် သုတစွယ်စုံ၊ ဩဂုတ်၊ ၂၀၀၉\nWikispecies: Varanus komodoensis\n"https://my.wikipedia.org/w/index.php?title=ကိုမိုဒိုနဂါး&oldid=709125" မှ ရယူရန်\nဤစာမျက်နှာကို ၁၆ အောက်တိုဘာ ၂၀၂၁၊ ၁၃:၀၈ အချိန်တွင် နောက်ဆုံး ပြင်ဆင်ခဲ့သည်။


Development Network for Immigrants ─ အစုလိုက်ရောဂါကူးဆက်ခြင်းမှ ကာကွယ်ရန် CECC မှ အခန်းတွင်း လူ 100 ကျော်စုဝေးခြင်းနှင့် ပြင်ပ၌ လူ 500 ကျော်စုဝေးခြင်းတို့အား မပြုလုပ်ရန်လည်း အကြံပြုထားသည်။\nအစုလိုက်ရောဂါကူးဆက်ခြင်းမှ ကာကွယ်ရန် CECC မှ အခန်းတွင်း လူ 100 ကျော်စုဝေးခြင်းနှင့် ပြင်ပ၌ လူ 500 ကျော်စုဝေးခြင်းတို့အား မပြုလုပ်ရန်လည်း အကြံပြုထားသည်။\nUpdated : 2020/4/21 下午 02:48:00\nမတ်လ 25 ရက်တွင် ဗဟိုကပ်ရောဂါထိန်းချုပ်ရေးစင်တာ (CECC) မှ အစုလိုက်ရောဂါကူးဆက်ခြင်းမှ ကာကွယ်ရန် CECC မှ အခန်းတွင်း လူ 100 ကျော်စုဝေးခြင်းနှင့် ပြင်ပ၌ လူ 500 ကျော်စုဝေးခြင်းတို့အား မပြုလုပ်ရန်လည်း အကြံပြုထားသည်။\nCECC မှ အထက်ပါစုဝေးမှုများပြုလိုသည့် စီစဉ်သူများအနေနှင့် COVID-19 ဖြစ်ပွားချိန် လူထုစုဝေးခြင်းအတွက် လမ်းညွှန်ချက်များတွင် ဖော်ပြထားသည့် အောက်ပါ အညွှန်းခြောက်ကို အခြေခံ၍ အန္တရာယ် အကဲဖြတ်မှုပြုလုပ်နိုင်ကြောင်းရှင်းပြခဲ့သည်- 1. ပါဝင်သူများ၏ အချက်အလက်များကို ဦးစွာ ရယူနိုင်ခွင့်၊ 2. လေဝင်လေထွက်ပေါက်နှင့် အစားထိုးမှု၊ 3. ပါဝင်သူများအကြား အကွာအဝေး၊ 4. ပါဝင်သူများမှ နေရာတစ်ခုတည်းတွင် ရှိနေခြင်း ဟုတ်မဟုတ်၊ 5. အစီအစဉ်ကြာမြင့်ချိန်၊ 6. လက်သန့်စင်မှုနှင့် ခွဲခန်းဝင်မျက်နှာဖုံးများ၊ အကယ်၍ စုဝေးခြင်း အကဲဖြတ်မှှုမှ အန္တရယ်ရှိကြောင်းရှာဖွေ တွေ့ရှိပါက စုဝေးမှုကို နောက်ရွှေ့ရန် သို့မဟုတ် ပယ်ဖျက်ရန် သို့မဟုတ် အခြားနည်းဖြင့် ပြုလုပ်ရန် CECC မှ အကြံပြုသည်။\nထို့အပြင် လမ်းညွှန်ချက်တွင် အကြံပြုထားသည့် အတိုင်း စီစဉ်သူသည် အစီအစဉ်မပြုလုပ်မီ ကပ်ရောဂါပြန့်ပွားခြင်း တားဆီးရန်အတွက် အရေးပေါ် အစီအစဉ်ကို ဖော်ဆောင်ရန် နှင့် အရေးပေါ် တုံ့ပြန်မှု နည်းလမ်းများ (သံသယရှိသူလူနာကို ခတ္တ သီးခြားခွဲထားခြင်း သို့မဟုတ် နေရာတစ်နေရာ စီစဉ်ပေးခြင်း၊ ဘေးကင်းရာဆေးရုံနှင့် ဘေးကင်းရာထွက်ခွာနိုင်မည့် လုပ်ငန်းစဉ်များ၊ အသိပေးကြေငြာခြင်း လုပ်ငန်းစဉ်များ စသည်) တို့ကို အကောင်အထည်ဖော်ရန်လည်း CECC မှ ဆက်လက်ပြောကြားခဲ့သည်။ တစ်ချိန်တည်းတွင် တစ်ကိုယ်ရည်သန့်ရှင်းမှု ကာကွယ်ခြင်း စီမံကိန်းများ နှင့် အမှုထမ်း ကျန်းမာရေး စီမံခြင်း နှင့် ကြော်ငြာခြင်း နည်းတူ မစုဝေးမီနှင့် စုဝေးချိန်အတွင်း အကြံပြုထားသော ပစ္စည်းများ ထောက်ပံ့ပေးထားရန် လိုအပ်ပါသည်။


My freedom: စုံပလုံစိ\nခုကန်ဒီ့ဘေးမှာ ကော်ဖီတခွက် ချထားတယ်။ အချိန်ကတော့ ည(၁၂)ခွဲ။ ကော်ဖီလေးဇိမ်ခံသောက်ရင်း တွေးမိတာတွေ ချရေးရတာလည်း အရသာတမျိုးပဲ :D အဟိဟိ သိပ်ကဗျာဆန်သွားလား? ပြီးခဲ့တဲ့စနေနေ့က ဟိုလေထဲက သင်္ဘောကြီးနားသွားတယ်။ ဓာတ်ပုံလျှောက်ရိုက်တယ်။ တကယ်တော့ ဓာတ်ပုံလျှောက်ရိုက်တယ် ဆိုတာထက် ကမ်းနားမှာထိုင် စာအုပ်ဖတ် သီချင်းနားထောင်။ ဒီလိုကျတော့ ဘ၀ကြီးက ပြီးပြည့်စုံတယ်နော် (ကြီးကြီးကျယ်ကျယ်တွေ စပြီ :P)\n♫♪ ဆည်းဆာကမ္ဘာမှာ... ငှက်ကလေးတွေ သီချင်းဆို..\nကိုယ်ပြန်လာမယ် မင်းလေး အနားကို.. ♫♪\nလေထဲက သင်္ဘောကြီးနဲ့ ^_^\nဘာလို့မပေါ်တာတုန်း ဟွင်းဟွင်း O_o\nကန်ဒီပေါ်ရင် သူက မပေါ်ချင်ဘူး။ သူ့ချည်းရိုက်မှ ပေါ်တယ် =.=\nဒီစာအုပ်က ခုထိဖတ်တုန်း မပြီးသေးဘူး။\nစာအုပ်တအုပ် တအုပ်ကို အကြာကြီး ဇိမ်ခံဖတ်တာ ဘာအကျင့်မှန်းမသိဘူး။\nအိမ်ရှင်အန်တီရဲ့အမျိုးတွေ အလည်ရောက်လို့ အိမ်မှာ ခဏတည်းတယ်။ ကလေးလေးတွေလည်း ပါတယ်။ တယောက်က (၇)နှစ် တယောက်က (၂)နှစ်။ ဆိုးလိုက်တာ။ တအိမ်လုံးလည်း ဆူညံနေတာပဲ။ သူတို့အမေဆို ကလေးထိန်းရတာ ပါးစပ်တောင် မပိတ်ရဘူး။ အဖေဆိုလည်း နို့ဗူးဖျော်တယ်။ ကလေးလေး အီးပါရင် (ကန်တော့) ရေဆေးပေးတယ်။ လင်မယားနှစ်ယောက်လုံး အလုပ်တွေရှုပ်နေတာပဲ။ သူတို့ကို ကြည့်ပြီး မိဘမေတ္တာကို တွေးမိတယ်။ အမေလည်း ကန်ဒီတို့ ငယ်ငယ်က ဒီလိုလုပ်ပေးခဲ့ရမှာပဲလို့။ ဒါပေမယ့် ကန်ဒီငယ်ငယ်ကတော့ အဲ့လောက်မဆိုးဘူးလို့ ထင်တာပဲ.. ဟဲဟဲ။ အမေ့ကို သတိရတယ်။ ရန်ကုန်ပြန်ချင်တယ်။ ခုအမေက ဒူးမကောင်းဘူးတဲ့။ လမ်းတောင် သိပ်မလျှောက်နိုင်ဘူးတဲ့ :( လူတယောက်က အသက်အရွယ်လိုက်ပြီး အတွေးတွေက ပြောင်းလဲတယ်နော်။ အခု ကန်ဒီနဲ့ ဟိုးလွန်ခဲ့တဲ့ (၂)နှစ်လောက်က ကန်ဒီနဲ့တောင် အတွေးတွေက မတူတော့ဘူး။ အရင်က မတွေးမိတာတွေ ခုပိုတွေးမိလာတယ်။\nဟိုနေ့က မေမြို့မိုးက ကန်ဒီ့ကို Chatroom တခုမှာတွေ့လို့ သွားChatတယ်တဲ့။ နာမည်လည်းတူ.. ရုပ်လည်း ဆင်တယ်တဲ့။ ပြီးမှ ကန်ဒီမဟုတ်မှန်း သိတယ်တဲ့။ ကန်ဒီ့ကို သူမှားလည်း မှားလောက်စရာ ဘယ်လောက်တူကြောင်း ဓာတ်ပုံတောင် မေးလ်ပို့လာသေးတယ်။ အင်း.. ဆင်တာတော့ ဆင်တယ်ပြောရမယ်။ သေချာကြည့်ရင်တော့ မတူဘူး။ အဲ့ဒါ ကန်ဒီပြောချင်တာက ကန်ဒီနဲ့နာမည်တူတွေ အများကြီးရှိနိုင်တယ် ဆိုတာပါ။ ကန်ဒီဘယ် Public Chatroom မှ မ၀င်ဘူး။ နောက်ပြီး ကန်ဒီ Ning ဆိုဒ် (စာလုံးပေါင်းမှားရင် ခွင့်လွှတ်နော်) တွေမှာလည်း စာမရေးဘူး။ ရှက်ရှက်နဲ့ဝန်ခံရရင် Ning ဆိုဒ်ဆိုတာတောင် ဘာမှန်းမသိလို့ ဟိုတလောကမှ ချောကလတ်ကျူးပစ်လေးကို တိုးတိုးတိတ်တိတ်မေးရတယ်။ အဲ့လောက်တောင် ညံတာပါ ဟိ။ ကန်ဒီစာရေးတာ ဒီကန်ဒီ့ဆိုဒ်ရယ်.. နောက် ShweBeauty ရယ်.. အဲ့နှစ်နေရာပဲ ရေးတာပါ။\n► My sis was missing??!!\nကန်ဒီ့ညီမ သူ့ချစ်သူနဲ့ Austria သွားလည်တယ်။ ဟိုမှာ သူ့ချစ်သူရဲ့ မိဘတွေလည်း ရှိတယ်။ ကန်ဒီ့ကို ပြောသွားတာက ၂၆ရက်နေ့ ပြန်ရောက်မယ်တဲ့။ ၂၇ရက်ထိ ရောက်မလာဘူး။ လူက စိတ်ပူနေတာ။ ပိုပြီး စိတ်ပူရတဲ့အကြောင်း ရှိသေးတယ်။ ပြောပြရင် ကန်ဒီ့ကို ၀ိုင်းရီကြမလား မသိဘူး ဟီး။ သူသောက်နေကျ ကြွေခွက်လေးက အိမ်က အန်တီရဲ့သမီးလုပ်လိုက်တာ မတော်တဆကွဲသွားတယ်။ စိတ်ထဲမှာ တမျိုးဖြစ်သွားတယ်။ ရုပ်ရှင်တွေ ဘာတွေမှာ အဲ့လိုဆို နိမိတ်မကောင်းဘဲ တခုခုဖြစ်တယ်မလား? သူကလည်း ပြန်ရောက်မလာတော့ စိတ်ထဲ ဘာတွေတွေးမှန်း မသိဘူး။ သူ့ချစ်သူကပဲ သူ့ကိုပြန်ပေးဆွဲသွားတာလား?? :P :P ဟိုမှာပဲ ဒုက္ခရောက်နေပြီလား?? အမေတို့ကိုက တနင်္ဂနွေနေ့ ပြန်ရောက်မယ် ပြောထားတယ်။ ရောက်ပြီလား.. မေးရင် ဘယ်လိုဖြေရမလဲ?? အဲ့လို အဲ့လိုတွေ လျှောက်တွေးနေတာ ဟီး။ မယ်မင်းကြီးမက ၂၇ရက်နေ့ညနေမှ ရောက်ကြောင်း Message ပို့တယ်။ အဲ့တော့မှ သက်ပြင်းချနိုင်တော့တယ်။ သူပြန်ရောက်မယ့် ရက်ကို မှားပြောသွားပုံရတယ် >.<\n► OMG!! I love it xD\nသူပြန်လာတော့ ကန်ဒီအတွက် လက်ဆောင်ပါလာတယ် :D :D ။ အရမ်းတော့ ဈေးမကြီးဘူး။ ဒါပေမယ့် ကန်ဒီအရမ်းလိုချင်နေတဲ့ဟာလေး။ အမှန်အတိုင်းပြောရရင် သူ့ကို အဲ့ဒါလေး ၀ယ်ခဲ့ခိုင်းရင် ကောင်းမလား တွေးမိသေးတယ်။ နောက်တော့ တော်ပါပြီလေ.. စင်္ကာပူမှာလည်း ရှိမှာပါ.. ကိုယ့်ဟာကိုယ် ရှာမတွေ့တာ နေမှာပါ.. ဆိုပြီး သူ့ကိုမမှာဘဲ ကိုယ့်ဟာကိုယ် ကြိတ်ရှာနေတာ။ သူအဲ့ဒါဝယ်လာတယ်ဆိုတော့ ပျော်လို့ထခုန်မတတ်ပဲ။ ကန်ဒီ့လိုချင်နေတာကို သူ့ဟာသူအမှတ်ရသားပဲ :P နောက်ထပ်သူ့ကိုအမှတ်ပေးချင်တာက ၀ယ်ခဲ့တဲ့ ဒီဇိုင်းလေး။ ကန်ဒီ အဲ့လို Vintage ဒီဇိုင်းတွေ ကြိုက်တာလည်း သူမှတ်မိတယ် ဟိဟိ။ အဲ့ဒါလေးက .............\nအခန်းအနံ့မွှေးအောင်လုပ်တဲ့ ဟာလေး။ အပေါ်မှာ ကိုယ်နှစ်သက်တဲ့ အနံ့အဆီနဲ့ ရေထည့်.. ပြီးရင် အောက်က ဖယောင်တိုင်လိုမျိုးလေးနဲ့ မီးထွန်းလိုက်တာနဲ့ အနံ့သင်းသင်းလေး ထွက်လာတယ်။ ကန်ဒီက အခန်းကို လှောင်တဲ့အနံ့ထွက်နေတာ မကြိုက်ဘူး။ အနံ့ထွက်တဲ့ Candle တွေထက် အဲ့လို Decorate လည်း လုပ်လို့ရတာလေး ရှာနေတာ။ ဘယ်လိုမှ ရှာမတွေ့ဘူး။ ခုတော့ ဟဲဟဲဟဲ :D\n► Just for Girls :D\nRevlon ကနောက်ဆုံးထွက်ပြီး အရမ်း Popular ဖြစ်နေတဲ့ Lip Butter ကို အားလုံးသိမယ် ထင်တယ်။ ခုအဲ့ဒီ Product line စင်္ကာပူကို ရောက်နေပြီနော်။ ကန်ဒီတောင် စနေနေ့က Watson ရောက်မှ သိတယ်။ အဲ့ဒါကို ကန်ဒီမျှော်နေတာ ကြာပြီ ဟီး :D။ Colour အစုံတော့ မရောက်သေးဘူး။ ၅ရောင်လား ၆ရောင်လားပဲ ရောက်သေးတယ်။ ကန်ဒီဝယ်လာတာက Strawberry Shortcake။ Lip Balm ပုံစံမျိုးပဲ။ ကြိုက်၏ :D လက်သည်းဆိုးဆေးနှစ်ဗူးက ရည်ရွယ်ချက်မရှိဘဲ ၀ယ်လိုက်တာ။ အဲ့အရောင် နှစ်မျိုးက ဘယ်တော့မှ မတွေ့ဘူး။ အမြဲကုန်တယ်။ အဲ့နေ့က တွေ့လို့ :D တစ်ရှူးတွေက ထမင်းစားနေတုန်း အဖိုးတယောက်လာရောင်းလို့ ၀ယ်လိုက်တာ။ ဒီမှာ အသက်ကြီးကြီး အဖိုးတွေ အဖွားတွေ အဲ့လိုရောင်းကြရတယ်နော်။ သနားပါတယ်။ ကန်ဒီ့မှာ လွယ်လွယ်ကူကူ ပိုက်ဆံပေးဖို့ရှိရင် ၀ယ်တတ်တယ်။ သနားလို့ :(\nကန်ဒီဘာထူးခြားနေလဲ??? ဟဲဟဲဟဲ ဆံပင် ပြန်ဆိုးထားတယ်။ ကိုယ့်ဟာကိုယ် ဆိုးတာ။ အရောင်က Liese က Platinum Beige။ ဒီပုံမှာ အရမ်းထင်းနေသလိုပဲ။ နေအရမ်းရှိန်နေလို့လား မသိဘူး။ အပေါ်က ပုံတွေမှာတော့ အဲ့လောက် မသိသာဘူး။ ဆိုးချင်တဲ့သူတွေ Reference ကြည့်နိုင်အောင် ပြတာပါ :D\nအားးးးးးးး.............. ပိုစ့်ကြီးအရမ်းရှည်သွားပြီ Sorry!!!\nအဲ့ဒီ သင်္ဘောကြီးကိုစိတ်ဝင်စားတယ် ၊ အလှတင်ထားတာလား ၊ လူနေလို့ရအောင်လဲလုပ်ထားသေးလား ၊ သိပ်ပနာရတယ် ၊ ဒါပေမယ့် မမကန်ဒီလောက် မလှဘူး ၊ အလှတရားတွေ ပနာမရဘူး .........တိန် ဂီတအနုပညာရှင် ကဗျာဆရာလေး မိုးဇက်\nလေထဲကသဘောင်္ပေါ်ရောက်ဖူးချင်လိုက်တာ...ဆိုးထားတဲ့ ဆံပင်အရောင်လေးကန်ဒီနဲ့ အရမ်းလိုက်တယ်..ချစ်ခင်တဲ့ မမcamomilla\nမမတီစာလာဖတ်တယ်:D ဓာတ်ပုံလေးတွေလှတယ်နော်(မှတ်ချက်-ရှုခင်းများသာ:P)နောက်တာ.....မမတီလည်းလှဒယ်...... :Pခင်မင်လေးစားလျက်-လေလွင့်လူ\nချောလာပါရော့လား ငါ့ညီမရေအလည်လာအုံးမှာပဲ အဲသင်္ဘောပေါ်ရေလာကူးမလို့ :Pရေကူးကျင့်နေတယ်:D\ncandy ကပြောတယ် candy ပေါ်ရင်သူကမပေါ်ဘူး (သူ့ချည်းရိုက်မှ ပေါ်တယ်)ဟီးဟီး ရယ်ရတယ် အဲတာပဲဖတ်ခဲ့ရင်ဘုမသိဘမသိနဲ့ ဘာလဲလို့????စတာနော်ချစ်စရာကောင်းတဲ့ ညလေးပုံတွေကိုတော့အမြဲတစ်ဝကြည့်ခဲ့ပြီနော်ချစ်တဲ့ sis jasmine\nညီမလေး ကန်ဒီရေ....>>>>>>ဒီပို့စ်လေးကို ဖတ်ပီး လွန်ခဲ့တဲ့ နှစ်တွေက စင်္ကာပူကို အလည်ရောက်တော့ အဲဒီ လေထဲကသဘောင်္ကြီးကိုမျှော်ငေးရင်း သူငယ်ချင်းတွေနဲ့အတူ ဒူးရင်းသီးဧရိယာဝန်းကျင်အနီးမှာ လမ်းတွေအတူလျှောက်စမ်းရေအတူသောက်(ဆောရီးနော်... မှားသွားလိွုှ့အဲဘေးနားမှာ စမ်းရေဆိုင်မှမရှိတာ..အအေးဆိုင်လေးဘဲရှိတာ)ကျွဲရိုင်းဗူးအေးအေးတွေ သောက်ခဲ့တာလေးတွေကိုပြန်သတိရမိလေရဲ့.....လေးစားခင်မင်လျှက်ဆန်းသစ်အောင်\n1) အခုဆံပင်ရောင် မိုက်တယ်။2) ရေမွှေးတည်တဲ့ ခွက်လေးက အရင်က အဒေါ်အခန်းမှာ နှစ်ယောက်သား ဝယ်ထွန်းဖူးတယ်။ ကြာကြာထွန်းရင် မှိုင်းတက်တယ် သိလား? သိပ်မကြာဘူး။ ဗီရိုထဲရောက်သွားရော။ :P3) ပထမကြည့်တော့ လေထဲကသင်္ဘော လိုက်ရှာတာ၊ မတွေ့ဘူး။ တတိယပုံမှပဲမြင်တော့တယ်။ :)\nတင်းဘောကြီးကအစ်မလောက်ပါဝါမရှိလို့ မှိန်နေတာ ဖစ်မယ်....။ ဂယ်တူတယ်နော်..။အဲ့အစ်မကလည်းစလုံးကပဲဆိုတာကျန်သေးတယ်.။ကျွန်တော့်အထင်..နာမည်ကြီးမို့လို့ ဆင်တူရိုးမှားထွက်ာတာထင်တာပဲ.. ။ဘလော့ခေါင်းစဉ်မှာတင်ထားလိုက်တော့...အတုအပ သတိပြုလို့.. ။ ဟိဟိ.\nအဟင့် သားလဲလိုချင်တယ်။ အခန်းထဲမှာ ထားချင်လို့။ အမွှေးခဲတွေက ကဏဆိုကုန်ကုန်သွားတယ်။ စပရေးဘူးလည်း ခဏပဲခံတယ်။ ဒါပေမယ့် သားက မီးလဲကြောက်တတ်တယ်။ ဘယ်လိုလုပ်ရပါ့။ :(\nဖွားလေးက လျှောက်သွားနေတာကိုး..ပြန်လာခဲ့ အိမ်မှာပန်းကန်ဆေးစရာရှိတယ်နော်...တိန်\nအဲ့ဒီ ရနံထွက်တဲ့ဟာလေး လိုချင်တယ်....၊စလုံးမှာ တွေ့ရင်ပြောပါအေ....:P\nမ အခု ဆံပင်အရောင်နဲ့လိုက်တယ်နော်\nHi!!!!ခုကန်ဒီ့ဘေးမှာ အရက်1ခွက် ချထားတယ်။ အချိန်ကတော့ ည(24)ခွဲ။ အရက်လေးဇိမ်ခံသောက်ရင်း တွေးမိတာတွေ ချရေးရတာလည်း အမြည်းလိုတယ် :P အဟဲဟဲ သိပ်ကဗျာဆန်သွားလား? ပြီးခဲ့တဲ့စနေနေ့က ဟိုလေထဲက လှေကြီးနားသွားတယ်။ ဓာတ်ပုံထိုင်ရိုက်တယ်...၊(မှက်ချက် CANDY အရက်မသောက်ပါ)စတာနော်တယ်ချင်း စိတ်ဆိုးနဲ့ ဘာလို့ မျက်လုံးက မှိတ်ထားတာလည်း အမှိုက်ဝင်သွားလို့လား...ကဲရေးချင်ရာ ရေးပြီး ပြေးပြီ...\nအောင်မယ် သကြားလုံး စိတ်တွေပူနေပုံများအလှတွေပြင်နေချက် ဟင်းးဟင်းးနာလဲအေ စုထားသမျှကျပ်စေ့တွေအဲလိုဝယ်ရင်းနဲကုန်တာဘဲ တခါယူတစ်ထုပ်ဘဲယူဖြစ်တယ် ခုတော့အိပ်ထဲပုံနေဘီတစ်ရှုးတွေကဲ နောက်ပိုစ့်မှာတဂ်ထားတယ်နော်မမ ဒါဘဲ ချစ်တဲ့ဂျာရစ်\nစာအုပ်ကို အကြာကြီး ဇိမ်ဆွဲဖတ်တာ ပျင်းတာပေါ့ ညီမရဲ့ ...\nလူ့ပြည်မှအပြန်သင်ဘာတွေ ကြံနေသနည်း.....ငါလည်း ဖတ်ချင်လိုက်တာ အဲ့စာအုပ်.....ခေါင်းစဉ်လေးက စိတ်ဝင်စားစရာပဲနော်....စုံပလုံစိ ကိုလာဖတ်တာ စာအုပ်တစ်အုပ်တော့မှတ်မှတ်ရရဖြစ်သွားပီ... ကျေးကျေးနော်....အပြင်မှာ ရှာဝယ်ကြည့်ဦးမယ်.........။\nဆံပင်အရောင်လေး လှတယ် candy .. ဒါနဲ့ candy ရော..လူ့ပြည်က အပြန် ဘာတွေ ကြံနေသတုန်း...းpချစ်တဲ့အိမ်မက်စေရာ\nMyat Pan Nwe (မြတ်ပန်းနွယ်)\nအခန်းအနံ့မွှေးအောင်လုပ်တဲ့ ဟာလေးက ချစ်စရာလေး..ကန်ဒီလေး လှတယ်ဟေ့...\nအစ်မတို့များ ရာသီဥတုတွေ သာယာနေလိုက်တာအားကျပါဘိကွယ်ပျော်နေတယ်ဆိုတော့ဝမ်းသာပါတယ်အမြဲတမ်းပျော်ရွှင်ပါစေဗျာ\nအလုပ်အရမ်းရှုပ်နေလို့ အခုမှလာရတော့တယ် ညီမရေ။ စုံပလုံစိကို စုံစိနေအောင် ဖတ်သွားတယ်။ ဓာတ်ပုံတွေတော့ သဘောကျမိပါရဲ့။ ကလေးကျနေတာပဲ။ စာဖတ်တာ၊ ဆံပင်ဆေးဆိုးတာစုံလို့။ အတွေးအခေါ်ပြောင်းတာကတော့ စာဖတ်လာတာနဲ့ စာရေးတဲ့လူဖြစ်လာတာ။ နောက်တစ်ခုက အရွယ်။ အဲဒါတွေနဲ့ ဆိုင်မယ်ထင်တယ်။ ဘာပဲဖြစ်ဖြစ် ကောင်းပါတယ်။ သနားတတ်တဲ့စိတ်ကလေးကိုလည်း အမှတ်မထင်သတိထားမိလိုက်တယ်။ တစ်ရှူးတွေ ၀ယ်တယ်ဆိုတာကိုပါ။\nlink ချိတ်ထားတယ် ကန်ဒီ ပြောဖို့ မေ့နေလို့ ပါ အရင်ချိတ်ပြီးတာကြာပြီ မျက်ကျိဆီက တွေ့ လို့ Cbox မှာပြောမရလို့ ဒီမှာ မန့် ခဲ့တယ်


တိပ် Reels | မှထုတ်လုပ်သူကုန်ပစ္စည်းပေးသွင်း Taiwan ,OEM,ODM-smd-reels.com\nကျနော်တို့ကနည်းပညာပိုင်းဆိုင်ရာများမှာ Taiwan တိပ် Reels ထုတ်လုပ်သူ, စက်ရုံ, ကုန်ပစ္စည်းပေးသွင်းနှင့်တင်ပို့သူ။ တည်ငြိမ်တဲ့ရင်းနှီးမြှုပ်နှံမှုအပေါ် မူတည်. ထက်သာလွန်အရည်အချင်းကိုနှင့်ကောင်းမွန်သောပြီးနောက်-ရောင်းချဝန်ဆောင်မှုကျနော်တို့စက်မှုလုပ်ငန်းအတွက်ဦးဆောင်ထုတ်လုပ်သူများနှင့်တင်ပို့သူများတစ်ဦးအဖြစ်ကျွန်တော်တို့ကိုဖြစ်စေကြပြီ။ ကျွန်တော်တို့ဟာအရည်အသွေးထုတ်ကုန်များနှင့်စျေးနှုန်းအပြိုင်အဆိုင်နှင့်သင်တို့အဘို့အ-on အချိန် delivery မှာကတိပေးပါတယ်။ ကျွန်ုပ်တို့သည်ကျွန်ုပ်တို့၏ဖောက်သည်များနှင့်အတူနှစ်ရှည်စီးပွားရေးထူထောင်ခဲ့ကြပါပြီ။ သင်တို့သည်ငါတို့၏ထုတ်ကုန်မဆိုစံပြအတွက်စိတ်ဝင်စားပါက, အခမဲ့ဖြစ်ကျေးဇူးပြုပြီး ကြှနျုပျတို့ကိုဆကျသှယျရနျ.\nပုံစံ - 2-1-3,GM-17A-X\nတိပ်အကျယ်:96 ဟာ MM\n999999999 http://schema.org/InStock USD 2020-12-31 https://www.smd-reels.com/my/tape-reels.html\nတိပ် Reels ထုတ်လုပ်သူနှင့် တိပ် Reels ကုန်ပစ္စည်းပေးသွင်းစ ,OEM,ODM-ကျော် 32,574 ကမ္ဘာတဝှမ်းဝယ်လက်မှာ smd-reels.com


အတတ်ပညာ | portal │ပညာရှင် Hans Kottke\nKaufbar Braunschweig – “စနစ်တစ်ခုထဲကပြိုလဲ…”\nအဆိုပါ DRC-Purchase အရသာအစားအစာနှင့်ဖြစ်ရပ်များ၏ကျယ်ပြန့အတူလူမှုယဉ်ကျေးမှုအိမ်တော်ဖြစ်၏.\nချိန်းအကြံပေးခြင်းများနှင့်ရွှေ့ပြောင်းနေထိုင်ခြင်းအကြံဉာဏ်အားဖြင့်တိုင်ပင်ဆွေးနွေးခန်းနှင့်အတူ, ဝယ်လိုအားလည်းအင်္ဂလိပ်ဘာသာ, Arabic သို့မဟုတ်ပြင်သစ်. အဆိုပါစီမံကိန်းများတွင် KreativBar, Sprachbar, DRC Center ကဂျာကင်အင်္ကျီနဲ့ဘောင်းဘီရှည်ကိုဆငျဒါမှမဟုတ်DRKFlüchtlingsarbeitအတွက်, အသွေးအားလှူဒါန်းခြင်းနှင့်ကြက်ခြေနီစေတနာ့ဝန်ထမ်းလုပ်ငန်းညှိနှိုင်းကိုလည်းသင်သူတို့ကိုယ်သူတို့ထိတွေ့ဆက်ဆံနိုင်ပါတယ်.\nZ.Zt. တစ်ဦးပြပွဲ running:\nကို “စနစ်တစ်ခုထဲကပြိုလဲ” များမှာ.\nMarch 28th, 2019 | မိမိအ Kottke | Tags:: စနစ်တစ်ခုထဲကပြိုလဲ, Braunschweig, ပန်းချီကားများ၏ပြပွဲ, Kaufbar.\ncategories: 2019, ယေဘုယျ, Braunschweig, အတတ်ပညာ | comments: အထူးပြောစရာမရှိ\nလိမ်ညာ: အဆိုပါဘာသာစကား Bavarian ပြည်နယ်ရွေးကောက်ပွဲ AFD များအတွက် Roland stapler …\nသီချင်း "မီယာ Ned!"Facebook ပေါ်မှာတစ်ဗိုင်းရပ်စ် hit ဖြစ်လာသည်, နှစ်ခုသန်းအမြင်များဆီသို့ဦးတည်သွား. Roland Hefter ၏သီချင်း AFD ဆန့်ကျင်နေတဲ့အသနားခံဖြစ်ပါသည်, 14 အောက်တိုဘာလအပေါ်ဒေသဆိုင်ရာရွေးကောက်ပွဲများအတွက်အရာ 2018 Bavaria အများအပြားမဲအတွက်ကတိတော်များ…\nအောက်တိုဘာလ 6, 2018 | မိမိအ Kottke | Tags:: AFD, ဘိုင်ယန်, ပြည်နယ်ရွေးကောက်ပွဲများ, လိမ်ညာ, မီယာဆင်း!, Roland stapler.\ncategories: 2018, ယခု, ယေဘုယျ, လင်္ကာ, အတတ်ပညာ, ဗီဒီယို | comments: အထူးပြောစရာမရှိ\nဆင်းရဲမွဲတေမှုအကြမ်းဖက်မှုပုံစံဖြစ်ပါသည် – “အကြှနျုပျ၏ကိုယ်ပိုင်နှစ်ဦးလက်စွဲနှင့်အတူ” | ကမ္ဘာတဝှမ်းသီချင်း …\nMay 8th, 2018 | မိမိအ Kottke | Tags:: Armut, အကြမ်းဖက်မှုများကို, Musik, Song က, World.\ncategories: အတတ်ပညာ, ဗီဒီယို | comments: အထူးပြောစရာမရှိ\nရှိတဲ့ဒျေါနီနီ Kalisch: စိတ်အားထက်သန်မှု၏ပန်းချီ …\nကျွန်မကလေးအထူးကု၌ငါ့ဆေးဘက်ဆိုင်ရာဒီဂရီအတွက်တွေ့ဆုံခဲ့ပြီးရှိတဲ့ဒျေါနီနီ. သူမသည်လက်တွေ့ကျတဲ့နှစ်တွင်ရပ်ကွက်သမားနဲ့ကျွန်မကျောင်းသားများခဲ့သည်. သား၏အရပ်ကွက်ပေါ်အလုပ်ငါ့ကိုပျော်စရာတွေအများကြီးပေးခဲ့တယ် – ငါသည်ငါ၏လူရွှင်တော်နှင့်အတူနည်းနည်းလေးတွေ (အသံဖမ်း, Harmonica စသည်တို့ကို) ခံစား.\nသင်ပိုမိုတိကျစွာသင့်ရဲ့ပုံရိပ်တွေကိုကြည့်ရှုရန်လိုလျှင်, သင့်ရဲ့သို့သွား၏ Gemäldegalerie.\nအဘယ်သူသည်လိုလား, နိုင်လည်း ထိတှေ့ သင်တို့နှင့်အတူအယူ.\nဇန်နဝါရီ 23, 2018 | မိမိအ Kottke | Tags:: ရှိတဲ့ဒျေါနီနီ Kalisch, ပန်းချီ.\ncategories: 2018, ယေဘုယျ, အတတ်ပညာ, ဗီဒီယို | comments: အထူးပြောစရာမရှိ\nanorexia မှရုပ်ပြ: Ninette – ထူးအိမ်သင်မလုံလောကျ … – (anorexia nervosa)\n"www.ninette.berlin လက်အောက်တွင်တနိုင်ငံလုံးယခုရရှိနိုင်, လက်လှမ်းမမှန်စားသုံးခြင်း၏ပညာရေးနှင့်ကာကွယ်တားဆီးရေးအဘို့အပုဂ္ဂလိကငွေကြေးထောက်ပံ့အပြန်အလှန်ပလက်ဖောင်းနှင့် NINETTE ပဏာမခြေလှမ်း. ပစ်မှတ်အုပ်စုသည်အထူးသဖြင့်11-15jährigeမိန်းကလေးများဖြစ်ပါတယ်, ၎င်းတို့၏မိတ်ဆွေများနှင့်ဆွေမျိုးသားချင်းများ.\n"- ပါးလွှာအလုံအလောက်ပါးလွှာမဟုတ်ပါဘူး NINETTE" NINETTE ၏ဗဟိုအစိတ်အပိုင်းအပြန်အလှန်ရုပ်ပြဖြစ်ပါသည်. တွင် 11 အကျိုးဆက်များကယနေ့ကနေမိန်းကလေး Janette ၏သောဇာတ်လမ်းတပုဒ်ကိုပြောပြလိမ့်မယ်, anorexia ၏ရေဝဲသို့စက်ကိရိယာနှင့်သူမ၏မိတ်ဆွေများနှင့်မိသားစု၏ကုထုံးအကူအညီနဲ့အထောက်အပံ့တွေနှင့်အတူအသက်ပြန်ရှင်ဖို့တိုက်သော်လည်းလမ်းကို. တစ်နိုင်ငံလုံးအကူအညီနှင့်ပထမဦးဆုံးအကြိမ်အွန်လိုင်းတိုင်ပင်ဆွေးနွေးထိုရုပ်ပြနှင့်တစ်ခုလုံးကိုပလက်ဖောင်းသို့ built ရကြ၏။ "\nပစ်မှတ်အုပ်စုသည်အထူးသဖြင့်11-15jährigeမိန်းကလေးများဖြစ်ပါတယ်, ၎င်းတို့၏မိတ်ဆွေများနှင့်ဆွေမျိုးသားချင်းများ. အဆိုပါဘက်ပေါင်းစုံအွန်လိုင်းအကြံပေးခြင်းန်ဆောင်မှုများပုံမမှန်အစာစားခြင်းအဘို့အ Frankfurt စင်တာထံမှများမှာ, ANAD e.V. နှင့် Libra E.V. ပေးအပ်. အဆိုပါပြည်ခိုင်ဖြိုးဖက်ဒရယ်ကနျြးမာရေးဝန်ကြီး Hermann Gröheလွှဲပြောင်းယူ.\nဇွန်လ 21, 2017 | မိမိအ Kottke | Tags:: anorexia Nervosa, ဇါတျရှငျဇါတျလိုကျ, anorexia, ဆေးဝါး.\ncategories: ယေဘုယျ, နောက်ခံ, အတတ်ပညာ, ဆေးဝါး | comments: အထူးပြောစရာမရှိ\nစာပေဒ Chronicle (timeline)\nစာပေဟာကျွန်မတို့ယဉ်ကျေးမှုရဲ့အစိတ်အပိုင်းတစ်ခုဖြစ်ပါသည်. အတော်များများကစာရေးဆရာများကြိုးစားခဲ့ကြ, ဒါပေမယ့်အနည်းအခွင့်ထူးများ, ကမ္ဘာကြီးကိုစာပေပိုင်မှ. ဤတွင်အရေးကြီးဆုံးစာပေဥပမာတစ်ခုအကျဉ်း Chronicle ဖြစ်ပါသည်. သငျသညျတစျဆငျ့ scroll နဲ့အပေါ်ကိုကလစ်နှိပ်ပါရခြုံငုံသုံးသပ် “ဆိုက်ကိုမြေပုံ”. ရိုးရှင်းစွာအဝီကီပီးဒီးယားအပေါ်အသေးစိတ်ဖော်ပြချက်ရရန်သင့် mouse ကိုအတူလိုချင်သောခေါင်းစဉ်ကိုရွေးချယ်ပါ.\nဒါ့အပြင်အတော်လေးစိတ်ဝင်စားဖို့: Playmobil နှင့်အတူကမ္ဘာ့ဖလားစာပေကစား သွားကြဖို့ Sommers ကမ္ဘာကြီးစာပေ\nဇန်နဝါရီလ 22, 2017 | မိမိအ Kottke | Tags:: စာအုပ်များ, မှတ်တမ်း, စာပေ, စစ်တမ်း, timeline.\ncategories: ယေဘုယျ, သမိုင်း, နောက်ခံ, အတတ်ပညာ | comments: အထူးပြောစရာမရှိ\nMythos – Che ဂွေဗားရား၏အသံက …\nဖီဒယ်ကက်စထရိုအသေခံတော်မူပြီ. အများစုကဆယ်စုနှစ်ကျူးဘားအချို့သြဇာ စ. ကံကြမ္မာ. တစ်ဦးဒဏ္ဍာရီအဖြစ်ဖီဒယ်အားဖြင့်ပဲဖြစ်ဖြစ် – သူ့ယခင်လုပ်ဖော်ကိုင်ဖက်အဖြစ် che ဂွေဗားရား – ဖွဲ့စည်းရန်လိမ့်မည်, မသေချာမရေရာဖြစ်ပါသည်. ဖီဒယ်အမြဲစတင်ပြီးတစ်ဦးကိုယ်ရည်ကိုယ်သွေးအစွန်းရောက်ပယ်ချ.\nChe ဂွေဗားရားအားအများအပြားသီချင်းတွေကိုရှိပါတယ်, သူ၏အသက်တာဂုဏ်တော်ကိုချီးမွမ်း.\nဒီဇင်ဘာလ 5, 2016 | မိမိအ Kottke | Tags:: che ဂွေဗားရား, ဖီဒယ်ကက်စထရို, Kuba, သီခငျြးမြား.\ncategories: ယေဘုယျ, အတတ်ပညာ, ဗီဒီယို | comments: အထူးပြောစရာမရှိ\nAyub Ogada – Kothbiro … အာဖရိကန်, Music …\nနောက်တဖန်အတဖန်ငါမယ့်ဖြစ်ရပ်ဆန်းတွေ့ကြုံခံစား: ငါ့အရေဒီယိုထုတ်လွှင့်အတွက်, များစွာသောသီချင်းများကို, ဒါပေမယ့်ခေါင်းစဉ်နှင့်အတူပုံမှန်မေးမြန်းစုံစမ်းလိုသည်များရှိပါသည်.\nကင်ညာတေးရေးဆရာ Ayub Ogada မွောကျပိုငျးလိုင်းပေါ်တစ်ဦး busker ခဲ့, သူရီးရဲလ်ကမ္ဘာ့ဖလားအားဖြင့်နှောင်းပိုင်း 80s အတွက်သင့်လျော်သောအာရုံကိုရောက်တဲ့အချိန်မှာ. သူဖန်ဆင်းသည်၎င်း၏ disarmingly ရိုးရှင်းပြီးအစီအစဉ်များကိုအတူ 1993 တစ်တည်မြဲအထင်အမြင် Make. တစ်အရှေ့အာဖရိကတူရိယာအပေါ်လှသောငြိမ်ဝပ်နှင့်အတူ – Lyra တစ်ဦးကိုခေါ် nyatiti – Ayub နောက်တဖန်အကျက်သရေတွေအများကြီးနှင့်နွေးထွေးသောအသံနှင့်တစ်ဦးသရုပ်ဆောင်အဖြစ်ဂီတအလယ်ဗဟိုခဲ့. သူကအားလုံး၎င်း၏ခံစားချက်များကိုနှင့်အတူအာဖရိကကိုပြသ…\nAugust 22nd, 2015 | မိမိအ Kottke | Tags:: တောင်, Ayub Ogada, Kothbiro, Musik.\ncategories: 2015, ယေဘုယျ, အတတ်ပညာ | comments: အထူးပြောစရာမရှိ\nဖျော်ဖြေပွဲ – 20 နှစ်ပေါင်း DIDF Braunschweig …\nJune 2nd, 2015 | မိမိအ Kottke | Tags:: DIDF, Kulturverein, Kurds, Türken, Völkerverständigung.\ncategories: 2015, ယေဘုယျ, Braunschweig, အတတ်ပညာ, ဗီဒီယို | comments: အထူးပြောစရာမရှိ\nစာမျက်နှာများ: 1234နောက်တစ်ခု\n17 အသုံးပြုသူများသည် အွန်လိုင်း\nSun Jun 16th 11:47:22 ကမ္ဘာတစ်လွှားကိုသြဒိနိတ်အချိန် 2019


KPZ: AutoCAD ELETRICAL 2009\nAutoCAD ELETRICAL 2009\nပြီးခဲ့တဲ့ သောကြာနေ့က AutoCAD Electrical 2009မိတ်ဆက်Seminarတစ်ခုသွားတက်ရပါတယ်။ AutoCad Electrical 2009 တရားဝင် ဖြန့်ချီခွင့်ယူထားတဲ့ INNOCOM TECHNOLOGIES PTE LTD ကနေပေးတဲ့ Product Introduction Seminar လေးပါ။ AutoCAD သုံးနေတဲ့ ကုမ္ပဏီတွေအတွက် သူတို့က ဖိတ်ခေါ်ပြီး တက်ရောက်ခိုင်းတဲ့ အခမဲ့ Seminar ပါ။ AutoCAD 2009 နဲ့ AutoCAD Electrical 2009 ဘာကွာလဲ ဆိုတော့ Electrical အတွက် အထူးပြုထားတဲ့ Features တွေ တော်တော်များများ ထည့်ထားတာ တွေ့ရပါတယ်။\n(၁) ပိုမို ရှင်းလင်း လွယ်ကူတဲ့ Symbol Libraries ပါရှိခြင်း။\nအခု AutoCAD Electrical 2009 ကတော့ အဲဒီ ထပ်ဖန်တလဲလဲ လုပ်ရမဲ့ အလုပ်တွေကို လုပ်ဆောင်စရာ မလိုတော့ပါဘူး။ မိမိ ဆွဲတဲ့ Line ကို Wire အနေနဲ့ သတ်မှတ်ပေးထားလိုက်ပြီးရင် သူက Component လာ နေရာချတာနဲ့ တပြိုင်နက် မလိုတဲ့ Wire နေရာတွေကို အလိုလျောက် Trim လုပ်ပေးပြီးသား ဖြစ်သွားပါတယ်။ အကယ်၍ နေရာရွှေ့ခဲ့ရင်လည်း ကိုယ်ထားချင်တဲ့ နေရာကို ထားချင်တဲ့ Component ကို Drag လုပ်သွားလိုက်တာနဲ့ Gap ပါ တပါတည်း လိုက်ရွေ့ပြီးသား ဖြစ်သွားပါတယ်။ ဆွဲသွားတဲ့ Wires တွေ အချင်းချင်း ဖြတ်သွားကျော်သွားတာ ရှိမယ်ဆိုခဲ့ရင် အလိုလျောက် Jumper လေး ထည့်ပေးပြီး အဆုံးသတ် termination တွေအတွက်လည်း Solder End ပုံစံလေး အလိုလျောက် ထည့်ပေးပါတယ်။\n(၂). အလိုလျောက် Wire နံပတ်စဉ်တပ်ခြင်း၊ Component အမည်တပ်ခြင်း လုပ်ဆောင်နိုင်ခြင်း။\nရေးဆွဲထားတဲ့ Electrical Circuit တွေမှာ Wire ဘယ်နှစ်ချောင်းပါတယ်။ ဘယ် Wire က ဘယ် Component ဆီသွားပြီး ဘယ် Wire က ဘယ် Junction Box မှာ ဆုံးတယ်ဆိုတာက အစ နံပတ်စဉ် အလိုလျောက် တပ်ပေးပါတယ်။ Component အမည်တပ်တဲ့ နေရာမှာလည်း ထုတ်လုပ်တဲ့ Company၊ Model၊ Ampere Rating အဆုံး သူ့အလိုလျောက် တပ်ခိုင်းနိုင်သလို စာရင်းထဲမပါတဲ့ အမည်နာမများ အတွက်လည်း အလွယ်တကူ မိမိဘာသာ ပြင်ဆင် တပ်ပေးနိုင်ပါတယ်။\n(၃). အလိုလျောက် Project Report ထုတ်ပေးနိုင်ခြင်း။\nအလိုလျောက် Project Report အလိုလျောက်ထုတ်ပေးနိုင်တယ်ဆိုတဲ့ Feature က အလွန်အကျိုးရှိတဲ့ Feature တစ်ခုပါ။ Project Tendering Stage မှာ အလွန်အလုပ်ရှုပ်တဲ့ Point Counting လုပ်ရတဲ့ Quantity Surveyor (Q.S)များ အတွက် အလွန် အသုံးဝင်သလို Project Running Stage မှာလည်း အလွန်အသုံးဝင်ပါတယ်။ ကြီးမားလှတဲ့ Drawingထဲ ဘယ်အမျိုးအစား ပစ္စည်း ဘယ်နှစ်ခု ရှိနေသလဲဆိုတာ Count ရတာ အတော်လေး လက်ဝင်တဲ့ ကိစ္စပါ။ အဲဒီအတွက် အလိုလျောက် Project Report ထုတ်ပေးနိုင်တဲ့ Function ကတော့ အလွန်တရာမှ လျင်မြန်ပါတယ်။ ရလာတဲ့ ရလာဒ်ကို Spreadsheet အနေနဲ့ ဖိုင် သတ်သတ် Save နိုင်သလို၊ Drawing ပေါ်မှာလည်း Paste လုပ်နိုင်ပါတယ်။\n(၄). အချိန်နဲ့ တပြေးတည်း Error Checking လုပ်ပေးနိုင်ခြင်း။\n(၅). အချိန်နဲ့ တပြေးတည်း ကွိုင်နှင့် Contact Cross-Referencing လုပ်ပေးနိုင်ခြင်း။\n(၆). တိကျသေသပ်တဲ့ Panel Layout Drawing များ ရေးဆွဲနိုင်ခြင်း။\n(၇). Electrical Specialized Features များ ပါရှိခြင်း။\n(၈). Spreadsheet တွေထဲပါတဲ့ Data တွေကို အသုံးချပြီး PLC I/O Drawing များ အလိုလျောက်ထုတ်ပေးနိုင်ခြင်း။\n(၉). Customers များ၊ Supplier များနဲ့ Drawing တွေကို Share လုပ်သုံးနိုင်ပြီး၊ သူတို့ရဲ့ ပြောင်းလဲမှုကို အစဉ် စောင့်ကြည့်နိုင်ခြင်း။\n(၁၀). ယခင် ရှိပြီးသား Drawing တွေကို ပြန်အသုံးချနိုင်ခြင်း။\nElectrical2009 ဆိုတော့ ယခင်Versionတွေနဲ့ဆွဲထားတဲ့ Drawing တွေ သုံးမရတော့မှာ စိုးရိမ်ကြသူများအတွက် ယခင်Version တွေနဲ့ ဆွဲထားတဲ့ Drawing တွေကိုလည်း Electrical၀ိဥာဉ်သွင်းပြီး ပြုပြင် ပြောင်းလဲမှုများ လုပ်ဆောင် နိုင်ပါတယ်။ဒါတွေက မောင်လူအေး သွားတက်တဲ့ Seminar က Presenter ရှင်းပြတာတွေနဲ့ ဒီ Booklet လေးထဲ ပါတဲ့ AutoCAD ကနေပြီး AutoCAD Electrical 2009 ကို ပြောင်းသင့်တဲ့ အကြောင်းရင်း ၁၀ ချက်ကို ဆီလျော်အောင် ဘာသာပြန်ထားခြင်းပဲ ဖြစ်ပါတယ်။ အဓိကက AutoCAD Electrical 2009 ဆိုတဲ့ အတိုင်း Electrical Specialized – M&E Works တွေ လုပ်တဲ့ ကုမ္ပဏီတွေမှာ တာဝန်ထမ်းဆောင်နေတဲ့ Drafter များအတွက် အလွန်တရာမှ သင့်လျော်တယ်လို့ ဆိုချင်ပါတယ်။ အကယ်၍များ စိတ်ဝင်စားတယ် ဆိုရင် INNOCOM TECHNOLOGIES PTE LTD တည်ရှိရာ\n( အော်တိုကဒ်နှင့် ပတ်သတ်သော သတင်းအချက် အလက်များကို တစ်စုတစ်စည်းတည်း ဖြစ်စေရန် အလို့ငှာ ဒီနေရာမှ ကူးယူဖော်ပြပါသည်။ ဖော်ပြခွင့်ပေးသော ကိုလူအေးအား အထူးပင် ကျေးဇူးတင်ရှိပါတယ်။ )\nYou are viewing "AutoCAD ELETRICAL 2009"


ဆည်များ၏ ရေပိုလွှဲများမှ ရေလျှံ၍ စေတုတ္တရာ၊ ပွင့်ဖြူ၊ စကု၊ ငဖဲမြို့များနှင့် ယင်းမြို့နယ်များ အတွင်းရှိ ကျေးရွာပေါင်း ၅၀ ကျော်မှ လူနှင့် တိရိစ္ဆာန်များ ရေဘေးလွတ်ရာ ကုန်းမြင့်များသို့ ပြောင်းရွှေ့နေရကြောင်း ~ Myaylatt Daily.\nဆည်များ၏ ရေပိုလွှဲများမှ ရေလျှံ၍ စေတုတ္တရာ၊ ပွင့်ဖြူ၊ စကု၊ ငဖဲမြို့များနှင့် ယင်းမြို့နယ်များ အတွင်းရှိ ကျေးရွာပေါင်း ၅၀ ကျော်မှ လူနှင့် တိရိစ္ဆာန်များ ရေဘေးလွတ်ရာ ကုန်းမြင့်များသို့ ပြောင်းရွှေ့နေရကြောင်း\nThu Ta Nay and2others shared Eleven Media Group's post. မှ ကူးယူဖော်ပြ့သည်။\nမုန်းချောင်းနှင့် မန်းချောင်း ရေကြီး၍ ကျေးရွာပေါင်း ၅၀ ကျော်နှင့် မြို့နယ်လေးခုမှ လူနှင့်တိရိစ္ဆာန်များ ပြောင်းရွှေ့နေရ\nဇူလိုင် ၂၄ ရက်နေ့မှ ၃၀ ရက်နေ့ထိ နေ့ညမပြတ် မိုးရက်ဆက် ရွာသွန်းကာ မကွေးတိုင်းအတွင်း မုန်းချောင်းနှင့် မန်းချောင်း ရေကြီးမှုကြောင့် ထိုချောင်းများပေါ်ရှိ ဆည်များ၏ ရေပိုလွှဲများမှ ရေလျှံ၍ စေတုတ္တရာ၊ ပွင့်ဖြူ၊ စကု၊ ငဖဲမြို့များနှင့် ယင်းမြို့နယ်များ အတွင်းရှိ ကျေးရွာပေါင်း ၅၀ ကျော်မှ လူနှင့် တိရိစ္ဆာန်များ ရေဘေးလွတ်ရာ ကုန်းမြင့်များသို့ ပြောင်းရွှေ့နေရကြောင်း ဒေသခံများထံမှ သတင်းရရှိသည်။\nချင်းတောင်ကြောများတွင် မိုးရေချိန် ၈ လက်မကျော်အထိ ရွာသွန်းခဲ့သော ရေများကြောင့် ဇူလိုင် ၂၈ ရက်နေ့မှစ၍ မုန်းချောင်းအထက်ဘက် စေတုတ္တရာမြို့အနီး တည်ဆောက်ထားသော မုန်းရေလှောင်တမံ၏ ရေပိုလွှဲအမြင့်ထက် ကျော်၍ ရေများ လျှံကျခဲ့ကြောင်း ယင်းသို့ လျှံကျမှုကြောင့် မုန်းတမံနှင့် ထိုတမံ၏ အောက်ဘက် ကြီးအုံကြီးဝဆည်အကြား မုန်းချောင်းဘေးဝဲယာရှိ သီးနှံစိုက်ခင်း ဧကထောင်နှင့်ချီ ရေ၀င်နစ်မြုပ်ခဲ့ကြောင်း ဇူလိုင် ၂၉ ရက်နေ့ညမှစ၍ စေတုတ္တရာမြို့ပေါ်မှ လူများသည် ကုန်းမြင့်ပိုင်းများသို့ ပြောင်းရွှေ့ခဲ့ရကြောင်း ဇူလိုင် ၃၀ ရက်နေ့ နံနက် ၁၀ နာရီခန့်မှစ၍ ယင်းမြို့သို့ သွားရောက်ရာ ကားလမ်းများတွင် တောင်ကျချောင်းရေများဖြင့် ဖြတ်သန်းမရတော့ကြောင်း ထို့နောက် ဖုန်းလိုင်းများလည်း လုံးဝပြတ်တောက် သွားခဲ့ကြောင်း ဇူလိုင် ၃၀ ရက်နေ့ မွန်းလွဲပိုင်းတွင် မုန်းချောင်းအောက်ဘက်ရှိ ပွင့်ဖြူမြို့နှင့် ချောင်းဘေးဝဲယာရှိ ကျေးရွာများသို့ ချောင်းရေများ ၀င်ရောက်လာမှုကြောင့် လူနှင့် တိရိစ္ဆာန်များ ရေဘေးလွတ်ရာသို့ ရွှေ့ပြောင်းခဲ့ရကြောင်း သိရသည်။\nရခိုင်ရိုးမ၏ အရှေ့ဖျားဆုံး တောင်ကြောများမှ ကျဆင်းလာသည့် ရေများကြောင့် မန်းချောင်းအထက်ဘက်ရှိ မန်းရေလှောင်တမံ၏ ရေပိုလွှဲအမြင့်ထက် ကျော်၍ ရေလျှံကျခဲ့ကြောင်း ထိုရေများကြောင့် ငဖဲမြို့နှင့် ကျေးရွာသုံးရွာသို့ ချိတ်ဆက်သော တံတားသုံးစင်း ကျိုးခဲ့ကြောင်း ဇူလိုင် ၃၀ ရက်နေ့အထိ မန်းချောင်းရေ လျော့ကျမသွားသောကြောင့် ငဖဲမြို့နယ်အတွင်း နေအိမ်များ ရေ၀င်ရောက်၍ ပြောင်းရွှေ့ရသူ ပိုမိုများပြားလာကြောင်း မန်းချောင်းနံဘေးရှိ ရွှေစက်တော်ဘုရား အောက်ခြေတော်ရာ ဓမ္မာရုံပေါ်သို့ ငါးရက်ဆက်တိုက် ရေလွှမ်းလျက်ရှိပြီး မန်းချောင်းဘေးဝဲယာရှိ သီးနှံစိုက်ခင်း ဧက ၃၀၀၀ ကျော် ပျက်စီးခဲ့ကြောင်း မန်းချောင်းရေလျှံ ၀င်ရောက်မှုကြောင့် စကုမြို့ မန်းကျင်းရပ်နှင့် ဥယျာဉ်ဇဉ်ကျေးရွာမှ လူနေအိမ် ၂၀၀ ကျော် ငါးရက်ဆက် ရေ၀င်ရောက်လျက်ရှိကြောင်း ထိုသို့ ရေ၀င်ရောက်မှုကြောင့် ရေဘေးသင့်သူများသည် သောက်သုံးရေနှင့် အစားအသောက် အခက်အခဲများ ကြုံတွေ့နေရကြောင်း သိရသည်။\n“စေတုတ္တရာမြို့က မုန်းတမံနဲ့ တစ်မိုင်လောက်ပဲဝေးပြီး မြို့က အနိမ့်ပိုင်းမှာ ဖြစ်နေတော့ လူတွေက မနေရဲတော့ပဲ ဇူလိုင် ၂၉ ရက် ညပိုင်းကတည်းက ကုန်းမြင့်နေရာတွေဆီ ပြောင်းနေကြရပါတယ်။ မုန်းတမံ ရေ၀ပ်ဧရိယာထဲမှာပါလို့ တောင်ကုန်းတွေပေါ် ပြောင်းရွှေ့ခဲ့ရတဲ့ ကျေးရွာပေါင်း ၂၀ ကျော်လောက်ကလည်း ရေပတ်လည်ဝိုင်းပြီး သွားလာရေးတွေ ပြတ်တောက်ကုန်ပါပြီ။ စေတုတ္တရာမြို့ကို သွားဖို့လည်း တောင်ကျချောင်းတွေကို ဖြတ်ရမှာမို့ သွားလို့ မရတော့ပါဘူး။ ဖုန်းလည်း ဆက်သွယ်မရတော့ဘူး ဆိုတော့ ဒေသခံတွေက အစစအရာရာ ခက်ခဲနေတော့မှာပါ ကမန်တော်တို့ တောင်ပေါ်ကို အကူအညီတွေပေးဖို့ သွားချင်တာတောင် သွားလာဖို့ အခက်အခဲတွေ ရှိနေပါတယ်” ဟု မကွေးတိုင်း NLD ပါတီ အတွင်းရေးမှူး ဦးနေမျိုးကျော်က ပြောသည်။\nစေတုတ္တရာမြို့မှ မကွေးသို့ ဇူလိုင် ၂၉ ရက်နေ့ညက ပြောင်းလာသူတစ်ဦးက “မြို့ကို ရေတွေက ၀ိုင်းနေပြီ။ လမ်းမတွေနားအထိ ရေကလည်း ရောက်နေပါပြီ။ မြို့အ၀င်က တံတားကို ရေမြုပ်တာနဲ့ မြို့က ဘယ်မှ သွားလာရတော့မှာ မဟုတ်ပါဘူး။ ဒါကြောင့် ညတွင်းချင်း ဆင်းပြေးလာတာပါ” ဟု ဆိုသည်။\nမကွေးတိုင်း ဆည်မြောင်းဦးစီးဋ္ဌာန ညွှန်ကြားရေးမှူးရုံး တာဝန်ရှိသူ တစ်ဦးက “ဆည်တွေမှာ ရေလျှံတယ်ဆိုတာ ရေပိုလွှဲရှိတဲ့ နေရာအထိ ရေတက်သွားလို့ ရေပိုလွှဲကနေ မူလချောင်းထဲကို ရေကျတာပါ။ ဆည်ကြီးတွေ ကျိုးပေါက်သွားဖို့ဆိုတာ မဖြစ်နိုင်ပါဘူး။ ကျွန်တော်တို့ဋ္ဌာန ရုံးချုပ်က ညွှန်မှူးကိုယ်တိုင် မုန်းတမံမှာ ရောက်နေပါတယ်။ တိုင်းက ဒုညွှန်မှူးကိုယ်တိုင်လည်း မုန်းတမံမှာ နေ့ရောညပါ ရှိနေပါတယ်။ အရေးကြီးတဲ့ ဆည်တွေ၊ တမံတွေ၊ ရေလွှဲပေါက်တွေမှာ ရေကင်းတွေချထားပြီး ရေအတက်အကျကို တစ်နာရီခြားတစ်ခါ သတင်းပို့ခိုင်းထားပါတယ်” ဟု ပြောသည်။\n၂၀၁၁ ခုနှစ် အိုတူးဘီ မုန်တိုင်းဝင်ရောက်စဉ်က မုန်းတမံ၏ ရေလှောင်နိုင်မှု ပမာဏအထက် ပေ ၂၀ ကျော် ရေရောက်ခဲ့ဖူးကြောင်း ဇူလိုင် ၂၉ ရက်နေ့က မုန်းတမံ၏ ရေလှောင်ပမာဏအထက် ၂၂ ပေကျော် ရောက်ရှိနေကြောင်း မုန်းတမံ၏ အောက်ဘက် ကြီးအုံကြီးဝတမံတွင် ရေလှောင်နိုင်သည့် ပမာဏအထက် ၁၄ ပေကျော် ရောက်ရှိနေကြာင်း မန်းတမံတွင်လည်း ရေလှောင်နိုင်သည့် ပမာဏအထက် ၄ ပေကျော် ရောက်ရှိနေကြောင်း အဆိုပါဋ္ဌာနမှ သိရသည်။\nယင်းသို့ ရေဘေးရှောင်နေရသူများအတွက် မကွေးတိုင်းအတွင်း အခြားမြို့နယ်များမှ နိုင်ငံရေး၊ လူမှုရေး အသင်းအဖွဲ့များက ရေသန့်နှင့် အစားအစာများ သွားရောက်လှူဒါန်းပေးနေကြောင်း စကုမြို့ပေါ်ရပ်ကွက်နှင့် ကျေးရွာများတွင် ငါးရက်ဆက်တိုက် ရေ၀င်ထားသောကြောင့် ကျန်းမာရေး ထိခိုက်လာမည်ကို စိုးရိမ်နေရကြောင်း ဒေသခံများထံမှ သတင်းရရှိသည်။